金剛般若波羅密經五家解序說

有一物於此

一物何物暘祇這一著子希夷焉絶情謂彷彿焉

看似有□□然難可追恍惚難可測非迷非悟不

可以尼聖稱無我無人不可以自他名故但云一

物六祖云有一物無頭無尾無名無字上柱天下

柱地明如日黑似□常在動用中動用中收不得

者是然雖如是一物之言亦强稱之而已故南嶽

讓和尙道說似一物卽不中有一物於此者不離

當處常湛然故云爾

絶名相

蕭焉空寂湛爾沖虛無名可名無相可睹故也

貫古今

歷千劫而不古□萬歲而長今多經海岳相遷幾

見風雲變態

處一塵圍六合

凡有事物小不能大大不能小此則反是能小而

細入□虛能大而廣包法界

內含衆妙

體量恢恢□沙性德無量妙用元自具足

外應群機

物來卽應感而遂通如明鏡當臺胡來胡現漢來

漢現洪鍾在虞大□大鳴小□小鳴

主於三才王於萬法

天以之覆地以之載人以之處乎其中以至日月

星辰草木昆□凡有貌像形色者莫不以之爲宗

而得成立

蕩蕩乎其無比巍巍乎其無倫

蕩蕩云云廣大勝第一者是巍巍云云最尊極無

上者是此所以爲王爲主之 勢也

不曰神乎昭昭於俯仰之間隱隱於視聽之際

決定是無性自神解決定是有尋之無□此所以

爲神也

不曰玄乎先天地而無其始後天地而無其終

有形之最先者天地也有形之最後者亦天地也

有形之最先者天地也而天地以此爲始此物之

所以始者不可得而窮也所以始者旣不可得而

窮則所以終者亦不可得而窮也此所以爲玄也

空耶有耶吾未知其所以

物體深玄虛澈靈通有不定有無不定無言語道

斷心行處滅故云爾

我迦文得這一著子普觀衆生同稟而迷歎曰奇哉

向生死海中駕無底船吹無孔笛妙音動地法海漫

天於是聾□盡醒枯槁悉潤大地含生各得其所

此物非聖非凡而凡而聖非淨非染而染而淨所

以道手把破砂盆身披羅錦綺有時醉酒罵人忽

爾燒香作禮比之空日空豈長晴亦□常雨日豈

長明亦豈常暗一念迷也雲起長空上明下暗一

念悟也風掃迷雲上下洞徹染淨所以興也聖凡

所以作也聖凡旣作□感應生焉凡在迷而渴仰

風化聖在悟而爲物興悲所以我迦文於寂滅場

中初成正覺作獅子吼奇哉奇哉普觀一切衆生

具有如來智慧德相但以妄想執著而不證得於

是運無緣慈說無言言廣演敎海遍注衆生心地

使之道芽榮茂心花發明大地同春萬物咸熙

今般若經者妙音之所流法海之所自者也

般若一 物之强稱經者現物之具也此乃金口

親宣不是餘人之所說淵源不同□□之敎乘

以金剛之堅利□我人之稠林照慧日於重昏開惑

霧於三空

我人稠林蔚於心地金剛焰下掃地無□法與非

法此二惑霧掩蔽性空故曰重昏慧日一照重昏

頓破三空顯現

使之出斷常坑登眞實際敷萬行花成一乘果

法非常而執爲有性非斷而執爲空執爲空而不

知空之不空則是落斷見坑也執爲有而不知有

之非有則是落常見坑也實際者空有兩忘一味

亦亡之處也佛以三空開示使之不落斷常之坑

頓超空者之外如是圓修如是圓證也

言言利刃當陽句句水灑不著

金剛妙慧堅不爲物挫利能斷衆生□結般若雄

詮金剛妙慧之所現發故利能破衆生疑網堅不

爲外魔所壞

流出無邊法門海孕育無限人天師

佛之與法皆從此經流出故云爾

若大鑒能圭峰密治父川傳與鏡此五大士者皆人

天之所尊法海之所歸者也

五大士皆因此經眼目夫人天故曰人天之所尊

無法不了故云法海之所歸

各具通方正眼直傳諸佛密印各出廣長舌相開演

最上宗乘一一威振河嶽輝騰古今遂使當世盲者

得見聾者得聞啞者能言跛者能行

通方正眼者明眞了俗達乎中道無所不通之正

眼也密印者衆生所迷之眞理佛祖相傳之法印

也五大士具如是正眼傳如是密印開大口說大

話威光動地照映今昔遂使見聞皆化知非遷善

極於宗說兼通行相應之大化者皆於此經得之

矣

旣而亦爲普覺將來各自依經著解以傳天下後世

旣以斯經現益當世且造斯解流芳萬古

豈是彫文喪德可謂錦上添華

玉無瑕而彫文反喪良玉溫潤之德斯解則反是

致令經語益精經義益明遂使目之者披雲睹日

耳之者豁然心開

何止重輝佛日亦乃光揚祖道

古人道三乘十二分敎體理得妙何處更有祖師

西來意則別傳之旨亦不外乎斯經尙爲言敎所

攝隱而不現今諸祖稱實發揚非獨敎義全彰別

傳之旨亦乃昭然有云單傳直指之旨豈斯敎所

攝乎看於黃梅曹溪足可見矣

我曹生于千載之下得遇難遇之寶手接目睹幸莫

大焉

慶遇斯解也

以此可以揚佛祖之餘輝以此可以延君國之洪祚

□因斯解豁開正眼則法印在握化道在已

然此編集出於何人之手而不現其名乎

不歎現夫編者之名也

吾喜其爲一佛五祖師之心令一轉而便見也

一軸之內佛燈祖焰交光互映可一轉而便見佛

祖之心矣此所以爲喜也

所嗟雖有彈絃之妙指未遇賞音之嘉聰由是誤聽

峨峨作洋洋者多矣

三尺古琴妙音斯在雖有妙音若無妙指終不能

發縱有妙指善能彈絃聞而當音者蓋難賞音者

難故誤聽峨峨作洋洋者多矣一部靈文妙理斯

在雖有妙理若非匠手孰能抽毫稱實發揚雖有

稱實發揚目以善解者蓋難善解者難故以淺爲

深以深爲淺者多矣是可歎也

又於經疏以僞濫眞乳非城外者頗多豈非以去聖

愈遠歷傳多手而致然歟

眞僞相雜水乳難判所以舛訛蓋緣傳寫之誤耳

夫聖言之所以傳之於後之世也唯文不能設空義

不獨傳文義相資方成妙唱作天下古今之龜鑒開

世與出世之眼目若義有謠訛文有錯誤則非唯不

能開人眼目亦令誤解□正知見

文字現道之具也導人之方也須文義相資而血

脈貫通精審詳密備焉而脫衍倒誤未嘗雜於其

間然後能使人開解得爲萬世之龜鑒也不爾則

非唯不能開人眼目反爲惑人之具也

蓋不爲文字所惑能體聖人之意者誠難得也

若非哲眼不能不爲謠訛所惑也

然若心淸慮靜緣文究義依義尋文則文義之舛錯

者不隱微毫了然昭著如世病脈不能逃於善醫之

手

雖非哲眼若靜心慮以硏之則文義之舛錯者可

得而詳也

予雖非善醫之□幸粗識文義略辨眞僞故分之經

之疏之中之或脫或衍或倒或誤者簡而出之參之

諸本質之諸師以正之然他本所據外未嘗一字一

句妄自加損於其間

予以不敏辨眞僞宗謠訛也然此以有據依而然

非爲臆斷

凡有所疑他本無所據處據義以決附之卷尾而已

若以已意濫之於部內則或者爲達者之所非矣

知有闕誤而不寫以傳之則未有今日較正之功

也後世或聞較正之說槪以爲全而不加察焉則

佛祖之正意幾乎墜地矣故不獲已書之於卷尾

而傳之也

若見盤根錯節之處而抱拙拱手不游刃於其間則

豈爲通人達士之所可乎是以不揆不才解其結通

其□正未正齊未齊永貽來學誰知王含一輪月萬

古光明長不滅呵呵他日具眼者見之當發大喚矣

解之舛訛如盤根錯節結□不通若一向畏人非

之知誤而不決焉則其於報佛恩之義爲如何哉

後世必有承訛踵誤妄生穿鑿以求其說之必通

者矣夫如是則其不決之蔽至於使佛祖之言終

未免於駁雜之愆也此通人達士之所不可也由

是終不固讓於決焉寫以傳之也夫然後一經之

義天朗曜當年之慧月將大明於天下矣孰知夫

如是之理乎今吾自知其然而大慶于懷也然此

言此說如蚊□之鼓大虛也達者當以是爲笑具

也

永樂乙未六月日涵虛堂衲守伊□手焚香謹序

曹溪六祖禪師序

夫金剛經者無相爲宗無住爲體妙有爲用自從達

磨西來爲傳此經之意令人悟理見性

般若靈源靡然無諸相曠然無所住空而無在湛

而無知今此一經以此爲宗爲體無知而無不知

無在而無不在無住而無所不住無相而不□諸

相此所以妙有爲用也諸佛所證蓋證此也諸祖

所傳蓋傳此也其所以聞示人者亦以此也

□爲世人不見自性是以立見性之法世人若了見

眞如本體卽不假立法此經讀誦者無數稱讚者無

邊造疏及註解凡八百餘家所說道理各隨所見見

雖不同法卽無二宿植上根者一聞便了若無宿慧

讀誦雖多不悟佛意故解釋其義庶斷學者疑心若

於此經得旨無疑卽不假解說從上如來所說善法

爲除凡夫不善之心經是聖人之語敎人聞之從凡

悟聖永息迷心此一卷經衆生性中本有不自見者

但讀誦文字若悟本心始知此經不在文字但能明

了自性方信一切諸佛從此經出令恐世人身外覓

佛向外求經不發內心不持內經故造此訣令諸學

者持內心經了然自見淸淨佛心過於數量不可思

議後之學者讀經有疑見此解義疑心釋然更不用

訣所異學者同見□中金性以智慧火鎔煉□去金

存我

釋迦本師說金剛經在舍衛國因須菩提起問大悲

爲說須菩提聞說得悟請佛與法安名令後人依而

受持故經云佛告須菩提是經名爲金剛般若波羅

密以是名字汝當奉持如來所說金剛般若波羅密

與法爲名其意謂何以金剛世界之寶其性猛利能

壞諸物金雖至堅□羊角能壞金剛喩佛性□羊角

喩煩惱金雖堅剛□羊角能碎佛性雖堅煩惱能亂

煩惱雖堅般若智能破□羊角雖堅賓鐵能壞悟此

理者了然見性涅槃經云見佛性者不名衆生不見

佛性是名衆生如來所說金剛喩者□爲世人性無

堅固口雖誦經光明不生外誦內行光明齊等內無

堅固定慧卽亡口誦心行定慧均等是名究竟金在

山中山不知是寶寶亦不知是山何以故爲無性故

人則有性取其寶用得遇金師斬鑿山破取□烹鍊

遂成精金隨意使用得免貧苦四大身中佛性亦爾

身喩世界人我喩山煩惱喩□佛性喩金智慧喩工

匠精進勇猛喩斬鑿身世界中有人我山人我山中

有煩惱□煩惱□中有佛性寶佛性寶中有智慧工

匠用牛智慧工匠鑿破人我山見煩惱□以覺悟火

烹煉見自金剛佛性了然明淨是故以金剛爲喩因

爲之名也空解不行有名無體解義修行名體俱備

不修卽凡夫修卽同聖智故名金剛也何名般若是

梵語唐言智慧智者不起愚心慧者有其方便慧是

智體智是慧用體若有慧用智不愚體若無慧用愚

無智□緣愚癡未悟遂假智慧除之也何名波羅密

唐言到彼岸到彼岸者離生滅義□緣世人性無堅

固於一切法上有生滅相流浪諸趣未到眞如之地

□是此岸要具大智慧於一切法圓離生滅卽是到

彼岸亦云心迷則此岸心悟則彼岸心邪則此岸心

正則彼岸口說心行卽自法身有波羅密口說心不

行卽無波羅密也何名爲經經者徑也是成佛之道

路凡人欲臻斯路應內脩般若行以至究竟如或但

能誦說心不依行自心卽無經實見實行自心卽有

經故此經如來號爲金剛般若波羅密也

豫章沙門宗鏡提頌綱要序

觀夫空如來藏碎祖師關獨露眞常無非般若

如來藏有空如來藏有不空如來藏空如來藏所

證眞理也不空如來藏能證眞智也眞理謂之空

如來藏者眞理絶相如彼大虛廓無纖□故也眞

智謂之不空如來藏者眞智照理如彼赫日當空

顯現故也皆謂之藏者藏之爲物中虛且實中虛

故可比於空也且實故可以比於不空也今所謂

空如來藏者蓋異於空不空之空藏也以碎祖師

關爲對故也物所畜而封不露曰藏八謙之藏隱

覆自性如來故名如來藏關者以不通去來爲義

祖師眞機聖解難通凡情莫透故名爲關不妄曰

眞不變曰常眞常者生佛平等之大本也空彼如

來藏碎彼祖師關令眞常獨露無非般若之功也

三心不動六喩全彰七寶校功四句倍勝若□循行

數墨轉益見知宗眼不明非爲究竟

三心者第八根本心第七依本心前六起事心是

一眞獨露三心不動三心不動六喩斯彰六喩者

識心不動業障自除靑色可以爲喩也靑色能除

災厄故也識心不動無漏功德自然具足黃色可

以爲喩也黃色隨人所須故也識心不動無生智

火生焉赤色可以爲喩也赤色對日出火故也識

心不動疑獨自淸白色可以爲喩也白色能淸濁

水故也識心不動□住眞空空色可以爲喩也空

色令人空中行坐故也識心不動三毒自消碧色

可以爲喩也碧色能消諸毒故也功用之所以至

於如此者只緣持無相經悟無我理行無我行故

也雖布施七寶之功不若受持四句之爲愈也布

施七寶所以爲劣者七寶人間世之所重也布施

但感有漏之果終未免於輪□故劣也受持四句

所以爲勝者四句超凡悟道之具也受持超生脫

死以至究竟故勝也優劣且置只如四句如何受

持便得超生脫死言言眞合本宗句句□就自己

其或未然增長我人知見終無解脫之期

嗚呼微宣奧旨石火電光密顯眞機銀山鐵壁瞥生

異見滯在中途進步無門退身迷路聯通一線俯爲

初機良馬見鞭追風千里矣

奧旨言旨之玄奧難測也眞機言機之純而無雜

也眞機一似銀山鐵壁堅固難透高逈莫攀奧旨

如石火電光燦然可見神速難追況今佛宣而微

宣顯而密顯那容擬議於其間哉若是過量漢石

火電光一捉便捉銀山鐵壁一透便透其或未然

滯在中途進退俱失由是欲爲後學開介徑路遂

於三十二分隨分提綱隨綱著頌利根者把來一

看則一經之奧旨諸佛之眞機便見昭昭於心目

矣

□金剛般若波羅蜜經□上

一切衆生內含種智與佛無殊但以迷倒妄計我人

倫沒業坑不知反省所以釋迦老人示從執率降神

王宮入摩耶胎月滿出胎周行七步目顧四方指天

指地作獅子吼天上天下唯我獨尊年至十九四門

遊觀觀生老病死四相相逼子夜踰城出家入雪山

六年苦行臘月八夜見明星悟道初遊鹿死轉四諦

法輪次說阿含方等等部漸令根性純熟方說此般

若大部開示悟入佛之知見夫大雄氏之演說般若

凡四處十六會經二十一載說半千餘部於諸部中

獨此一部冠以金剛以爲喩者此之一部以約該傅

金剛一喩廣含諸義故以爲喩也般若此□爲智慧

何名爲智慧虛空不解說法聽法四大不解說法聽

法只今目前歷歷孤明勿形假者能說法聽法也此

說聽些一假孤明輝天 鑒地曜古騰今行住坐臥

語默動靜一切時一切處昭昭靈靈了然常知此所

以得名爲般若也喩以金剛意謂何以此一假孤明

處萬變而如如不動倫浩劫而死爾常存宜乎比乎

金剛之堅也斬斷竹木精靈截斷彌天葛藤摩訶般

若摩訶此□爲大何名爲大此一假孤明語其明則

明逾日月言其德則德勝乾坤其量廣時十方都無

空缺處此所以得名爲摩訶也波羅蜜此□爲到彼

岸何名爲到彼岸迷之者曰衆生悟之者曰佛雲收

雨霽海湛空澄霽月光風相和山光水色互映此悟

者之境界也霧□雲籠上明下暗日月掩其明山川

隱其影此迷者之境界也迷之而背覺合塵名在此

岸悟之而背塵合覺名到彼岸此所以得名爲波羅

蜜也經者徑也詮如上之妙旨開後進之徑路令不

涉乎他途能直至乎寶所此所以得名爲經也又略

而釋之則摩訶般若者通凡聖該萬有廣大無邊之

智慧也金剛般若者堅不壞利能斷鎔凡最聖之智

慧也波羅蜜者悟如是旨行如是行超二死海達三

德岸也經者以如是言詮如是旨現益當世成徹後

代也或名金剛般若波羅蜜經或名摩訶般若波羅

蜜經其義以此題以八字摠無量義經以一部攝難

思敎題稱八字念過一藏經持四句德勝河沙經義

與果報佛稱不思議蓋以此也然此只是約敎論耳

若約祖宗門下一卷經言之則入息出息常轉經豈

待形於紙墨然後以爲經哉所以古人道船若波羅

蜜此經非色聲唐言□□譯梵語强安名捲箔秋光

□開□曙氣淸若能如是能題目甚分明

雙林傳大士     贊

六祖大鑒禪師   口訣

圭峰密禪師     纂要

冶父  川禪師   頌

豫章鏡禪師     提綱

涵虛堂得通   說誼

圭峰密禪師疏論纂□序

鏡心本淨像色元空夢識無初物境成有由是惑業

襲習報應綸輪塵沙劫波莫之□絶

心也者沖虛妙粹炳煥靈明如彼古鏡體自虛

明瑩徹無□妙絶名相之端淨無能所之跡故

云鏡心本淨內而根身外而器界皆謂之像色

阿賴耶識一念之妄變起根身器界若離妄念

卽無一切境界之相故云像色元空憂識只因

不覺而有心若常覺憂識無由現發故云憂識

無初不覺心動名爲覺明因明起照見分俄興

由照立塵相分妻布於是振身頓起世界成差

故云物境成有根身旣與世界已成根塵相對

識風相跛鎖眞覺於變宅□眼於風虛泥迷三

界之中匍匐九居之內生死循環無有窮已故

云由是惑業襲習報應綸輪塵沙劫波莫之□

絶

故我滿淨覺者現相人中先說生滅因緣令悟苦集

滅道旣除我執未達法空欲盡病根方談般若心境

齊泯卽是眞心垢淨雙亡一切淸淨三千瑞煥十六

會彰今之所傳卽第九分句偈隱略旨趣深微慧徹

三空檀含萬行住一十八處密示階差斷二十七疑

潛通血脈不先遣遣曷契如如故雖策修始終無相

由斯敎理皆密行果俱玄致使口諷牛毛心通麟角

或配入名相著事乖宗或但云一眞望源迷派其餘

胸談臆注不足論矣河沙珍寶三時身命喩所不及

豈徒然哉且天親無著師補處尊後學何超或□或

棄故今所述不功異端疏是論文乳非城內纂要名

意及經題目次下卽釋無煩預云

稽首牟尼大覺尊 能開般若三空句

發起流通諸上士 冥資所述契群機

將釋此經未入文前懸□義門略開四段

第一辯敎因緣  第二明經宗體  第三分別處會

第四釋通文義  初中有二

初摠論諸敎謂酬因酬請顯理度生也若頓佛本

意則唯爲一大事因緣故出現於世欲令衆生開

佛知見等  後別顯此經於中有五

一爲對除我法二執故由此二執起煩惱所知二

障由煩惱障障心心不解脫造業受生輪□五道

由所知障障慧慧不解脫不了自心不達諸法性

相縱出三界亦滯二乘不得成佛故名障也二執

若除二障隨斷爲除二執故說此經

二爲遮斷種現二疑故謂遮未起種子之疑斷現

起現行之疑卽經中答所問已便□跡節節斷疑

乃至經終二十七段

三爲轉滅輕重二業故轉重業令輕受滅輕業令

不受

四爲顯示福慧二因故佛成正覺未說般若之前

衆生由無妙慧施等住相皆成有漏或滯二乘故

談般若顯示妙慧爲法身因五度爲應身因若無

般若卽施等五非波羅蜜不名佛因故須福慧二

嚴方成兩足尊也

五爲發明眞應二果故謂未聞般若之前但言色

相是佛不知應化唯眞之影不如實見眞身應身

故此發明二果令知由前二因證得

第二明經宗體中二

初宗者統論佛敎因緣爲宗別顯此經則實相般

若觀照般若不一不二以爲其宗以卽理之智觀

照諸相故如金剛能斷一切卽智之理是爲實相

故如金剛堅牢難壞萬行之中一一不得昧此故

合之以爲經宗

二體者文字般若卽是經體文字卽含聲名句文

文字性空卽是般若無別文字之體故皆含攝理

無不盡統爲敎體

第三分別處會中二

初摠明佛說大部處會中二

初六百卷文四處十六會說

一王舍城鷲峰山七會山中四會山頂三會

二給孤獨園七會

三他化天宮摩尼寶藏殿一會

四王舍城竹林園白鷺池側一會

後此經卽第二處第九會第五百七十七卷

後別明傳譯此經時主前後六譯

一後秦羅什

二後魏菩提流支兼譯天親論三卷

三陳朝眞諦兼譯金剛仙論及本記四卷

四隋朝□多兼譯無著論兩卷

五唐初玄□又日照三藏譯功德施論二卷也

六大周義淨□再譯天親論三卷

上六人皆三藏

今所傳者卽羅什弘始四年於長安草堂寺所譯

也天竺有無著菩薩八日光定上昇兜率親詣彌

勒稟受八十行偈又將此偈轉授天親天親作長

行解釋成三卷論約斷疑執以釋無著又別造兩

卷論約顯行位以釋

今科經唯約天親釋義卽兼無著亦傍求餘論採

集諸疏題云纂要其在□焉

第四釋通文義  中二

初解題目

金剛者梵云跋折羅力士所執之杵是此寶也金

中最剛故名金剛帝釋有之薄福者難見極堅極

利喩般若焉無物可能壞之而能碎壞萬物涅槃

經云譬如金剛無能壞者而能碎壞一切諸物無

著云金剛難壞又云能斷又云金剛者細牢故細

者智因故牢者不可壞故皆以堅喩般若體利喩

般若用又眞諦記說六種金剛一靑色能銷災厄

喩般若能除業障二黃色隨人所須喩無漏功德

三赤色對日出火慧對本覺出無生智火四白色

能淸濁水般若能淸疑濁五空色令人空中行坐

慧破法執住眞空理六碧色能銷諸毒慧除三毒

傍兼可矣非堅利之本喩般若者正□云慧卽照

五蘊空相應本覺之慧是也若約學者從淺至深

言之則攝聞思脩三慧摠爲般若故無著云能斷

者般若波羅蜜中聞思脩所斷如金剛斷處而斷

故又云細者智因故者智因卽慧也依智度論因

位名般若果位名智則聞思脩皆名爲細細妙之

慧佛智之因矣般若能斷故在因位佛果無斷轉

受智名若依大品經若字通智慧二義故智與慧

名義少殊體性無別波羅蜜者此云彼岸到應云

到彼岸謂離生死此岸度煩惱中流到涅槃彼岸

涅槃此云圓寂亦云滅度一切衆生卽寂滅相不

復更滅但以迷倒妄見生死名在此岸若悟生死

本空元來圓寂名到彼岸若兼般若□文應云到

彼岸慧經者梵音脩多羅義□爲契經契者詮表

義理契合人心卽契理契機故名契也經者佛地

論云能貫能攝故名爲經以佛聖敎貫衫所應說

義攝持所化生故

此疏本是爲評經者指其科段雖次第科經而

不次第釋文但隨難處卽略擧節目而已亦不

備述義意義意悉在傳示者口訣不在疏中不

得但以銷疏而爲講也講者須從首至末次第

以深 □義意銷釋經文難處卽約疏易處卽

直說也

□冶父□圓相之作始於南陽忠國師國師傳之

耽源源傳之仰山源一日謂仰山曰國師傳六

代祖師圓相九十七介授與老僧臨示寂時謂

予曰吾滅後三十年有一沙彌來自南方大振

玄風次第傳授無令斷絶吾詳此讖事在汝躬

我今付汝汝當奉持山旣得遂焚之源一日謂

仰山曰向所傳圓相宜深秘之山曰燒□了也

源曰此乃諸祖相傳底何乃燒□山曰某一覽

而已知其意能用卽得不可執本也源曰在子

卽得來者如何山於是重錄一本呈似一無舛

訛源一日上堂山出衆□一圓相

以手托起作呈勢卽又手而立源以兩手交拳

示之山進前三步作女人拜源遂點頭山卽禮

拜此圓相所自作也今師題下盡一圓相意旨

如何卽文字拈出離文字底消息若是離文字

底消息擬議得□計較得□不可以有心求不

可以無心得不可以語言造不可以寂默通直

饒釘□鐵舌也卒話會不及然雖如是畢竟作

□生道生佛同源妙體無物三世諸佛出不得

歷代祖師出不得天下老和尙出不得六道輪

□亦出不得三世間四法界一切染淨諸法無

一法出此圓相之外禪謂之最初一句子敎謂

之最淸淨法界儒謂之統體一大極老謂之天

下母其實皆指此也古人道古佛未生前凝然

一相圓釋迦猶不會迦葉豈能傳者是也

法不孤起誰爲安名

法之一字直指圓相安名二字直指經題法不

自名要因名現所以安名所以道摠持無文字

文字現摠持應云法不孤起所以安名而云誰

爲安名語忌十成故恐成死語故圓話自在免

夫招謗□法不自名所以安名然雖如是安名

者誰若道黃面老子安黃面老子未嘗安何則

自從鹿野死終至校提河於是二中間未曾說

一字若道不是黃面老子安今此經題從甚處

得來且道是安名不是安名

摩訶大法王無短亦無長本來非□白隨處現靑

黃花發看朝艶林□逐晩霜疾雷何太擊迅電亦

非光凡聖元難測

他本擊作元作猶

龍天豈度量古今人不識權立號金剛

法王非指文六金身人人本有底一著子能爲

萬像之主故號爲法王古人道法中王最高勝

□沙如來同共證者是法王之爲體也孤高更

無上廣博無邊表乾坤在其內日月處其中恢

恢焉蕩蕩焉逈出思議之表故號爲大法王無

短云二實相無相本來云云無相現相花發云

云當處出生當處寂滅疾雷云云妙旨迅速難

容擬議凡聖云云箇事極幽玄智識俱不到非

但古人罔措亦乃今人不識爲止小見啼權且

立虛名只如依權現實底道理作□生道月隱

中峰擧扇喩之風息大虛動樹訓之

□宗鏡□只這一卷經六道舍靈一切性中皆悉

具足蓋爲受身之後妄爲六根六塵埋沒此一

段靈光終日冥冥不知不覺故我佛生慈悲心

願救一切衆生齊超苦海共證菩提所以在舍

衛國爲說是經大意只是爲人解粘去縛直下

明了自性免逐輪□不爲六根六塵所惑若人

具上根上智不撥自轉是胸中自有此經且將

置三十二分於空間無用之地亦不是過如或

未然且聽山□與汝打葛藤去也夫金剛經者

自性堅固萬劫不壞況金性堅剛也般若者智

慧也波羅蜜者登彼岸義也見性得度卽登彼

岸未得度者卽是此岸經者徑也我佛若不開

箇徑路後代兒孫又向甚□處進步且道這一

步又如何進看取下文此經深旨無相爲宗顯

妄明眞

劍鋒微露掃萬法之本空心花發明照五蘊之

非有直得雲收雨霽海湛空澄快登般若慈舟

直到菩提彼岸且道心花發明在甚□處大湖

三萬六千頃月在波心說向誰

劍鋒至彼岸萬法本空五陰非有□以妄緣

而得成立智照妄緣萬法俱沈體露眞常五

蘊皆空到這裡一似雲收雨霽海湛空澄無

一物爲緣爲對無一事爲障爲□快登般若

慈舟直到菩提後岸大湖云云佛法在世間

不離世間覺離世覓菩提猶如求免角欲識

得佛法的的大意直須日一二時中四威儀

內覺觀波濤中□捕來□捕去□來□去忽

地識得根源去在縱然識得根源去只可自

怡悅不堪持贈君

法王權實令雙行雷捲風馳海岳傾

捲當作震

霹靂一聲雲散盡到家元不涉途程

大凡垂化有權有實有照有用今佛從無言中

典敎侮之彼瀾向敎海裡現無言之密旨是謂

權實令雙行也風行草偃化功伸速五欲海自

渴我人山自倒圓音落處雲散盡不曾□步便

還家

□圭峰□後釋經文  淮常三分  一序分  二

正宗分  三流通分  初文又二  一證信序

二發起序

今初

法會因由分第一

如是我聞一時佛在舍衛國祇樹給孤獨園與大比

丘衆千二百五十人俱

文前分三

一明建立之因則佛臨滅度阿難請問四事佛一

一答我滅度後一依四念處住二以戒爲師三默

□惡性比丘四一切經首皆云如是我聞一時佛

在某處與衆若干等

二明建立之意意有三焉一斷疑故謂結集時阿

難昇座欲宣佛法感得自身相好如佛衆起三疑

一疑佛重起該法二疑他方佛來三疑阿難成佛

故說此言三疑頓斷

二息諍故若不推從佛聞言自製作則諍論起三

異邪故不同外道經初云□憂等

三正釋文義具六成就謂信聞時主處衆六緣不

具敎則不興必須具六故云成就

六成就者  一信若兼我聞合釋則指法之辭也

如是之法我從佛聞單釋如是者智度論云信成

就也佛法大海信爲能入智爲能度信者言是爭

如是不信者言是事不如是又聖人說法但爲顯

如唯如爲是故稱如是又有無一二爲如如非有

無爲是

二聞我卽阿難五蘊假者聞謂耳根發識廢別從

摠故云我聞阿難所不聞二十年前之經有云如

來重說有云得深三昧摠領在心若推本而言阿

難是大權菩薩何法不通

三時師資合會說聽究竟故言一時諸方時分延

促不同故但言一又說法領法之時心境泯理智

融凡聖如本始會此諸二法皆一之時

四主具云佛陀此云覺者起信云所言覺義者謂

心體離念離念相者等虛空界卽是如來平等法

身則以無念名之爲佛然覺有三義一自覺覺知

自心本無生滅二覺他覺一切法無不是如三覺

滿二覺理圓稱之爲滿故知有念則不名覺起信

云一切衆生不名爲覺以無始來念念相續未曾

離念又云若有衆生能觀無念者卽爲向佛智故

五處舍衛此云聞物謂具足欲塵財寶多聞解脫

等遠聞諸國故義淨譯云名稱大城祇樹等者卽

祇陀太子所施之樹給孤獨園者須達長者所買

之園祇陀此云戰勝波斯匿王太子也生時王與

外國戰勝因以爲名梵語須達此云善施給孤獨

卽是善施又亦常行施故西國呼寺爲僧伽藍此

云衆園

六衆與者幷也及也大者名高德著比丘者梵語

此含三義故存梵不譯一怖魔二乞士三淨戒衆

者理和事和千二百五十人者佛初成道度□陳

如等五人次度迦葉三兄弟兼徒摠一千次度舍

利弗目乾連各兼徒一百次度耶舍長者子等五

十人經擧大數故減五人是常隨衆故偏列數非

無餘衆文隱顯耳俱者一時一處

□六祖□如者指義是者定詞阿難自稱如是之

法我從佛聞明不自說也故言如是我聞又我

者性也性卽我也內外動作皆由於性一切盡

聞故稱我聞也言一時者師資會遇齊集之時

佛者是說法之主在者欲明處所舍衛國者波

斯匿王所居之國祇者太子名也樹是祇陀太

子所施故言祇樹給孤獨者須達長者之異名

園本屬須達故言給孤獨園佛者梵語唐言覺

也覺義有二一者外覺觀諸法空二者內覺知

心空寂不被六塵所染外不見人之過惡內不

被邪迷所惑故名曰覺覺卽佛也與者佛與比

丘同住金剛般若無相道場故言與也大比丘

者是大阿羅漢故比丘者是梵語唐言能破六

賊故名比丘衆多也千二百五十人者其數也

俱者同處平等法會

□冶父□如是

如是之言古人說有多途今川老蓋取有無

不二爲如如非有無爲是

古人道喚作如如早是變了也且道變向甚□

處去□不得亂走畢竟作□生道火不曾燒□

口

南泉問講師講甚□經云講涅槃經云經中

以何爲極則云以如如爲極則云喚作如如

早是變了也須向異類中行道取異中事始

得法眞一頌云涅槃寂滅本無名喚作如如

早變生若問經中何極則石人夜聽木□聲

謂涅槃寂滅本無名字若立名字未免變異

去在須向異類中行道取異中事圓轉不□

始得且道變向甚□處去□不得亂走若以

變不變商量又□不是詭畢竟作□生涅槃

寂滅雖本無名亦不妨因名現體爲甚如此

說名之時早已風吹不入水□不著只有一

段通

身寒光喚作如如有甚變去

如如靜夜長天一月孤

水與波無二波與水不別淸寥寥時元的的

白的的處亦寥寥

是是水不離波波是水鏡水塵風不到時應現

無瑕照天地看看

指水全是波指波全是水毗盧華藏物物頭

頭萬像森羅全機無垢機無垢本淸淨鏡淨

水澄風塵不到湛湛地明歷歷輝天鑒地曜

古騰本要會□要會高著眼

我

指天指地獨立底人

淨裸裸赤□□沒可把

古人道阿呵呵是甚□南北東西唯是我雖

云南北東西唯是我爭乃一切處摸索不著

是可謂境上施爲渾大有內外中間覓摠無

我我認得分明成兩箇不動纖毫合本然知音

自有松風和

若道我有眼中著屑若道我無肉上□瘡所

以道有我直應還未達若言無我更愚癡一

體上兩般見析虛空作兩片兩頭俱不涉方

得契如如踏得家田地唱出無生曲無生曲

予孰能和蕭蕭松□送淸音

聞

本是一精明分爲六和合合處如□地見處

是眞聞

切忌隨他去

滿耳非音聞箇甚□廓然無我聞底是甚□

了得如是鶯歌處燕語從敎鬧浩浩若未如

然宮商幷角徵化我常抽牽所以道切忌隨

他去

猿啼嶺上鶴□林間斷雲風捲水激長湍最好

晩秋霜午夜

好一作愛

一聲新雁覺天寒

鶴□猿啼信圓通門大啓反聞聞處心路斷

八音盈耳不 爲塵不聞曾不□於聞頭頭

爲我話無生夜靜秋空征雁響一聲聲送報

天寒且道是聞不是聞淡薄豈拘聲色外虛

閑寧墮有無中

相隨來也

三界萬法皆從斯起兵隨印轉影逐形生

一一破二成三從此出乾坤混沌未分前以是

一生參學畢

破二以一也成二亦以一也成之破之皆從

斯得與來先天地無形本寂寥能爲萬像主

亦爲諸佛毋若人了得此無事不圓通

時

遠劫一念無□古今始終該通爲甚如此動

靜常在靑山中

如魚飮水冷暖自知

□生是冷暖底滋味明月堂前時時九夏大

陽門下日日三秋此味無人識親嘗始自知

時時淸風明月鎭相隨桃紅李白薔薇紫問著

東君自不知

淸風明月不得別會淸風拂時明月照明月

照時淸風拂桃李薔薇東君造化底物事東

君不知淸風明月人人受用底家事人人不

會不會不知人人盡有一雙眉箇箇面前更

無人著語云自知頌云不知不知與自知相

去多少但知是眞自知

佛

本源天眞是相好嚴身是一身分作兩□心

無面目說是非漢

形無還有像逢人說是非

小名悉達長號釋迦度人無數攝伏群邪若言

他是佛自己□成魔只把一枝無孔笛爲君吹

起大平歌

世與出世俱是化儀雖然如是妙相無形眞

名非字形之與名甚處得來不因江招月爭

知應萬般應萬般多少人天言下知歸多少

魔群□邪返正此是拔亂返正致得大平須

知有本大平始得若將報化云是佛自已天

眞竟何物君看四十九年跡大虛空裡生閃

電君看四十九年說權將黃葉止兒啼唯有

一處也大難忘黃葉葉底無孔笛吹起吾家

劫外歌劫外歌歌何事歌詠人人本大平□

生是本大平人人脚下淸風拂箇箇面前明

月白

在

主中主長年不出戶

□又□寂然不動

□又□獨坐庵中寂無事

客來須看也不得放過隨後便打

若一向坐在家舍則途中事關一向行在途

中則家裡事疏要須在家舍而不虧途中事

在途中而不昧家裡事始得所以道妙喜豈

容無著問□和爭負絶流機

□又□客來云云感而遂通不得云云隨緣

無著

□又□客來云云若遇客來須善待不得云

云是客稍有賊氣在知有賊氣須打殺

獨坐一爐香金文誦兩行可憐車馬客門外任

他忙

家裡事途中事一道俱行常在途中而昧於

家裡事是可憐也

□又□獨坐云云寂照不二體用如如可憐

云云未了底人坐在聲色裡三德彼岸相去

大遠是可憐也

□又□□然獨坐眼惺惺任他客賊門外忙

與大比丘衆千二百五十人俱

主佯交參說聽同會

獨掌不浪鳴

師資合會方成唱和

巍巍堂堂萬法中王三十二相百千種光聖凡

瞻仰外道歸降莫謂慈容難得見不離祇園大

道場

依眞起化化道方成感畢遂隱而眞常住世

云佛生迦毗羅成道摩竭陀說洪波羅奈入

滅拘尸羅蓋釋迦老子於淨飯王宮示現出

生十九出家三十成道住世四十九年說法

三百餘會壽登八十而示入滅其示滅以來

于今二千餘載跡此觀之世云佛有去來可

矣據實而觀來無所來月印千江去無所去

空分諸刹伊□則雖云出世未曾出世雖云

入滅未曾入滅所以道莫謂慈容□擬議思

量千萬里要識道場□觸目無非古道場

□圭峰□二發起序者謂乞食威儀離於邪命是

爲持戒戒能資定定能發慧故以戒定發起般

若正宗於中有二  一戒  二定

今初

爾時世尊食時著衣持□入舍衛大城乞食於其城

中次第乞已還至本處

分七節釋

一化主成實論說具上九號爲物欽重故曰世尊

天上人間共所尊故

二化時食時辰當日初分求乞易得不惱自他乞

已歸園正當已時如常齋法

三化儀著僧伽黎衣持四天王所獻□

四化處園在城本南五六里自外之內爲入處廣

人多曰大

五化事佛爲欲顯頭陀功德令放逸者□愧以同

事攝故自乞食瓔珞女經說化身如全段金剛無

生熟藏今所乞者利益他故故淨名云爲不食故

應受彼食

六化等一由內證平等理外不見貧富相二心離

貪慢慈無偏利二表威德不懼惡象沽酒□女等

家四息凡夫猜嫌五破二乘分別

七化終然已字義屬下句文連上句飯食字義屬

上句文連下句若廣其文令當句中備者應云次

第乞乞已還至本處飯食飯食訖收衣□佛若不

食他福不滿寶雲經說隨所乞得分爲四分一擬

與同梵行二擬施貧病乞人三水陸衆生四自食

十二頭陀經唯說三分除梵行  二定

飯食訖收衣□洗足已敷座而坐

入城乞食法身不癡以般若開示也收衣洗足

般若無著以解脫開示也敷座而坐解脫寂滅

以法身開示也方談般若以此開示者般若之

所以爲般若也指其本體則名爲法身指其大

用則名爲解脫指其當體則名爲般若何則直

般若非般若般若具法身解脫直解脫非解脫

解脫具法身般若直法身非法身法身具解脫

般若擧一卽具三言三體卽一方談般若以此

開示者不其然乎

分三節釋

一屛資緣將欲入定須息攀緣衣□收心有勞慮

故佛示現爲後軌也卽收大衣著七條

二淨身業阿含經說佛行離地四指蓮花承足今

示現洗者順世表法爲後軌也

三正入定敷座坐禪者由身端故心離沈掉故魏

譯云如常敷座結加趺坐端身而住正念不動唐

譯云端身正願住對面念無著云顯示唯寂靜者

於法能覺能說故然大聖現跡必有所表表本覺

之佛在五蘊之都覺魔軍本空名爲戰勝照心識

具德卽是給孤求法養神名乞士衆覺心旣發寧

棄塵勞將欲遍觀遂入識藏心心數法次第思惟

卽妄而眞皆得法喜法喜無體融合覺心思惟假

緣忘緣可符眞性觀照是跡拂跡返本還源返本

還源法空心寂空寂眞體般若朗然欲談般若正

宗如是示現發起資聖疏云夫身有二一僞二眞

五陰僞軀假衣食以生育法身無相因般若以照

成群生保僞遺眞諸佛養眞棄僞群生旣迷眞而

取僞我乃假僞跡而引眞故託乞食之緣將施法

喜之化故涅槃經云汝諸比丘雖行乞食初未曾

乞大乘法食

二正宗分二門分別

初且約無著七種義句以懸判

後正用天親答問斷疑以科釋

初中七義句者

一種姓不斷謂護念付囑

二發起行相謂申請讚許

三行所住處謂十八住從佛正說直至經終是無

相行所住處矣

四對治謂一一住處皆具邪行共見正行二種對

治

五不知中道謂由對治離增減二邊不失中道

六地位謂由不失中道成賢聖位信行地淨心地

如來地

七立名謂由前六智慧堅利位地闊狹故名金剛

後四但約第三句中十八住說無別經文

十八住處者

一發心住經云應如是降伏其心所有一切等

二波羅蜜相應行住不住色布施等

三欲得色身住可以身相見等

四欲得法身住法身有二一言說法身頗有衆生

等因言顯理故二證得法身復有二種一智相如

來得阿□耶等二福相若人滿三千等

五於脩道得勝中無慢住須陀洹等從此至十六

住如次對治十二種障意明欲求色身法身須離

是障障盡故入十七證道今當對治第一慢障

六不離佛出時住昔在然燈等離第二少聞障不

離佛世則具多聞

七願淨佛土住菩薩莊嚴佛土不等離小攀緣作

念脩道障緣形相土則小無緣則大契法界故

八成熟衆生住人身如須彌等離捨衆生障若見

大小不能濟物

九遠離隨順外論散亂住如□河中所有沙等離

樂隨順外論散亂障□沙寶施不及持經如何外

學不脩正法

十色及衆生身搏取中觀破相應行住三千世界

所有微塵等離破影像相中無巧便障旣離散亂

與定相應以細末不念二種方便破□至細泯細

至空則除影像之相想

十一供養給侍如來住可以三十二相見如來□

等離福資糧不具障不以相見常見法身名爲給

侍福無邊矣

十二遠離利養及疲乏熱惱故不起精進及退失

住□沙身命布施等離樂味懈怠利養障□沙命

施猶劣受持豈爲一身耽著利養身疲心惱而懈

怠耶

十三忍苦住忍波羅蜜割截身等離不能忍苦障

無我等相累苦能忍

十四離寂靜味住當來之世若有能於此經受持

讀誦等離智資糧不具障日三時捨身一一沙數

不及信經如何唯專禪定耽寂靜味闕於智慧而

不持說

十五於證道時遠離喜動住云何住降伏等離十

一不自攝障我能住降心生喜動動則不能自攝

十六求佛敎授住於然燈佛所有法得菩提等離

十二無敎授障欲入初地須佛敎授故約遇佛得

無所得而證道矣

十七證道住人身長大等攝種性智證遍行如成

法報身故長大矣

十八上求佛地住於中復有六種具足一國土淨

具足我當莊嚴佛土等此敎二地已上諸大菩薩

二無上見智淨具足有肉眼不等此下皆唯佛果

故云無上無上之言貫通下四三福自在具足若

人滿三千界七寶等四身具足佛可以具足色身

等五語具足汝勿謂如來說法等六心具足佛得

阿□菩提爲無所得耶乃至應作如是觀又十八

住略爲八種亦得滿足一攝住處二波羅蜜淨住

處一二次配三欲住處攝三及四四離障□住處

卽前十二障也從五乃至十六五淨心住處六究

竟住處上二次配十七十八七廣大住處八甚深

住處上二各皆攝十八住處一一住中皆深皆廣

十八住文配位地者第一十住第二十行中前六

三第七行四後三行五至十四如次配十□向十

五煥頂十六忍世第一十七初地十八從二地乃

至佛地上來懸判竟

□六祖□爾時者當此之時是今辰時齋時欲至

也著衣持□者爲顯敎示跡故也入者自城外而

入也舍衛大城者名舍衛國□德城也卽波斯匿

王所居之城故言舍衛大城也言乞食者表如來

能下心於一切衆生也次第者不擇貪富平等以

化也乞已者如多乞不過七家七家數滿更不至

餘家也還至本處者佛意制諸比丘除請名外不

得輒向白衣舍故云爾洗足者如來示現順同凡

夫故言洗足又大乘法不獨以洗手足爲淨蓋言

洗手足不若淨心一念心淨卽罪垢悉除矣如來

欲說法時常儀敷施檀座故言敷座而坐也

□傅大士□法身本非食應化亦如然爲長人天

益慈悲作福田收衣息勞慮洗足離塵緣欲說三

空理加趺示入禪

□冶父□惺惺著

惺之一字或以爲了慧或以爲寂靜則惺惺者

定慧圓明寂照不二之謂也只如定慧圓明寂

照不二作□生道眼掛長空手握靈鋒

飯食訖號洗足已敷座坐來誰共委向下文長知

不知看看平地波濤起

入城乞食收衣洗足徹困爲人底時節入城乞

食收衣洗足且置只如敷座宴坐作□生道高

提祖令發光寒直得毗耶口掛壁這裡除□上

上根未免一場□羅根機莫等要以多方接得

獲鳥者羅之一目不可以一目爲羅治國者功

在一人不可以一人爲國所以黃面老子曲爲

中下乃下一步向言說海橫身而入東說西說

橫說堅說所以道高提祖令當機用利物應知

語帶悲向下文長正以此也然慈尊伊□施設

要之利害不細還知得利害也未入城乞食收

衣宴坐以至東說西說橫說□說善權方便卽

不無據實而觀人人分上如靑天白日相似本

來無爲無事盡大地都盧是淸平世界黃面老

子向淸平世界上施設戈甲可謂無事中起事

所以道看看平地波濤起又古人道澄澄性海

湛湛智源文字言詞從□流出則黃面老子向

大寂滅海繁與言說波瀾要之言說波瀾初非

外來終不離於大寂滅海敷座處如末薦得向

言說海薦取始得所以道看看平地波濤起

□宗鏡□調御師親臨舍衛威動乾坤阿羅漢雲

集祗園輝騰日月入城持□良由悲愍貧窮洗足

收衣正是宴安時節若向世尊未擧已前薦得由

且不堪開口已後承當自救不了宗鏡急爲提□

早遲八刻何故良馬已隨鞭影去阿難依舊世尊

前

乞食歸來會給孤收衣敷座正安居眞慈弘範超

三界調御人天得自如

□圭峰□第二依天親論約答問斷疑科釋

摠分四段  一善現申請又二  一整儀讚佛

善現起請分第二

時長老須菩提在大衆中卽從座起偏袒右肩右勝

著地合掌恭敬而白佛言希有世尊如來善護念諸

菩薩善付囑諸菩薩

楊□云黃面老子幸自可憐生被須菩提出來

道介希有當下□消瓦解此者此說只要敎人

向劫外承當所以大慧擧此此話云黃面老子

不下一言須菩提見介甚□道理便道希有但

向楊□□消瓦解處看自然看得破一生參學

事畢又古德頌云四溟風息月當天不動波瀾

駕鐵船賴得空生重漏洩免同良馬暗窺鞭則

世尊端坐不下一言處最初一句子□面提持

向諸人面前兩手分付了也須菩提早知如是

出來道希有不有須菩提誰知暗中明因憶毗

耶當日事一聲雷震三千界

長老者德長年老唐譯云具壽壽卽是命魏譯云

慧命以慧爲命須菩提有三義譯謂善吉善現空

生生時室空解空之善瑞現矣相師占云唯善唯

吉從座起下皆整理威儀脩敬之相希有者世所

無故如來者從如而來論云善護念者依熟菩薩

說謂與智慧力令成就佛法與敎化力令攝取衆

生善付囑者依根未熟菩薩說懼其退失付授智

者付者將小付大囑者囑大化小菩提薩□此云

覺有情三釋一約境所求所度二約心有覺悟之

智餘情慮之識三約能所所求能求三皆如次配

覺及有情

□六祖□何名長老德尊年高故名長老須菩提

是梵語唐言解空隨衆所坐故云卽從座起弟子

請益先行五種儀一者從座而起二者端整衣服

三者偏祖右肩右膝著地四者合掌瞻仰尊顔目

不暫捨五者一心恭敬以伸問辭希有略說三義

第一希有能捨金輪王位第二希有身長丈六紫

磨金容三十二相八十種好三界無比第三希有

性能舍吐八萬四千法三身圓備以具上三義故

云希有也世尊者智慧超過三界無有能及者德

高更無有上一切咸恭敬故曰世尊護念者如來

以般若波羅蜜法護念諸菩薩付囑者如來以般

若波羅法付囑須菩提諸菩薩言善護念者令諸

學人以般若智護念自身心不令妄起憎愛染外

六塵墮生死苦海於自心中念念常正不令邪起

自性如來自善護念言善付囑者前念淸淨付囑

後念淸淨無有間斷究竟解脫如來委曲誨示衆

生及在會之衆當常行此故云善付囑也菩薩是

梵語唐言道心衆生亦云覺有情道心者常行恭

敬乃至蠢動舍靈普敬愛之無輕慢心故名菩薩

□冶父□如來不措一言須菩提便興讚歡具眼

勝流試著眼看

相逢不拈出擧意便知有是何境界同道方知

隔嗇見角便知是牛隔山見煙便知是火獨坐巍

巍天上天下南北東西鑽龜打瓦  □

知火知牛事希奇知音相見正如是獨坐云云

混虛空爲自身盡大地爲坐具坐斷千差不通

凡聖是可謂天上天下渾漫漫更無一物爲等

倫若是過量漢一見便不疑若非過量漢未免

暗思量

□圭峰□二正發問端

世尊善男子善女人發阿□多羅三□三菩提心應

云何住云何降伏其心

空生一見世尊端坐便不疑十方密伽梵仍發

證同諸佛之心直問云塵不得出由未得任心

不解脫由未降心云何得住不住六塵云何降

心女言者諱□已悟也人人分上不假修治本

自圓成空生以此問者雖復本來金終以銷成

就此正同善財於福城東畔初遇文洙頓證法

界歷參五十三善知識於一一善知識所白言

我已先發菩提心云何學菩薩道修菩薩行

曲分爲二

先擧當機華嚴云忘失菩提心脩諸善業者魔所

攝持阿□多羅三□三菩提此云無上正遍正覺

謂正智遍智覺知眞俗不偏不邪

後正申問魏譯云應云何住云何修行云何降伏

其心意云若人發菩提心已住何境界修何行業

妄心若起云何降伏故佛令安住四心脩六度行

於中降心不令著相秦譯略修行者意云住道降

心卽是修行謂四心六度皆名住脩降伏故無著

云住謂欲願修行謂相應等持降伏謂彼心若散

制令還住又十八住中一一皆以住脩降伏釋之

故知約義雖三而行是一

□六祖□善男子者平坦心也亦是正定心也能

成就一切功德所往無□也善女人者是正慧心

也由正慧心能出一切有爲無爲功德也須菩提

問一切發菩提心人應云何住云何降伏其心須

菩提見一切衆生躁擾不停猶如隙塵搖動之心

起如飄風念念相續無有間歇問若欲修行如何

降伏其心

□冶父□這一問從甚處出來

法法虛融無法可住心心寂滅無心可降今此

住降二問從甚處出來

□又□須菩提佛稱解空第一豈不知妄心本

空塵境本寂若果知得如何輕發此問來

□又□問法法無可問修道道無可修但向未

發問時著眼何須更問住與未住降與未降如

是著語意旨如何若明今日事昧□本來身

□喜我不喜君悲我不悲□思飛塞北燕憶舊巢

歸秋月春花無限意箇中只許自家

□與我君與我本分人向今時人稱□能住降

心生喜動未能住降心生悲憂我此世界本自

淸平理亂俱亡何傷何喜如□之思塞北燕之

憶舊巢豈以悲喜爲心哉只有一段空來去自

由耳以至春生夏長秋收終藏月圓缺花開花

落凡有消長盈虛者莫不各有無窮無盡之意

存焉此父不得而傳師不得而授各自當人自

肯自悟始得

佛言善哉善哉須菩提如汝所說如來善護念諸菩

薩善付囑諸菩薩汝今諦聽當爲汝說善男子善女

人發阿□多羅三□三菩提心應如是住如是降伏

其心

曲分爲三

一印讚所讚重言善哉讚美之極護付能令佛種

不斷是事必然故印讚言如汝所說

二□聽許說無以生滅心行聽實相法智論偈云

聽者端視如渴飮一心入於語義中□躍聞法心

悲喜如是之人可爲說

三標勸將陳我當爲汝如是如是委細而說

三善現佇聞

唯然世尊願樂欲聞

當爲汝說欲說這介事願樂欲聞欲聞這介事

唯者順從之辭禮對曰唯野對曰阿十地經云如

渴思冷水如飢思美食如病思良藥如衆蜂依蜜

我等亦如是願聞甘露法

□六祖□是佛讚歎須菩提善得我心善知我意

也佛欲說法常先戒號□令諸聽者一心靜□吾

當爲說阿之言無□多羅之言上三之言正□之

言遍菩提之言知無者無諸垢染上者三界無能

比正者正見也遍者一切智也知者知一切有情

皆有佛性但能修行盡得成佛佛者卽是無上淸

淨般若波羅蜜也是以一切善男子善女人若欲

修行應知無上菩提道應知無上淸淨般若波羅

蜜多法以此降伏其心唯然者應諾之辭願樂者

願佛廣說令中下根機盡得開悟樂者樂聞深法

欲聞者渴仰慈誨也

□傅大士□希有希有佛妙理極泥洹云何降伏

住降伏住爲難二儀法中妙二乘敎喩寬善哉今

諦聽六賊免遮欄

□冶父□往往事因□囑生

只這介事要因□囑而現

七手八脚神頭鬼面棒打不開刀割不斷閻浮□

□幾千□頭頭不離空王殿

神用自由妙體難睹動彈不得堅固難壞生死

路幾往返脚□元來淸淨如空

□宗鏡□昔奇哉之善現讚希有之慈尊悲憐濁

世衆生諮決菩提心要可謂一經正眼三藏絶詮

千聖不傳諸祖不說如是降伏扁舟已過洞庭湖

護念丁寧何□白雲千萬里爲甚□如此毗婆尸

佛早留心直至而今不得妙

善現之所以奇哉者以其不待聲敎而信無疑

也慈尊之所以希有者以上智卽得中下之機

如盲處日不知玄化所在又末世衆生尙未遇

玄化爲二障之所□昧菩提之知見須假語言

方便開示菩提心要以故空生爲之諮決只此

菩提心要可謂一經正眼三藏絶詮千聖不傳

諸□不說如是降伏護念丁寧謂之如標月指

卽得謂之一經正眼扁舟已過洞庭湖何□白

雲千萬里爲甚如此多劫留心尙茫然

問處孤高答處深妙圓眞淨不須尋瞥然如是知

端的默契菩提大道心

一問一答妙理斯在妙圓眞淨不須別處尋覓

寒山指頭月團團多少傍觀眼如盲但向指頭

開活眼滿目寒光無處藏

□圭峰□四如來正說於中文二  一正答所問

二□跡斷疑  初文分二  一擧摠標別以牒問

大乘正宗分第三

佛告須菩提諸菩薩摩訶薩應如是降伏其心

□六祖□前念淸淨後念淸淨名爲菩薩念念不

退雖在塵勞心常淸淨名摩訶薩又慈悲喜捨種

種方便化導衆生名爲菩薩能化所化心無取著

名摩訶薩恭敬一切衆生卽是降伏其心處眞名

不變契如名不異遇諸境界心□變異名曰眞如

亦云外不假曰眞內不亂曰如念念無差曰是

□圭峰□二約別顯摠以答問此以降伏爲摠住

修爲別也謂住修之中皆有降伏經意在此故唯

標降伏有科此標云擧後攝初者乃令經文極不

穩暢理例顚倒自古言敎□有以初攝後未聞將

後攝初況詳經文無別答降伏之處卽知降伏在

住修中住修皆令離相是答降伏問也不別答者

此經宗於離相離相正是降心本意欲明降心因

約住修以顯住修降伏本不相離故無著十八住

中每住皆有住修降伏  文中二  一答安住降

心問又四  一廣大心

所有一切衆生之類若卵生若胎生若濕生若化生

若有色若無色若有想若無想若非有想非無想

三界普度故云廣大心也

初句標

若卯下列列中文三

一受生差別天獄化生鬼通胎化人畜各四諸餘

微細水陸地空不可具分品類卯劣在初者二釋

一約境具緣多者爲首

二約心從本至未爲次

二依止差別有色四禪無色四空

三境界差別功德施云有想則空識二處無想則

無所有處若非等則有頂

二第一心

我皆令入無餘涅槃而滅度之

卽無住處涅槃不共二乘故云第一無著云何故

願此不可得義生所攝故又云卯濕無想有頂則

不能云何普入有三因緣

一難處生者待時故

二非難處生未成熟者成熟之故

三已成熟者解脫之故

□六祖□卯生者迷性也胎生者習性也濕生者

隨邪性也化生者見趣性也迷故造諸業習故常

流轉隨邪心不定見趣多淪墜起心修心妄見是

非內不契無相之理名爲有色內心守直不行恭

敬供養但見直心是佛不脩福慧名爲無色不了

中道眼見耳聞心想思惟愛著法相口說佛行心

不依行名爲有想迷人坐禪一向除妄不學慈悲

喜捨智慧方便猶如木石無有作用名爲無想不

著二法想故名若非有想求理心在故名若非無

想煩惱萬差皆是垢心身形無數摠名衆生如來

大悲普化皆令得入無餘涅槃也而滅度之者如

來指示三界九地衆生各有涅槃妙心令自悟入

無餘無餘者無習氣煩惱也涅槃者圓滿淸淨義

滅盡一切習氣令永不生方契此也度者渡生死

大海也佛心平等普願與一切衆生同入圓滿淸

淨無餘涅槃同渡生死大海同諸佛所證也有人

雖悟雖脩作有所得心者□生我相名爲法我除

盡法我方名滅度也

□圭峰□三常心

如是滅度無量無數無邊衆生實無衆生得滅度者

一性空故二同體故論云自身滅度無異衆生三

本寂故四無念故五法界故

□六祖□如是者指前法也滅度者大解脫也大

解脫者煩惱及習氣一切諸業障滅盡更無有餘

是名大解脫無量無數無邊衆生元各自有一切

煩惱貪嗔惡業若不斷除終不得解脫故言如是

滅度無量無數無邊衆生一切迷人悟得自性始

知佛不見自相不有自智何曾度衆生祇爲凡夫

不見自本心不識佛意執著諸相不達無爲之理

我人不除是名衆生若離此病實無衆生得滅度

者故言妄心無處卽菩提生死涅槃本平等又何

滅度之有

□圭峰□四不顚倒心

何以故須菩提若菩薩有我相人相衆生相壽者相

卽非菩薩

悲化含生入無餘智□眞際絶能所見有可度

卽乖眞我人不生名菩薩

論云遠離依止身見衆生等相故無著云已斷我

見得自行平等相故信解自他平等顯示降伏心

中攝散時衆生想亦不轉如彼爾炎住故

□六祖□衆生佛性本無有異緣有四相不八無

餘涅槃有四相卽是衆生無四相卽是佛迷卽佛

是衆生悟卽衆生是佛迷人恃有財寶學問族姓

輕慢一切人名我相雖行仁義□智信而意高自

負不行普敬言我解行仁義禮智信不合敬爾名

人相好事歸已惡事施人名衆生相對境取捨分

別名壽者相是謂凡夫四相修行人亦有四相心

有能所輕慢衆生名我相自恃持戒輕破戒者名

人相厭三塗苦願生諸天是衆生相心愛長年而

動修福業諸執不忘是壽者相有四相卽是衆生

無四相卽是佛

□傅大士□空生初請問善逝應機酬先答云何

住次敎如是修胎生卯濕化咸令悲智收若起衆

生見還同著相求

□冶父□頂天立地鼻直眼橫

從一法界形分九類形形皆具一法界所以一

一頭指天脚踏地一一鼻直向下垂眼橫在上

方

堂堂大道赫赫分明人人本具箇箇圓成依祇因

差一念現出萬般形

堂堂大道廓周沙界赫赫著衣喫飯彈指楊眉

不要別人介介圓成折旋俯仰歆伸□咳不借

他力只因云云春色無高下花枝自短長自短

長也不妨九類同舌一法界紫羅□裡撒眞珠

雖然如是若但伊□商量盡十方世界都盧是

無孔鐵鎚畜生求作畜生餓鬼永作餓鬼無有

一介發眞歸源旣然如是畢竟作□生風和花

織地雲淨月滿天

□宗鏡□涅槃淸淨盡令含識依歸四相俱忘實

無衆生滅度如斯了悟便能脫死超生其或未然

依舊迷封滯殼會□生死涅槃本平等女心盡處

卽菩提

悲化含生卽不無爭乃能所歷然智冥眞際平

等無有高下如斯了悟便能超生脫死其或未

然依舊迷無明之封□滯有漏之形殼

頂門具眼辨來端衆類何曾入涅槃絶後再甦無

一物了知生死不相干

有智無悲亦只是一隻眼有悲有悲無智亦只

是一隻眼悲智雙運出入自在方得名爲頂門

具眼來端者生號平等之一源悲智不二之一

體唯有具眼辨得有分來端旣已辨得何更見

有能度所度衆生滅盡而無滅生佛都盧眼裡

花

□圭峰□二答修行降心問於中又五  一摠標

妙行無住分第四

復次須菩提菩薩於法應無所住行於布施

於法者統標諸法應無下正明修行問菩薩萬行

何唯說一答萬行不出六度六度摠名布施故偈

云檀義攝於六資生無畏法此中一二三是名修

行住無著云若無精進疲乏故不能說法若無禪

定卽貪信敬利養染心說法若無智慧便顚倒說

法  二別釋

所謂不住色布施不住聲香味觸法布施

本論但指三事爲色等謂自身報恩果報故偈云

自身及報恩果報斯不著護存已不施防求於異

事

□六祖□凡夫布施只求身相端嚴五欲快樂故

報盡卽墮三塗世尊大慈敎行無相布施者不求

身相端嚴五欲快樂但令內破□心外利益一切

衆生如是相應是名不住色布施

□圭峰□三摠結

須菩提菩薩應如是布施不住於相

前但指三事今則心境空有微細盡祛故偈云遠

離取相心論云不見施物受者施者無著云不住

相想有人將此結文爲別答降伏非也前標次釋

此結皆云無住都是脩中降伏之義何忽偏配結

文爲答別問

□六祖□應如無相心布施者爲無能施之心不

見有施之物不分別受施之人是不住相布施也

□圭峰□四顯益

何以故若菩薩不住相布施其富德不可思量

以智起行獲福無邊

□六祖□菩薩行施心無所希其所獲福如十方

虛空不可較量言復次者連前起後之辭一說布

者普也施者散也能普散盡胸中妄念習氣煩惱

四相泯絶無所蘊積是眞布施又說布者普也不

住六塵境界又不有漏分別惟常返歸淸淨了萬

法空寂若不了此意惟增諸業故須內除貪愛外

行布施內外相應獲福無量見人作惡不見其過

自性不生分別是爲離相依敎修行心無能所卽

是善法修行人心有能所不名善法能所心不滅

終不得解脫念念常行般若智其福無量無邊依

如是修行感得一切人天恭敬供養是名爲福德

常行不住相布施普敬一切含生其功德無有邊

際不可稱計也

□傅大士□檀波羅蜜布施頌曰施門通六行六

行束三檀資生無畏法聲色勿相干二邊純莫立

中道不須安欲覓無生處背境向心觀

尸羅波羅蜜持戒頌曰尸羅得淸淨無量劫來因

妄想如怨賊貪愛若參辰在欲而無欲居塵不染

塵權依離垢地當證法王身

□提波羅蜜忍辱頌曰忍心如幻夢辱境若龜毛

常能修此觀逢難轉堅牢無非亦無是無下亦無

高欲滅貪嗔賊須行智慧刀

毗離耶波羅蜜精進頌曰進修名焰地良爲慧光

舒二智心中遣三空境上祛無明念念滅高下執

情除觀心如不間何□至無餘

禪波羅蜜禪定頌曰禪河隨浪靜定水逐波淸澄

神生覺性息慮滅迷遍計虛分別由來假立名若

了依他起無別有圓成

般若波羅蜜智慧頌曰慧燈如朗日蘊界若乾城

明來暗便謝無暇暫時停妄心猶未滅乃見我人

形妙智圓光照唯得一空名

萬行齊修頌曰三大僧祇劫萬行具齊修旣悟無

人我長依聖道流二空方漸證三昧任□遊創居

歡喜地常樂遂忘憂

□冶父□若要天下行無過一藝强

無才者行天下則明頭到處無與立談者其窮

可知有才者行天下則無所往而不自得其樂

不可言無慧眼者妄加功行則行行有著去道

轉遠有慧眼者入於行海則心心淸淨徑與本

地相應旣與本地相應塵沙德用無量妙義元

自具足不從他得

西川十樣錦□花色轉鮮欲知端的意北斗面南

看虛空不關絲毫念

毫一作頭

所以彰名大覺仙

般若智以爲質萬行花以爲文智行相資文質

彬彬伊□則以智起行智愈明錦上□花色轉

鮮又行施固已偉然更能無住其施益大所以

道西川十樣錦□花色轉鮮欲知端的意北斗

面南看北斗南星位不別言南言北也由情伊

□則行施卽無住一時無前後逈出有無之境

不坐格外之機簫然無寄量同大虛大覺之名

於是乎彰無量福聚於是乎成

須菩提於意云何東方虛空可思量不不也世尊

□六祖□緣不住相布施所得功德不可稱量佛

以東方虛空爲譬喩故問須菩提東方虛空可思

量不不也世尊者須菩提言東方虛空不可思量

須菩提南西北方四維上下虛空可思量不不也世

尊須菩提菩薩無住相布施福德亦復如是不可思

量

菩薩萬行無念爲宗一得其宗無所施而不可

其所獲福寬廣如空

□圭峰□初句徵者論云若離施等相想云何能

成施福若菩薩下釋於中又三初法說爲疑無福

故云福不可思量以斷之東方下喩說可知菩薩

無住相下法合虛空者無著云猶如虛空有三因

緣一遍一切處謂於住不住相中福生故二寬廣

高大殊勝故三無盡究竟不窮故

□六祖□佛言虛空無有邊際不可思度菩薩無

住相布施所得功德亦如虛空不可度量無邊際

也世界中大者莫過虛空一切性中大者莫過佛

性何以故凡有形相者不得名爲大虛空無形相

故得名爲大一切諸性皆有限量不得名爲大佛

性無限量故名爲大此虛空中本無東西南北若

見東西南北亦是住相不得解脫佛性本無我人

衆生壽者若有此四相可見卽是衆生相不名佛

性亦所謂住相布施也雖於妄心中說有東西南

北在理則何有所謂東西不眞南北曷異自性本

來空寂混融無分別故如來深讚不生分別也

□圭峰□五結勸不住

須菩提菩薩但應如所敎住

□六祖□應者順也但順如上所說之敎住無相

布施卽菩薩也

□傅大士□若論無相施功德極難量行悲濟貧

乏果報不須望凡夫情行劣初且略稱揚欲知檀

狀貌如空遍十方

□冶父□可知禮也

無住者萬行之大本也萬行者無住之大用也

慈尊敎以無住爲住大本已明而大用亦不可

不知也禮也者人間世之大用也存亡之所繫

禍福之所由興也人知禮則進退可觀擧措得

宜無施不可苟不知禮則雖曰無事於心動輒

遵規豈有進退升降之可觀乎由是禮也者可

知而不可不知也

虛空境界豈思量大道淸幽理更長但得五湖風

月在春來依舊百花香

無住爲住廓然如空雖然如是大道不屬有住

無住方之海印越彼大虛大虛中不妨有五湖

風月無住中亦不妨繁興大用古人道莫把無

心云是道無心猶隔一重關無心正是無住之

義要向無住中繁興大用圓具萬德方與大道

相應去在到這裡見聞覺知依前受用家風色

香味觸元是遊戱揚

□宗鏡□住相布施猶日月之有窮不著六塵若

虛空之無際自他俱利福德難量豁然運用靈通

廓爾縱橫自在且道還有住著處□妙體本來無

沒所通身何更有□由

住相布施徒眩人之耳目違於無住六道但感

有漏之報失於無邊六利猶彼日月但能代明

而不能通乎晝夜無住行施身心澹寂內外一

如契乎無住大道終獲無邊大利如彼大虛廓

然無際以之處已推以及人其爲福德實爲難

量福德難量且置□生是無住底道理豁然運

用靈通廓爾縱橫自在且道還有住著處□妙

體無處所通身沒□由

運力檀度契眞常福等虛空不可量無影樹頭花

爛□從他採獻法中王

無住行施施契性空性空無邊福亦無際因無

住而萬行俱沈果闕圓常則無住之於行果固

有妨矣因無住而萬行發起得福無邊則無住

之於行果大有益焉而固無妨矣旣無妨矣則

行行無著福亦不受固其官矣爲甚如此有樹

元無影生長劫外春靈根密密蟠沙界寒枝無

影鳥不□莫謂裁培何有鄕劫外春風花爛□

花爛□從他採獻法中王

□圭峰□二□跡斷疑

論云自此已下示現斷生疑心於中文分二十七

段

第一斷求佛行施住相疑疑云爲求佛果行施卽

是住所求佛相云何無住又不住相爲因豈感色

相之果因果不類故斷之文四

一擧疑因以問

如理實見分第五

須菩提於意云何可以身相見如來不

本祇因以相爲佛故對前不住相起疑佛擧疑起

之因問答欲令除斷  二防相得以酬

不也世尊不可以身相得見如來

遮防疑者欲以相求令得見佛故答云不可以相

得見論云爲防彼相成就得如來身

□六祖□色身卽有相法身卽無相色身者四大

和合父母所生肉眼所見法身者無有形段非有

靑黃赤白無一切相貌非肉眼能見慧眼乃能見

之凡夫但見色身如來不見法身如來法身量等

虛空是故佛問須菩提可以身相見如來不須菩

提知凡夫但見色身如來不見法身如來故言不

也世尊不可以身相得見如來

□圭峰□三釋體異有爲

何以故如來所說身相卽非身相

佛擧身相問空生欲明妙圓無相身空生本是

獅子兒不曾逐塊能咬人莫以無相云是斷非

形終不外於形

相是有爲生住異滅佛體異此故非身相偈云

三相異體故者佛體異於有爲三相也住異二

相同是現在故合爲一若細分卽四故唯識云

生表此法先非有滅表此法後是無異表此法

非凝然住表此法暫有用

□六祖□色身是相法身是性一切善惡盡由法

身不由色身法身若作惡色身不生善處法身作

善色身不墮惡處凡夫唯見色身不見法身不能

行無住相布施不能於一切處行平等行不能普

敬一切衆生見法身者卽能行無住相布施卽能

普敬一切衆生卽能脩般若波羅蜜行方信一切

衆生同一眞性本來淸淨無有垢穢具足□沙妙

用

□冶父□吾今色身卽是常身法身不得離□色

身別求常身法身若也離□色身別求常身法

身慈氏宮中願生兜率含元殿裡更覓長安所

以道卽今行住坐臥是什□相要見常身法身

直須向行住坐臥處□破始得離□日用別求

常身法

身在海中休覓水日行嶺上莫尋山

嶺上一作山嶺

鶯吟燕語皆相似莫問前三與後三

淸淸水中遊魚自迷赫赫日中盲者不睹常在

於其中經行及坐臥而人自迷向外空尋身在

海中何勞覓水日行山嶺豈用尋山鶯與鶯吟

聲莫二燕與慈語語一般但知物物非他物莫

問千差與萬別

□圭峰□四印佛身無相

佛告須菩提凡所有相皆是虛妄若見諸相非相卽

見如來

目前無法觸目皆如但知如是卽爲見佛

非但佛身無相但是一切凡聖依正有爲之相盡

是虛妄以從妄念所變現故妄念本空所變何實

故起信云一切境界唯依妄念而有差別若離心

念則無一切境界之相若見諸相等者遮離色觀

空也恐聞相是虛妄又別求無相佛身故云相卽

非相便是如來不唯佛化身無相是如來所見一

切相皆無相卽如來也故起信云所言覺義者謂

心體離念離念相者等虛空界卽是如來平等法

身肇云行合解通則爲見佛偈云離彼是如來者

離彼三相是法身如來無著則於色身但離遍計

不執色相卽眞色身故彼論云此爲顯示如來色

身又此當第三欲得色身住處

□六祖□如來欲顯法身故說一切諸相皆是虛

妄若悟一切諸相虛妄不實卽見如來無相之理

也

□傅大士□如來擧身相爲順世間情恐人生斷

見權且立虛名假言三十二八十也空聲有身非

覺體無相乃眞形

□冶父□山是山水是水佛在甚□處

若一向佛身無相相外必有佛身卽今見山卽

是山

有相有求俱是妄無形無見墮偏枯堂堂密密何

曾間一道寒光□太虛

執有執無俱成邪見有無無二一味常現

□宗鏡□金身顯煥巍巍海上孤峰妙相莊嚴皎

皎星中圓月雖然如是畢竟非眞經云眞非眞恐

迷我常不開演且道意在於何一月普現一切水

一切水月一月攝

報化高大一似海岳之嵬嵬妙相端嚴猶如江

月之皎皎然此身此相遇緣卽現緣盡則隱任

□報化隱現寂光眞身常湛湛從敎水月有無

天上一輪常皎皎一身應爲千百億千百億身

一身攝

報化非眞了妄緣法身淸淨廣無邊千江有水千

江月萬里無雲萬里天

看取棚頭弄傀儡抽牽全借裡頭人裡頭人量

恢恢瑩若淸空絶點霞絶點霞隨機普現百億

身刹塵有機刹塵身刹塵無感但眞身

次下顯示悟脩證門雖末世衆生亦自有分

也能信此經悟也無我人等修也得無量福

德證也是知法無古今悟無先後也

□圭峰□第二斷因果俱深無信疑論云無住行

施因深也無相見佛果深也未來惡世必不生信

空說何益斷之文四  一約無信以呈疑  二呵

疑詞以顯信  三明能信之所以  四示中道之

玄門  今初

正信希有分第六

須菩提白佛言世尊頗有衆生得聞如是言說章句

生實信不

魏云頗有衆生於未來世云云今略此句者影在

後五五百歲也句詮差別章者解句實信者大品

云於一切法不信是信般若

□六祖□須菩提問此法甚深難信難解末世凡

夫智慧微劣云何信入佛答在下

□圭峰□二呵疑詞以顯信

佛告須菩提莫作是說如來滅後後五百歲有持戒

修福者於此章句能生信心以□爲實

上來問答只明得無住無相之義若是無住無

相之義甚深難解不近人情去聖愈遠容有不

信故問也然此固不外乎衆生日用亦乃該通

過現未來由是雖是末世如有勝機必當生信

以此無住無相之義以爲實然也無相是虛玄

妙道無住是無著眞宗若是眞宗妙道直是法

身向上非于向下恁□則以此爲實者法身向

上以爲實也法身向上爲實則三身皆屬向下

是權非實明矣爲甚如此三身皆是對機示現

畢竟非眞故也趙州道金佛不度爐木佛下度

火泥佛不度水眞佛內裡坐眞佛□不是向上

人也三佛豈不是三身也臨濟道入淨妙國土

中著淨妙衣說法身佛入無差別國土中著無

差別衣說報身佛入解說國土中著解脫火說

化身佛大惠拈云要識臨濟老漢□法身報身

化身□哉□□妖精三眼國中逢著笑殺無位

眞人則向上是實三身是權灼然灼然

□又□經顯法身以此爲實者法身以爲實也

法身是實則報化是權非實明矣

後五百歲者大集云初五百歲解脫牢固二禪定

牢固三多聞牢固四塔寺牢固五□諍牢固本疑

惡世無信故擧惡世以斷疑持戒修福者戒定也

以此爲實者正解無倒故無著云增上戒等三學

顯示修行少欲等功德戒出三塗定出六欲慧出

三界  三明能信之所以於中文二  一明歷事

善友積集信因

當知是入不於一佛二佛三四五佛而種善根已於

無量千萬佛所種諸善根聞是章句乃至一念生淨

信者

於多佛所明久事善友則緣勝也種諸善根明久

伏三毒則因勝也

□六祖□於我滅後後五百歲若復有人能持大

乘無相戒不妄取諸相不造生死業一切時中心

常空寂不被諸相所縛卽是無所住心於如來深

法心能信入此人所有言說眞實可信何以故此

人不於一劫二劫三四五劫而種善根已於無量

千萬億劫種諸善根是故如來說我滅後後五百

歲有能離相修行者當知是人不於一二三四五

佛種諸善根何名種諸善根略說次下所謂於諸

佛所一心供養隨順敎法於諸菩薩善知識師僧

父母者年宿德尊長之處常行恭敬供養承順敎

命不違其意是名種諸善根於六道衆生不加殺

害不欺不賤不毁不辱不騎不□不食其肉常行

饒益是名種諸善根於一切貧苦衆生起慈愍心

不生輕厭有所須求隨力專施是名種諸善根於

一切惡類自行和柔忍辱歡喜逢迎不逆其意令

彼發歡喜心息剛戾心是名種諸善根信心者信

般若波羅蜜能除一切煩惱信般若波羅蜜能成

就一切出世功德信般若波羅蜜能出生一切諸

佛信自身中佛性本來淸淨無有染□與諸佛性

平等無二信六道衆生本來無相信一切衆生盡

能成佛是名淨信心也

□傅大士□因深果亦深理密奧難尋當來末法

世唯慮法將沈空生情未達聞義恐難任如能信

此法定是覺人心

□冶父□金佛不度爐木佛不度火泥佛不度水

三佛從來未免有壞三身亦然畢竟非眞以三

佛配於三身意旨如何決身堅固不動報身上

冥下應化身曲順機宜金剛而不柔木能柔能

剛泥柔而不剛以三佛配於三身其意以此

□又□金之氣爲秋之□其質在地則確然其

堅是體句也木水之氣爲春之暖其質在地則

蒼然其靑是用句也土則旺於四季爲金木等

之所依是中間句也

□又□金佛一鑄便成是中間句也木佛滅減

而成是無句也泥佛加加而就是有句也金佛

不可以度爐度爐則鎔□去木佛不可以度火

度火則燒□去泥佛不可以度水度水則爛□

去此則三句一一非實伊□則以此爲實者三

句外一句以爲實也須度火泥佛不須度

□又□金佛不須度爐木佛不須度火泥佛不

須度水此則三句一一摠不動著伊□則有句

也端端的的無句也端端的的中間句也端端

的的體用等亦然

□又□法身以畢竟空寂爲栖止何聲之可聞

何相之可睹非金木等所能模邈也唯有報化

妙相端嚴令人樂見音聲淸雅令人樂聞及其

示滅也人之像之或鑄以金或彫以木或塑以

泥伊□則現前金佛木佛泥佛皆從報化中來

也不度爐不度火不度水明報化非實也

三佛形儀總不眞眼中瞳子面前人若能信得家

中寶啼鳥山花一樣春

三身尺是那人影悟來影影不是他

□又□三句但從一句來一句悟來三則一

□又□報化非眞全是影眞若悟來影非他

□圭峰□二明善友所攝成就信德於中亦二

一明攝受得福顯福德門

須菩提如來悉知悉見是諸衆生得如是無量福

諸佛所證只證此法是人所信亦信此法信由

宿熏不是無因信必有證當成兩足

無著云謂於一切行住所作中知其心心四蘊也

見其依止卽色身也故此等顯示善友所攝論云

若不說見或謂如來以比智知若不說知或謂如

來以肉眼見故須二語得福德者魏云生如是福

德取如是福德無著云生者福正起時取者卽彼

滅時攝持種子此云得者生取二義不離於得得

之一字生取俱攝

□傅大士□信根生一念諸佛盡能知修因於此

日證果未來時三大經多劫六度久安施熏成無

漏種方號不思議

□冶父□種瓜得瓜種果得果

昔年所學卽今日所信因地所習卽果上所證

一佛二佛千萬佛各各眼橫兼鼻眞昔年親種善

根來今日依前得渠力須菩提須菩提著衣喫飯

尋常事何須特地□生疑

諸佛同證眼橫鼻直承事諸佛只要學得眼橫

鼻直身非但千萬佛張三季四皆同有昔已學

得今能生信須菩提須菩提卽日用便是有甚

難會

□圭峰□二明攝受所以顯智慧門由無二執故

得攝受於中亦二  一正明已斷□執

何以故是諸衆生無復我相人相衆生相壽者相無

法相亦無非法相

□細垢盡圓明體露

初徵信者以可義故得如來悉知悉見後釋有二

一無我執執取自體爲我計我展轉趣於餘趣爲

人計我盛衰苦樂種種變異相續爲衆生計我一

報命根不斷而住爲壽者  二無法執論云無法

相者能取所取一切法無亦無非法相者無我卽

顯眞空實有然離二執正是得佛知見成就正信

之本善根福德□是相兼故論云有智慧便足何

故復說持戒功德爲示現生實相差別義故亦有

持戒功德依信心恭敬能生實相故不但說般若

□六祖□若有人於如來滅後發般若波羅蜜心

行般若波羅蜜行脩習解悟得佛深意者諸佛無

不知之若有人聞上乘法一心受持卽能行般若

波羅蜜無相無著之行了無我人衆生壽者四相

無我者無受想行識也無人者了四大不實終歸

地水火風也無衆生者無生滅心也無壽者我身

本無寧有壽者四相旣無卽法眼明徹不著有無

遠離二邊自心如來自悟自覺永離塵勞妄念自

然得福無邊無法相者離名絶相不拘文字也亦

無非法相者不得言無般若波羅蜜法若言無般

若波羅蜜法卽是謗法

□冶父□圓同大虛無欠無餘

人有身圓滿空寂者是人有心廣大靈通者是

此身此心阿誰獨無但以無明不騰妄認四大

爲自身相六塵緣影爲自心相由是身以圓蒲

之體隱於形殼之中心以靈通之用匿於緣慮

之內脫或知非亦成斷見由滯二邊圓滿之體

靈通之用不能顯現如今我法變忘其忘亦忘

圓滿之體靈通之用豁爾現前初無欠剩

法相非法相開拳復成掌浮雲散碧空萬里天木

一樣

是法非法一常一斷斷常雖異爲病是同爲病

是同開拳成掌開拳成掌何必不必斷常俱亡

一味方現

□圭峰□二因顯未除細執

何以故是諸衆生若心取相則爲著我人衆生壽者

若取法相卽著我人衆生壽者何以故若取非法相

卽著我人衆生壽者

分兩節釋

初摠明二相摠解取法非法盡名相也亦是建立

取相則我等相便生之義宗也

後若取法下別明二相論云但有無明使無現行

□煩惱示無我見無著云但取法及非法想轉非

我等想以我想及依止不轉中有徵者取法但爲

法相何故便著我等釋云取非法亦著我等何況

取法以後釋前也

□六祖□取此三相□著邪見盡是迷人不悟經

意故修行人不得愛著如來三十二相不得言我

解般若波羅蜜法亦不得言不行般若波羅蜜行

而得成佛

□傅大士□人空法亦空二相本來同遍計虛分

別依他□不通圓成沈識海流轉若飄蓬欲識無

生性心外斷行□

□圭峰□四示中道之玄門

是故不應取法不應取非法

取法只由不知法卽非法取非法只由不知非

法耳法一眞法界無是無非此無亦無所以道

何於一法中有法有不法脫或分別是法非法

拈一放一有甚了期

□傅大士□有因名假號

假號一本作無號

無相有馳名有無無別體無有有無形有無無自

性妄起有無情有無如谷響勿著有無聲

□冶父□金不□金水不洗水

只是一般金豈分能□所□只是一般水豈分

能洗所洗恁□則法則一味見有二取二取相

亡一味方現

得樹攀枝未足奇

攀枝一本作攀高

懸崖撒手丈夫兒水寒夜冷魚難覓留得空船載

月歸

得一心存未是奇一處亦亡是丈夫到這裡凡

情脫盡聖解亦亡但將無私照□來是非場

以是義故如來常說汝等比丘知我說法如筏喩者

法尙應捨何況非法

佛所說法只是入道方便依方便而入道則可

守方便而不捨則不可方便尙應捨離此離亦

何所存

□圭峰□曲分爲二

初正結歸中後引說以證筏喩假言顯義不應如

言執義不執卽爲不取非全棄也偈云彼不住隨

順於法中證智論釋云不住者得證智捨敎如到

彼岸隨順者隨順彼證智之敎法如未到彼岸無

著云法尙應捨者實想生故何況非法者理不應

故

□六祖□法者是般若波羅蜜法非法者生天等

法般若波羅蜜法能令一切衆生過生死大海旣

得過已尙不應住況生天等法而得樂著

□傅大士□渡河須用筏到岸不須船人法知無

我悟理□勞筌中流仍被溺誰論在二邊有無如

取一卽被汚心田

□冶父□水到渠成

一依成渠佛所說法耳眞卽俗卽俗故解脫卽

文字四十九年東說西說卽眞故文字卽解脫

三百餘會未曾說一字若著文字見□迷源若

捨文字望源迷□源□俱不迷方入法性海旣

入法性海無念智現前無含智現前所向無□

觸處皆通

終日忙忙那事無妨不求解脫不樂天堂但能一

念歸無念高步毗盧頂上行

無念智現這邊那邊打成一片縛脫無二升沈

一際旣得正因但不認著高步毗盧頂自成眞

快活

□宗鏡□因勝果勝信心明了無疑人空法空眞

性本來平等直饒名相雙泯取捨兩忘要且猶筏

見□彈指已超生死海何須更覓度人舟

善根成熟信無疑取相求玄轉背馳一念頓超空

劫外元來不許老胡知

□圭峰□第三斷無相云何得說疑

論云向說不可以相見佛佛非有爲云何釋迦得

阿□菩提云何說法斷之文二

一問答斷疑文四

一擧疑因以問

無得無說分第七

須菩提於意云何如來得阿□多羅三□三菩提耶

如來有所說法耶

佛問得不意顯不得故無著云顯示□於正覺取

故

二順實理以酬

須菩提言如我解佛所說義無有定法名阿□多羅

三□三菩提亦無有定法如來可說

眞如佛性菩提涅槃以至六度諦緣等一切名

言皆是對機不得已之施設就實而觀初無伊

□事又乘時有說無實法與人

偈云應化非眞佛亦非說法者

□六祖□阿□多羅非從外得但心無我所卽是

也祇緣對病設藥隨宜爲說何有定法乎如來說

無上正法心本無得亦不言不得但爲衆生所見

不同如來應彼根性種種方便開誘化導□其離

諸執著指示一切衆生妄心生滅不停逐境界動

前念瞥起後念應覺覺旣不住見亦不存若爾豈

有定法爲如來可說也阿者心無妄念□多羅者

心無驕慢三者心常在正定□者心常在正慧三

菩提者心常空寂一念凡心頓除卽見佛性也

□冶父□寒卽言寒熱卽言熱

以有二乘說二乘以有大乘說大乘應物行權

無定法隨緣立理脫羅籠

雲起南山雨北山驢名馬字幾多般請看浩渺無

情水幾處隨方幾處圓

依□說諦緣更爲談六度以機不同法亦無定

從此分開萬種名以無念智應群機半滿偏圓

多少說多少說曾無一字落言詮

何以故如來所說法皆不可取不可說非法非非法

佛所說法若說有相若說無相圓話自在終不

滯於一邊所以不可取說

□又□佛所說法謂是法亦不是謂非法亦不

是若定非法渡河須用筏若定是法到岸不須

船所以有時道至理一言草凡成聖有時道三

乘十二分敎是什□熟碗鳴聲金屎之論亦以

此也

無著云不可取者謂下聞時不可說者謂正說時

非法者分別性故非非法者法無我故論云彼法

非法依眞如義說非法者一切法無體相故非非

法者彼眞如無我實相有故何故唯言說不言證

有言說者卽成證義故若不證者卽不能說

□六祖□恐人執著如來所說文字章句不悟無

相之理妄生知解故言不可取如來爲化種種衆

生應機隨量所有言說亦何有定乎學人不解如

來深意但誦如來所說敎法不了本心終不成佛

故言不可說也口誦心不行卽非法口誦心行了

無所得卽非非法

□傅大士□菩提離言說從來無得人須依二空

理當證法王身有心俱是妄無執乃名眞若悟非

非法逍遙出六塵

□冶父□是甚□

佛所說法如水上按胡蘆相以觸著便轉無定

法可取無定法可說若定說有爭奈非有若定

說無爭奈非無旣非有無法畢竟是甚□

□又□謂法謂非法旣皆不是畢竟是甚□

恁□也不得不恁□也不得廓落大虛空鳥飛

無影跡  □  撥轉機輪□倒□南北東西任

往來

定有定無俱不是莫向四句覓黃老黃老不

生四句中不坐四句中鳥飛空中無影跡□

更須向烏道裡轉身始得南北東西一天地

莫分彊界任往來

□又□法與非法二俱不是二見皆非佛本

心誰向空中覓烏跡□縱然伊□去亦非佛

本心若也眞知佛本心謂是法亦不妨謂非

法亦不妨

□圭峰□四釋無取說之所以

所以者何一切賢聖皆以無爲法而有差別

一切賢聖所證法皆以無爲有差別而此差別

卽無爲逈出中間與二邊伊□則一味無爲法

在聲聞則名四諦在緣覺則名因緣在菩薩則

名六度六度因緣與四諦一一無取不可說

魏譯云一切聖人皆以無爲法得名論云聖人但

依眞如淸淨得名非別得法故無取說而有差別

者論云眞如具足淸淨分淸淨故無著云無爲者

無分別義是故菩薩有學得名如來無學得名初

無爲者折伏散亂時顯了故後無爲者唯第一義

者無上覺故三乘賢聖皆修證無爲故通說爲差

□六祖□三乘根性所解不同見有淺深故言差

別佛說無爲法者卽是無住無住卽是無相無相

卽是無起無起卽是無滅蕩然空寂照用濟收鑒

覺無□乃眞是解脫佛性佛卽是覺覺卽是觀照

觀照卽是智慧智慧卽是般若波羅蜜多

□傅大士□人法俱名執了卽二無爲菩薩能齊

證聲聞離一非所知煩惱盡空中無所依常能作

此觀證果定無疑

□冶父□毫釐有差天地懸隔

法雖一味見有千差所以千差只在一念一念

之差隔同天地雖然如是天地一統伊□則金

爲千器器器皆金□檀萬片片片皆香

正人說邪法邪法悉歸正邪人說正法正法悉歸

邪

歸邪一作皆邪

江北成枳江南橘春來都放一般花

一味無爲法能正亦能邪一種分南北南北一

般花

□宗鏡□得亦非說亦非能仁機輪電□取不可

捨不可空生舌本瀾□且道無爲法爲甚□有差

別萬古碧潭空界月再三撈□始應知

得而無得說而無說神妙其機電光難能入手

取之不可取捨之不可捨快然其舌勇浪能爲

高下此則且置只如無爲法爲甚□有差別君

今欲識無爲理不離千差萬別中雖然如是但

知空月落潭心爭似癡□枉勞形

雲捲秋空月印潭寒光無際與誰談豁開透地通

天眼大道分明不用參

若使空月不印潭豈謂寒光廣無邊照天照地

含萬像無窮此味與誰談但於頂門能具眼更

向何處覓玄宗

□圭峰□二校量顯益於中有四  一擧劣福以

問

依法出生分第八

須菩提於意云何若人滿三千大千世界七寶以用

布施是人所得福德寧爲多不

俱舍偈云四大洲日月蘇迷盧欲天梵世各一千

名一小千界此小千千倍說名一中千此千倍大

千皆同一成壞七寶者金銀琉璃珊瑚碼瑙赤眞

珠□□  二釋福多以酬

須菩提言甚多世尊何以故是福德卽非福德性是

故如來說福德多

無著云是福者標牒卽非者約勝義空是故者約

世俗有

□六祖□三千大千世界七寶持用布施得福雖

多於性上一無利益依摩訶般若波羅蜜多修行

令自性不墮諸有是名福德性心有能所卽非福

德性能所心滅是名福德性心依佛敎行同佛行

是名福德性不依佛敎不能踐履佛行卽非福德

性

□圭峰□三判經福超過

若復有人於此經中受持乃至四句偈等爲他人說

其福勝彼

福德性者離能所絶是非泯存亡無得失眞淨

無漏者是如是福德等空難量絶對無倫不應

以多少待對之言稱之今則反是只可說名爲

多不應以無量無邊稱之若能持經悟理行無

住行則所作出於無心行行一一淸淨所感福

德宜其眞淨無漏而終無有極也故前讚云若

菩薩不住相布施其福德不可思量

偈云受持法及說不空於福德福不趣菩提二能

趣菩提四句偈者但於四句詮義究竟卽成四句

偈如經凡所有相皆是虛妄若見諸相非相則見

如來此最妙也然但義具四句持說卽趣菩提文

或增減不必唯四義若闕者則玄成謗

□六祖□十二部敎大意盡在四句之中何以知

其然以諸經中讚歎四句偈卽是摩訶般若波羅

蜜多以摩訶般若爲諸佛毋三世諸佛皆依此經

修行方得成佛般若心經云三世諸佛依般若波

羅蜜多故得阿□多羅三□三菩提從師所學曰

受解義修行曰持自解自行是自利爲人演說是

利他功德廣大無有邊際

□冶父□事向無心得

信此經則無我理顯知無我則心無異緣心無

異緣則胸中□落淸淨如空心旣淸淨則諸佛

祖神通機用自餘無量妙義前所未獲皆從斯

得

寶滿三千及大千福緣應不離人天若知福德元

無性買得風光不用錢

七寶人世之所重也捨施人情之所難也今以

七寶滿三千而施之可謂能所難能也然其行

施也如末契於無念眞宗則其感果也但是人

天有漏之報而已若依此經如福性空則不因

施功本地風光自然呈露

□圭峰□四釋超過所以於中二  一正釋

何以故須菩提一切諸佛及諸佛阿□多羅三□三

菩提法皆從此經出

祇這一卷經量包大虛體遍一切佛之與法玄

根在□又三身之佛人性中固有但以無明所

覆不能顯現今以智慧□聚破無明殼三身之

佛當處現前

諸佛菩提法者論云名爲法身於彼法身此二能

作了因一切諸佛者卽報化身論云於此能爲生

因

□六祖□此經者非指此一卷之文要顯佛性從

體起用妙利無窮般若者卽智慧也智以方便爲

功慧以決斷爲用卽一切時中覺照心是一切諸

佛及阿□多羅三□三菩提法皆從覺照中生故

云從此經出

□冶父□且道此經從甚□處出須彌頂上大海

波心

人但知有子不知有父雖知有父亦不知有祖

在須彌頂上大海波心豈不是祖之面目須彌

頂上形名不到大海波心□然千差□然千差

浩浩沒涯岸形名不到嵬嵬杳難攀到這裡佛

佛祖祖計較不成一切物類比況不及

佛祖垂慈實有權言言不離此經宣此經出處還

相委便向空中駕鐵船

空中他本作雲中

切忌錯會

頓獲大事了灰頭土面伊□來爲霑枯槁□甘

露滴皆從此經出知得此經出處已好向芳草

岸頭行切忌錯會有甚錯會無雲生嶺上有月

落波心有月落波心上界光不歇無雲生嶺上

舒卷也尋常

□圭峰□二轉釋

須菩提所謂佛法者卽非佛法

眞性不□緣起經能出生佛法緣起不□眞性

佛法卽非佛法

第一義中無有佛法從經出也

□六祖□此說一切文字章句如標如指標指者

是影響之義依標取物依指觀月月不是指標不

是物但依經取法經不是法經文卽肉眼可見法

卽慧眼能見若無慧眼者但見其經不見其法卽

不解佛意旣不解佛意終不成佛道

□傅大士□寶滿三千界齎持作福田唯成有漏

業終不離人天持經取四句與聖作良緣欲入無

爲海須乘般若船

□冶父□能將蜜果子換汝苦胡蘆

佛法也如彼蜜果子非佛法也如彼若胡蘆佛

非佛法非法如將蜜果換苦胡蘆更知道甛果

徹□甛苦胡連根苦

佛法非法能縱能奪有放有收有生有煞眉間常

放白毫光癡人猶待問菩薩

左之右之能方能圓鷺□立雪非同色崑崙騎

象箱依佈人人盡有一雙眉一雙眉際放毫光

放毫光本現成何須向外空尋覓

□宗鏡□寶滿三千財施有盡偈宣四句法施無

窮發生智慧光明流出眞如妙道所以稱揚德勝

了達性空徹諸佛之本源豁一經之眼目還見四

句親切處□眞性洞明依般若不勞彈指證菩提

徒將七寶施三千四句親聞了上根無量劫來諸

佛祖從□超出涅槃門

徒將七寶施三千但是人天有漏因四句親聞

了上根當證無餘大涅槃淸淨無餘大涅槃佛

祖皆因四句證

□圭峰□第四斷聲聞得果是路取疑

論云向說聖人以無爲法得名故法不可取說云

何聲聞各取自果如證而說斷之文四

一入流果

一相無相分第九

須菩提於意云何須陀洹能作是念我得須陀洹果

不

□六祖□須陀洹者梵語唐言逆流逆生死流不

染六塵一向脩無漏業得□重煩惱不生決定不

受地獄畜生脩羅異類之身名須陀洹果若了無

相法卽無得果之心微有得果之心卽不名須陀

洹故言不也

須菩提言不也世尊何以故須陀洹名爲入流而無

所入不入色聲香味觸法是名須陀洹

流者聖流也須陀洹人已離□重煩惱故得入聖

流而無所入者無得果之心也須陀洹者乃修行

人初果也

□圭峰□須陀洹此云入流入聖流故亦云預流

預聖流故□由不入六塵名入聖流不是別有所

入故論云聖人得果不取一法不取六塵境界故

名逆流乃至羅漢不取一法以是義故名阿羅漢

然非不取無爲自果但於證時離取我等煩惱是

故無如是心我能得果若起如是心我能得果卽

爲著我人等故知得果是不取義何得疑云是取

二一來果

須菩提於意云何斯陀含能作是念我得斯陀含果

不須菩提言不也世尊何以故斯陀含名一往來而

實無往來是名斯陀含

斯陀含此云一來斷欲界六品脩惑從此命終一

往天上一來人間便得阿羅漢果故名一來而實

無來者已悟無我誰能往來

□六祖□斯陀含者梵語唐言一往來捨三界結

縛三界結盡故名斯陀含斯陀含名一往來行從

天上□到人間生從人間死□生天上竟出生死

三界業盡名斯陀含果大乘斯陀含者目睹諸境

心有一生一滅無第二生滅故名一往來前念起

妄後念卽止前念有著後念卽離實無往來故曰

斯陀含也

□圭峰□三不來果

須菩提於意云何阿那含能作是念我得阿那含果

不須菩提言不也世尊何以故阿那含名爲不來而

實無來是故名阿那含

此本元無無不之不字今稽川頌本加之一切

佛法皆從此經出一切賢聖皆以無爲法而有

差別佛法旣非佛法差別聖果亦何有實伊□

則若佛若法若僧寶畢竟□然合一機

阿那含此云不來亦云不還斷欲界九品脩惑盡

命終一往天上更不還來下界故云不來而實無

來義同前釋

□六祖□阿那含梵語唐言不還亦名出欲出欲

者外不見可欲之境內無欲心可得定不向欲界

受生故名不來而實無  來亦名不還以欲習永

盡決定不來受生是故名阿那含也

□傅大士□捨凡初入聖煩惱漸輕微斷除人我

執創始至無爲緣塵及身見今者乃知非七返人

天後趣寂不知歸

□冶父□諸行無常一切皆苦

皆苦他本作皆空空字近是四果無果歸一妙

空

三位聲聞已出塵往來求靜有疏親明明四果元

無果幻化空身卽法身

六塵境內齊得出涅槃城裡有疏親有疏親分

四果四果無果幻空身幻空身卽法身混融平

等勿疏親

□圭峰□四不生果  阿羅漢此譯有三一無賊

三界見脩煩惱盡故二不生不受後有故三應受

應受人天廣大供養故於中有三  一擧所得以

問

須菩提於意云何阿羅漢能作是念我得阿羅漢道

不

□六祖□諸漏已盡無復煩惱名阿羅漢阿羅漢

者煩惱永盡與物無諍若有得果之心卽是有諍

若有諍非阿羅漢

□圭峰□二明無取以答

須菩提言不也世尊何以故實無有法名阿羅漢世

尊若阿羅漢作是念我得阿羅漢道卽爲著我人衆

生壽者

□六祖□阿羅漢梵語唐言無諍無諍者無煩惱

可斷無貪嗔可離情無違順心境俱空內外常寂

是名阿羅漢若有得果之心卽同凡夫故言不也

□圭峰□三引已證令信於中文三  一明佛先

印

世尊佛說我得無諍三昧人中最爲第一是第一離

欲阿羅漢

內不被見聞使殺外不被聲色染汚內外淸淨

曠然虛閑是名無諍亦名離欲

無諍者不惱衆生能令衆生不起煩惱故佛讚之

十弟子中善現第一離欲者三界煩惱但有貪心

盡名爲欲非唯欲界

□六祖□何名無諍三昧謂阿羅漢心無生滅去

來唯有本覺常照故云無諍三昧三昧是梵語唐

言正受亦云正見遠離九十五種邪見是名正見

也然空中有明暗諍性中有邪正諍念念常正無

一念邪心卽是無諍三昧脩此三昧人中最爲第

一若有一念得果之心卽不名無諍三昧

□冶父□把定則雲橫谷口放下也月落寒潭

不爲有邊所動根境法中無影跡不爲無邊所

寂這邊那邊應無虧應無虧月落寒潭無影跡

雲橫谷口把定是放行是把定放行俱不是一

掃掃向三千外

喚馬何曾馬呼牛未必牛兩頭都放下中道時休

六門□出遼天□獨步乾坤摠不收

喚馬呼牛摠不然放行把定俱不是旣不涉於

明暗兩頭亦不坐於毗盧頂額六根門頭沒□

由三千里外閑獨步閑獨步快如遼天□乾坤

收不得宇宙豈能藏

□圭峰□二彰已不取

我不作是念我是離欲阿羅漢

三□釋佛意

世尊我若作是念我得阿羅漢道世尊則不說須菩

提是樂阿蘭那行者以須菩提實無所行而名須菩

提是樂阿蘭那行

離欲無諍已稱第一又不作念善不可加反是

則豈得名爲無諍

無所行者論云離二種障一煩惱障二三昧障故

無所行阿蘭那者此云寂靜

□六祖□阿蘭那是梵語唐言無諍行無諍行卽

是淸淨行淸淨行者爲除去有得心也若存有所

得心卽是有諍有諍卽非淸淨道常行無所得心

卽是無諍行

□傅大士□無生亦無滅無我復無人永除煩惱

障長辭後有身境亡心亦滅無復起貪瞋無悲空

有智□然獨任眞

□冶父□認著依前還不是

以有無諍之實故有無諍之名名實更須忘□

始得若也未忘□依前還不是

蚌腹隱明珠石中藏碧玉有麝自然香何用當風

立

當一作臨

活計看來恰似無應用頭頭皆具足

明珠碧玉隱不露大智如愚看似癡道存乎已

自發外何用區區逆人知莫謂渠無活計在應

用頭頭皆具足

□宗鏡□人天往返諸漏未除道果雙忘無諍第

一超凡入聖從頭勘證將來轉位□機透底盡令

徹去委悉□勿謂無心云是道無心猶隔一重關

超凡人聖從頭勘證將來爭奈死水沈潛要須

死水裡轉身□機向此來令於大寂滅海透底

深入徹證無餘還相委悉此意□莫以滅定爲

究竟於道猶未達一間

果位聲聞獨善身寂然常定本非眞□心頓入如

來海倒駕慈航逆渡人

聲聞獨善不是仁人若是仁人兼善天下寂然

常定死水沈潛若是眞龍不藏死水要須死水

裡轉身回入大寂滅海興悲度生始得

□圭峰□第五斷釋迦然燈取說疑

論云釋迦昔於然燈佛所受法彼佛爲此佛說法

云何言不可取不可說故經斷之

莊嚴淨土分第十

佛告須菩提於意云何如來昔在然燈佛所於法有

所得不世尊如來在然燈佛所於法實無所得

已明聲聞無取了將現菩薩亦無取先擧自已

因地上師亦無言已無聞空生知佛明無得果

能答以無所得因甚道無所得以跡論之則釋

迦彼時因聞然燈所說法要熏成正覺豈是無

得然此但以借緣見道爲得耳以實言之則釋

迦本是天上天下獨尊獨貴底人位過諸佛富

有萬德何曾受□點眼何容有法更得所以道

謂得然燈記寧知是舊身

於法實無所得者然燈佛說說是語言釋迦所聞

唯聞語言語言非實智證法故論云釋迦於然燈

佛所言語所說不取證法以是義故顯彼證智不

可說不可取

□六祖□佛恐須菩提有得法之心爲遣此疑故

問之須菩提知法無所得而白佛言不也然燈佛

是釋迦牟尼佛授記之師故問須菩提我於師處

聽法有法可得不須菩提卽謂法卽因師開示而

實無所得但悟自性本來淸淨本無塵勞寂而常

照卽自成佛當知世尊在然燈佛所於法實無所

得也如來法者譬如日光明照無有邊際而不可

取

□傅大士□昔時稱善慧今日號能仁看緣緣是

妄識體體非眞法性非因果如理不從因謂得然

燈記寧知是舊身

□冶父□古之今之

非但昔年無所得至今出世亦無得伊□則古

亦只如是今亦只如是

一手指天一壬指地南北東西秋毫不視生來心

膽大如天無限群魔倒赤□

指天地會也未南北東西一釋迦一釋迦誰籠

□心膽恢恢大如天一口呑盡諸佛祖佛祖尙

被渠呑□魔外如何得不降

□圭峰□第六斷嚴土違於不取疑論云若法不

可取云何諸菩薩取莊嚴淨土云何自受法王身

此中且斷嚴土之疑斷之文三  一擧取相莊嚴

問

須菩提於意云何菩薩莊嚴佛土不

佛意欲明法性眞土故問取形相莊嚴土不

二釋離相莊嚴答

不也世尊何以故莊嚴佛土者則非莊嚴是名莊嚴

內而根身外而器界皆是淸淨智境一一無爲

佛土根身器界因甚喚作淸淨智境無爲佛土

捏目空花亂墜不然滿目蒼蒼作□生莊嚴情

忘勿疏親見盡無內外作□生是非莊嚴情見

忘處不留□見佛見祖若□□

偈云智習唯識通如是取淨土非形第一體非嚴

莊嚴意論釋云諸佛無有莊嚴國土事唯眞實智

慧習識通達故不可取莊嚴有二一形相二第一

義相非嚴者無形相故莊嚴意者卽是第一莊嚴

以一切功德成就莊嚴故

□六祖□佛土淸淨無相無形何物而能莊嚴耶

唯以定慧之寶假名莊嚴莊嚴有三第一莊嚴世

間佛上造寺寫經布施供養是也第二莊嚴身佛

土見一切人普行恭敬是也第三莊嚴心佛土心

淨卽佛土淨念念常行無所得心是也

□冶父□孃生□子靑州布衫

孃生□子沌而無雜然唯古非今靑州布衫儉

而無華然但質無文本始合體文質彬彬始可

名爲十成莊嚴

□□渾身白勝霜蘆花雪月轉爭光幸有九皐翹

足勢更□朱頂又何妨

功中就位脫盡廉纖位裡轉身更添光彩

□圭峰□三依淨心莊嚴勸

是故須菩提諸菩薩摩訶薩應如是生淸淨心不應

住色生心不應住聲香味觸法生心

何謂淸淨心無取無著是若欲無取著須開智

慧眼一切賢聖以開智慧眼故善能分別諸根

境界於中無著而得自在由是根塵識界廓達

無□一一明妙一一淸淨如虛空是可謂天水

相連爲一色更無纖靄隔淸光般若利用如是

甚深如是自在須開慧眼普應根門念念淸淨

塵塵解脫不應無智染著諸境

論云若人分別佛土是有爲形相而言是我成就

者彼住於色等境中爲遮此故云應如是生淸淨

心不應住色等也而生其心者則是正智此是眞

心若都無心便同空見

□六祖□諸修行人不應說他是非自言我能我

解心輕未學此非淸淨心也自性常生智慧行平

等慈下心恭敬一切衆生是修行人淸淨心也若

不自淨其心愛著淸淨處心有所住卽是著法相

見色著色住色生心卽是迷人見色離色不住色

生心卽是悟人住色生心如雲蔽天不住色生心

如空無雲日月長照住色生卽是妄念不住色生

心卽是眞智妄念生卽暗眞智照卽明明卽煩惱

不生暗卽六塵競起

□傅大士□掃除心意地名爲淨土因無論福與

智先且離貪瞋莊嚴絶能所無我亦無人斷常俱

不染穎脫出□塵

□冶父□雖然恁□爭奈目前何

雖然不應住於色聲色聲爭奈目前何

見色非于色聞聲不是聲色聲不□處親到法王

城

目前諸法鏡裡看形鏡裡看形不□我眉目分

明非別人非別人此是相見法王處所以道鏡

裡見誰形谷中聞自聲見聞而不惑何處匪通

程

應無所住而生其心

不須空然遂風波當在滅定應諸根是可謂暗

中有明

□又□無所住者了無內外中虛無物如鑑空

衡平而不以善惡是非介於胸中也生其心者

以無住之心應之於事而不爲物累也孔夫子

云君子之於天下也無適也無莫也義之與比

此言心無所倚而當事以義也當事以義則必

不爲物累矣不爲物累則必不失其宜矣聖人

時異而道同語異而相須於斯可見也已謝比

於無適莫註中引無此句以爲猖狂自恣而卒

得罪於聖人何其言之不審至於如是之甚耶

昔者虛能於五□忍大師處聞說比經到此心

花頓發得傳衣盂爲第六祖自爾五葉結果芬

芳天下故知只此一句出生無盡人天師也鳴

呼謝氏何將管見擬謗蒼蒼乎

□冶父□退後退後看看頑石動也

明中莫留□□向暗中歸看看可不動底如今

動也動還無動始得

山堂靜夜坐無言寂寂寥寥本自然何事西風動

林野一聲寒□□長天

本自無動何須動也須信道四海浪靜龍穩睡

九天雲淨鶴飛高

□圭峰□第七斷受得報身有取疑疑意如前斷

之文二  一問答斷疑

須菩提譬如有人身如須彌山王於意云何是身爲

大不須菩提言甚大世尊何以故佛說非身是名大

身

放下根塵識淸淨至無餘圓滿空寂體豁爾於

焉現體同龜毛像嵬嵬須彌橫海落盡峰擧問

空生深有以恐人於斯生認著空生果能知佛

意答以非身好知音只如非身底道理作□生

道未曾暫有像死然像雖死然同免角

論云如須彌山勢力高遠故名爲大而不取我是

山王以無分別故報佛如是以得無上法王體故

名爲大而不取我是法王以無分別故故偈云如

山王無取受報亦復然非身名身者非有漏有爲

身是無漏無爲身故偈云遠離於諸漏及有爲法

故論云若如是卽無有物唯有淸淨法身以遠離

有爲法故以是義故實有我體以不依他緣住故

□六祖□色身雖大內心量小不名大身內心量

大等虛空界方名大身色身縱如須彌終不爲大

□傅大士□須彌高且大將喩法王身七寶齊圍

繞六度自相□

自字他本作次字

四色成山相慈悲作佛因有形終不大無相乃爲

眞

□冶父□設有向甚□處著

賴同免角設有向升□處著大烘焰難停物

擬把須彌作幻軀饒君膽大更心□目前指出千

般有我道其中一也無  便從這裡入

大身說非身心膽大□生幸而喚作非身設使

喚作是身我道龜毛滿目前伏請諸人須從這

裡入

□宗鏡□如來續焰然燈實無可得之法菩薩莊

嚴佛土應無所住之心諸妄消亡一眞淸淨昔究

法華妙旨親感普賢誨言淸淨身心安居求實冥

符奧義豁悟前因直得心法兩忘根塵俱泯且道

莊嚴箇什□彈指圓成八萬門刹那滅□三祗劫

雖曰續焰然燈傳介什□得介什□雖曰莊

嚴佛土所嚴何土能嚴何人能所旣無心應

無住心旣無住諸妄消妄旣消亡一眞現昔

究法華妙旨感驗契實直得心法兩亡根塵

俱泯且道莊嚴介什□一彈指間無法不圓

一刹那際無罪不滅莊嚴淨土事如是而與

實相不違背

正法眼中無所得涅槃心外□莊嚴六塵空寂無

人會推倒須彌浸玉蟾

莊嚴淨土事如何得正法眼眞宗要何謂正法

眼了法無所有法旣無所有一切心亦無無心

無所得是謂涅槃心此眞莊嚴人不會取相身

土□莊嚴故號大身說非身致令知見無所寄

□圭峰□二校量顯勝於中文二  一約外財校

量廣顯經勝二約內財校量倍顯經勝初中二

初校量勝劣  二釋勝所以初中文三  一約多

河以辨沙

無爲福勝分第十一

須菩提如□河中所有沙數如是沙等□河於意云

何是諸□河沙寧爲多不須菩提言甚多世尊但諸

□河尙多無數何況其沙

一□河沙數無窮沙等□河亦無盡一性中有

□沙用如□沙用法無盡一一□沙亦無盡一

一法有□沙用

□河者從阿□池東面流出周四十里沙細如麵

金沙混流佛多近此說法故取爲喩

□冶父□前三三後三三

天地日月萬像森羅性相空有明暗殺活凡聖

因果凡諸名數一句都說破

一二三四數河沙沙等□河數更多算盡目前無

一法方能靜處薩婆訶

一二三四等□河一□河沙以爲數一□河沙

猶未足沙等□河數更多諸法無邊數難窮窮

盡諸法無異法了得法法無異法方能靜處薩

婆訶

□圭峰□三約多沙以彰福

須菩提我今實言告汝若有善男子善女人以七寶

滿爾所□河沙數三千大千世界以用布施得福多

不須菩提言甚多世尊

論云前已說喩何故復說偈云說多義差別亦成

勝校量後福過於前故重說勝喩何故不先說此

喩爲漸化衆生令信上妙義故又前未顯以何等

勝功德能得菩提故  三約多福以顯勝

佛告須菩提若善男子善女人於此經中乃至受持

四句偈等爲他人說而此福德勝前福德

施寶終感生死所以爲劣持經當趣菩提所以

爲勝

施感生死經趣菩提大意同前

□六祖□布施七寶得三界富貴報講說大乘經

典令諸聞者生大智慧成無上道當知受持福德

勝前七寶福德也

□傅大士□□河數甚多沙數更難量將沙齊七

寶能持布施漿有相皆爲幻徒言智慧强若論四

句偈此福未爲長

□冶父□眞□不換金

眞□雖眞比之精金猶是僞寶施福雖勝比之

經福猶是劣福

入海算沙徒費力區區未免走紅塵

紅一作埃

爭如運出家珍寶枯木生花別是春

棄本逐風波終成有漏因有漏因爭如直下明

自己因甚要須明自已人人脚□下淸淨本解

脫更明今日事別有一春光

□宗鏡□滿積□沙七寶□□布施三千福德分

明果因不昧能宣四句之偈勝前萬倍之功用眞

智以照愚如急流而勇退後如何象踏□河徹底

過大千沙界百雜

卒七寶施來福德石果因分明四句宣來勝前

施功萬倍持說此經因甚勝前福德前則智眼

未明癡心未除此則智以照愚愚不得住且道

爾後如何利根依經解義洞明此道淵源淵源

旣已洞明曠劫無明當下灰無明旣已灰目前

境界何有

重增七寶滿□沙如棄甛瓜覓苦瓜豁悟眞空元

不壞百千三昧摠虛花

甛瓜服來心自悅苦果服來氣未便持經當受

無生樂布施終成有漏因布施因甚終成有漏

持經因甚受樂無窮持經豁悟眞空布施空然

住相住相布施生天福猶如仰箭射虛空豁悟

眞空元不壞百千三昧摠虛花

□圭峰□二釋勝所以於中文五  一尊處歎人

勝又三  一明處可敬

尊重正敎分第十二

復次須菩提隨說是經乃至四句偈等當知此處一

切世間天人阿修羅皆應供養如佛塔廟

大般若說天帝不在諸天若來但見空座盡皆作

禮供養而去□睹波此云高顯塔者邊國訛語廟

兒也於塔中安佛形兒

□六祖□所在之處如有人卽說是經若念念常

行無念心無所得心不作能所心說若能遠離諸

心常依無所得心卽此身中有如來全身舍利故

言如佛塔廟以無所得心說此經者感得天龍八

部悉來聽受心若不淸淨但爲名聞利養而說是

經者死墮三途有何利益心若淸淨而說是經者

令諸聽者除迷妄心悟得本來佛性常行眞實感

得天人阿修羅人非人等皆來供養持經之人

□圭峰□二顯人獲益

何況有人盡能受持讀誦須菩提當知是人成就最

上第一希有之法

四句偈者對全經而言其小分也雖是小分隨

所說處皆應供養如塔小分尙爾況盡能持說

全經者乎此則不□如塔廟尊崇當知是人決

定成就最上無上第一無比稀有難得之法也

前四句猶勝況此盡受持故最上等也  三顯處

有佛

若是經典所在之處則爲有佛若尊重弟子

前明經勝次敎尊重人法此顯經勝之所以人

間世之所尊重者賢聖也賢聖之所宗者佛也

佛之所宗者經也此經佛及賢聖尙以爲宗其

勝可知前明佛法僧三皆從一經流出而言一

切佛法皆從此經出一切賢聖皆以無爲法而

有差別此明佛法僧三會歸一經而言經典所

在之處卽爲有佛若尊重弟子前則從體起用

此則攝用歸體也又前明佛法僧三一一泯跡

而言佛法非法四果無果以至嚴非嚴身非身

此爲有佛若尊重弟子前則把完乾坤黑此則

放開日月明伊□則此一行文亦可謂之全體

句也亦可謂之全用句也是可謂之雙明雙暗

是可謂之雙放雙收

經顯如來法身依法則有報化又一切賢聖皆以

無爲法得名經顯無爲必有賢聖尊重弟子

□六祖□自心誦得此經自心解得經義更能體

得無著無相之理所在之處常脩佛行念念無有

間歇卽自心是佛故言所在之處卽爲有佛

□傅大士□□沙爲比量分爲六種多持經取四

句七寶□能過法門遊歷處供養感脩羅經中稱

最勝尊高似佛陀

□冶父□合如是

舒卷自由隱現無□理合如是

□又□白雲只合在靑山山含白雲也相宜

似海之深如山之固左旋右轉不去不住出窟金

毛師子兒全威哮吼衆狐疑深思不動干戈處直

攝天魔外道師

日月雖明明不到劫火壞時渠不壞然亦賓主

交參善能□互轉身無滯大用全彰群邪自伏

端拱九重四海朝宗

□宗鏡□慈愍三根隨說乃人天敬仰受持四句

皆應如塔廟尊崇常行無念之心卽爲希有之法

如何是最上第一句非但我今獨達了□沙諸佛

體皆同

說處隨宜不滯空勸持四句爲流通天龍覆護尊

如塔功德無邊讚莫窮

□圭峰□二約義辨名勝

如法受持分第十三

爾時須菩提白佛言世尊當何名此經我等云何奉

持佛告須菩提是經名爲金剛般若波羅密以是名

字汝當奉持

從初敷座極至於此一經體備說義已周由是

空生請安經名以求奉持如來於是叩其兩端

兩手分付

□冶父□今日小出大遇

一問經名求奉持和槃托出親分付可不謂之

太遇乎

火不能燒水不能溺風不能飄刀不能劈軟似兜

羅硬如鐵壁天上人間古今不識  □

般若波羅蜜千變變不去雖然變不去物來卽

應雖然應物亦不變去非情識到那容思慮

所以者何須菩提佛說般若波羅密則非般若波羅

密

說經安名分付了且恐依語生知解故說般若

非般若令知文字性本空

□圭峰□佛立經名約能斷惑斷惑故勝也則非

般若者無著云對治如言執

□六祖□佛說般若波羅蜜令諸學人用智慧除

□愚心生滅生滅滅盡卽到彼岸若心有所得卽

不到彼岸心無一法可得卽是到彼岸口說心行

乃是到彼岸也

□冶父□猶較些子

般若說非般若是則固是猶隔一線道

一手□一手□左邊吹右邊拍無弦彈出無生樂

不屬宮商律調新

律一口作格

知音知後徒名邈

般若卽非般若一□一□左吹右拍□□吹拍

善則善矣尙非好手無弦琴上彈出無生曲子

始可名爲好手若是無生曲子不屬□□與吹

拍雖然不屬彼宮商格調淸新別宮商此曲從

來和者稀子期之聰尙茫然

□圭峰□三佛無異說勝

須菩提於意云何如來有所說法不須菩提白佛言

世尊如來無所說

佛稱空生善解空果能知佛本無言然雖如是

自從阿難結集來名句文身差別言詞布在方

策溢于西乾盈于東震□至于今黃面老子若

都無說如是法藏夫誰說來須信道有言皆成

謗無言亦不容

無所說者無別異增減之說但如證而說旣如其

證則無所說三世諸佛皆然故云無異說故論云

無有一法唯獨如來說餘佛不說無著云第一義

不可說

□六祖□佛問須菩提如來說法心有所得不須

菩提知如來說法心無所得故言無所說也如來

意者欲令世人離有所得之心故說般若波羅蜜

法令一切人聞之皆發菩提心悟無生理成無上

道也

□傅大士□名中無有義義上復無名金剛喩眞

智能破惡堅貞若到波羅岸入理出迷情智人心

自覺愚者外求聲

□冶父□低聲低聲

佛無所說是則固是無言亦非佛本心故云低

聲低聲

□又□莫謂一句無所說人天耳裡鬧浩浩鬧

浩浩伏請低聲低聲

入草求人不奈何利刀斫了手摩□雖然出入無

□紋彩全彰見也□

要識黃面老□此者本不愛草亦不□草不愛

草故入草見此老不得不□草故出草覓此老

不得所以道雖復不依言語道亦復不著無言

說看看黃面老子現也摩醯眼前藏身無地

須菩提於意云何三千大千世界所有微塵是爲多

不須菩提言甚多世尊須菩提諸微塵如來說非微

塵是名微塵如來說世界非世界是名世界

此擧塵界之喩以明無所說也於一大地有三

千三千界塵數難窮離□本有一大地世界微

塵摠皆空於一佛乘說三乘無盡法門從□始

離□本有一佛乘法法皆空無所有伊□則從

初轉四諦至今談般若可謂有法可示有言可

宜以實而觀理本亡言無法可示佛本無心無

言可宜處非塵則名數卽非名數界非界則三

乘卽非三乘會三何待靈山會祗園座上早歸

一

論云寶施福德是煩惱因以能成就煩惱事故地

塵無記非煩惱因故塵勝施劣大雲云諸地塵則

非貪等煩惱塵是名無記地塵如來說彼三千界

卽非煩惱染因界是名地塵無記界是則界爲塵

因塵不生煩惱施爲福因福生煩惱

□六祖□如來說衆生性中妄念如三千大千世

界中所有微塵一切衆生被妄念微塵起滅不停

遮蔽佛性不得解脫若能念念眞正修般若波羅

蜜無著無相行了妄念塵勞卽淸淨法性妄念旣

無卽非微塵是名微塵了眞卽妄了妄卽眞眞妄

俱泯無別有法故云是名微塵性中無塵勞卽是

佛世界心中有塵勞卽是衆生世界了諸妄念空

寂故云非世界證得如來法身普現塵刹應用無

方是名世界

□傅大士□積塵成世界□界作微塵界喩人天

果塵爲有漏因塵因因不實界果果非眞果因知

是幻逍遙自在人

□冶父□南贍部洲北鬱單越

今師直取塵界以明平常不動也塵非塵則塵

塵淨妙身界非界則界界黃金國界界旣知黃

金國則更說什□非世界塵塵旣知淨妙身則

更說什□非微塵只可喚作南贍部洲北鬱單

越

頭指天脚踏地饑則食困則睡此土西天西天此

土到處元正便是年南北東西祗者是

指天踏地人所同飢食困睡孰不能只這眞消

息彼此無兩般只如無兩般底道理作□生道

梅枝片白足知天下春梧桐一葉可知天下秋

從此不疑天下事天下人皆應似我久旱逢甘

雨何人獨不喜

□又□頭指云云平常摠不動此土云云彼此

無兩般到處云云無私一著子全說一切處

須菩提於意云何可以三十二相見如來不不也世

尊不可以三十二相得見如來何以故如來說三十

二相卽是非相是名三十二相

是相非相皆非佛相卽非相乃爲眞若能如是

知端的天眞面目更何疑

恐施寶者云我施求佛誰言煩惱故此經云可以

相爲佛不論云持說此經能成菩提勝彼福德何

以故彼相於佛菩提非法身相故經福能降施福

得三十二相意明經福降永方得色相佛身若但

寶施卽煩惱因

□六祖□三十二相者是三十二淸淨行於五根

中脩六波羅蜜於意根中脩無相無爲是名三十

二淸淨行常脩此三十二淸淨行卽得成佛若不

脩三十二淸淨行終不成佛但愛著如來三十二

相自不脩三十二行終不見如來

□傅大士□佛問空生相善現答相非一相全無

相無相佛何爲了達人空理法空未覺知一切全

無相方號大慈悲

□冶父□借婆衫子拜婆年

佛欲明無相果能答相非若使佛問相亦能答

以相

□有我亦有君無我亦無有無俱不立相對□盧

都

承問有答不參差□有□無我亦然有無俱不

立相對默無言有無不立無言以對外道問佛

世尊良久其勢然也彼可謂騎賊馬□賊此可

謂借婆衫拜婆年

□圭峰□二約內財校量倍顯經勝於中文二

一校量勝劣

須菩提若有善男子善女人以□河沙等身命布施

□傅大士□施命如沙數人天業轉深旣掩菩提

相能障涅槃心猿□探水月□蕩拾花針愛河浮

更沒苦海出還沈

若復有人於此經中乃至受持四句偈等爲他人說

其福甚多

無智慧眼空然捨施比非菩提正路反招生死

苦輪受持四句開得慧眼此眞菩提正路當證

涅槃眞常有爲無爲優劣皎然

□六祖□世間重者莫過於身命菩薩爲法於無

量劫中捨施身命分與一切衆生其福雖多亦不

如受持此經四句之福多劫捨身不了空義妄心

不除元是衆生一念持經我人頓盡妄想旣除言

下成佛故知多劫捨身不如持經四句之福

□傅大士□經中持四句應當不離身愚人看似

夢智者見唯眞法性無前後無中非故新蘊空無

實體憑何見有人

□冶父□兩彩一賽

優劣皎然卽不無然皆未免脩斷功勳若是本

分衲僧動靜皆行施何勞捨身命語默皆轉經

何煩讀文字伊□則持經行施不故兼而自兼

伏手滑槌不換劍善使之人皆總便

皆總便他本作能穩便

不用安排本現成箇中須是英靈漢□□□□□

□山花笑野鳥歌此時如得意隨處薩婆訶

若是本分人卽日用便是妙用何須更借脩斷

方便不用今日安排妙用本自現成此非劣機

境界須是過量人始得只如過量人境界作□

生道海晏河淸風月好人人齊唱大平歌何獨

人人如是花笑山前洩天機鳥歌林外話無生

頭頭自有無窮意得來無處不逢原

□宗鏡□大覺尊本來不立一字而直指人心須

菩提無端特請標名而强生枝節縱使□微塵如

世界午相可求施身命等河沙無法可說且道奉

持介什□  □  金剛寶劍倚天寒外道邪魔俱

腦裂

□不須向外□馳求馳求未免作兩段

箇裡本無元字脚空中誰肯强安名等閑點出金

剛眼照破魔王八萬城

此事從來無註脚誰向空中强安名不須向外

□馳求只要點出金剛眼等閑點出金剛眼滿

目虛空當撲落虛空旣樸落魔宮無所寄

□圭峰□捨身勝於寶施持說又勝捨命  二釋

勝所以於中文五  一泣歎未聞深法勝

離相寂滅分第十四

爾時須菩提聞說是經深解義趣涕淚悲泣而白佛

言希有世尊佛說如是甚深經典我從昔來所得慧

眼未曾得聞如是之經

經初以上根悟入故不動悲欣直讚希有此跡

同中容權示悟入故悲欣交集然後讚佛希有

捨身之苦已感人心何況更聞不及持說是故悲

淚論云念彼身苦尊重法故悲淚慧眼人空也未

聞法空也

□傅大士□聞經深解義心中喜且悲昔除煩惱

障今能離所知遍計於先了圓成證此時宿乘無

□慧方便勸人持

□冶父□好笑當面諱了

喜事現前也好吐笑涕淚悲泣只要諱□

□又□深悟佛意忍不云喜內悅外悲所以堪

笑

自少來來慣遠方幾□衡岳渡瀟湘一朝踏著家

鄕路始覺途中日月長

因小利養捨父逃逝流落天涯幾度往返我人

山下幾度出沒恩愛河中忽逢良友指示踏得

常樂家鄕始知昔年生死路虛送百千閑日月

□圭峰□二心淨契實具德勝於中文二  初正

明

世尊若復有人得聞是經信心淸淨則生實相當知

是人成就第一希有功德

論云此中有實相餘者非實相

□六祖□自性不癡名慧眼聞法自悟名法眼須

菩提是阿羅漢於五百弟子中解空第一已曾勤

奉多佛豈得不聞如是深法今於釋迦牟尼佛所

始聞也然或是須菩提於往昔所得乃聲聞慧眼

今方悟佛意始得聞如是深經悲昔未悟故涕淚

悲泣聞經諦會謂之淸淨從淸淨中流出般若波

羅蜜多深法當知決定成就諸佛功德

□圭峰□二拂跡

世尊是實相者則是非相是故如來說名實相

經顯眞常妙體聞經生信妙體實相當處現前

故云信心淸淨卽生實相此實相者不可以見

聞覺知求不可以色香味觸覓故云是實相者

卽是非相是故如來說名實相

□又□是實相者非有相非無相非非有相非

非無相是故如來說名實相

無著云爲離實相分別故

□六祖□雖行淸淨行若見垢淨二相當情□是

垢心卽非淸淨心也但心有所得卽非實相

□傅大士□未有無心境曾無無境心境亡心自

滅心滅境無侵經中稱實相語妙理能深證知唯

有佛小聖□堪任

□冶父□山河大地甚處得來

若謂一向非相卽今山河大地顯然是相甚處

得來

遠觀山有色近聽水無聲春去花猶在人來鳥不

驚頭頭皆顯露物物體元平如何言不會□爲太

分明

迷之則目前有法所以遠於道也悟之則耳畔

無聲所以近於道也所以道以衆生妄見則種

種紛□以如來實見則一切眞寂雖云無色聲

相相常死然雖云常死然相相不可得所以道

無相無空無不空卽是如來眞實相此眞實相

頭頭上顯物物上明無時無處而不明顯也旣

頭頭上顯物物上明老盧因甚道不會佛法眉

底兩眼極分明反觀眸子作何樣

□圭峰□三信解三空同佛勝於中文三  一摠

標信解

世尊我今得聞如是經典信解受持不足爲難

□冶父□若不得後語前話也難圓

若使空生但說其易不言其難話不得圓如今

難易俱說話得爲圓

難難難如平地上靑天易易易似和衣一覺睡行

船盡在把梢人誰道波濤從地起

言其難也五目不能睹二耳不能聞言其易也

開眼便見側耳便聞開口則頭頭說破擧足則

步步踏著平地上天誠不易和衣覺睡豈爲難

看看難易只是一人機變

若當來世後五百歲其有衆生得聞是經信解受持

是人則爲第一希有

經顯人人本有此本有底一著子硬如鐵壁軟

似兜羅軟似兜羅故受持卽易硬如鐵壁故受

持卽難空生左□右擊以現其中

□冶父□行住坐臥著衣喫飯更有甚□事

佛法只在日用行住坐臥處著衣喫飯時一切

時一切處一一呈露靡遺旣然如是信解受持

何難之有雖然信解亦何希有

□不熱火不寒土不濕水不乾金剛脚踏地幡竿

頭指天若人信得及北斗面南看

□屎熱至頭指天平常摠不動著只如平常底

道理作□生道行船宜擧棹走馬卽加鞭若遇

飢來飯還因困卽眠君今欲識平常道北斗南

星位不別只如不別底道理且作□生道雨中

看好月火裡汲淸泉直立頭垂地橫眠脚指天

□圭峰□無著云未來法滅時尙有菩薩受持故

無我人等取云何汝等於正法時遠離修行不生

□愧  二別顯三空

何以故此人無我相無人相衆生相無壽者相所以

者何我相卽是非相人相衆生相壽者相卽是非相

何以故離一切相卽名諸佛

聞經信受何名第一希有以離四相超然獨步

故也四相遠離爲難因甚□能遠離以開智慧

眼了四相本空故也了相本空而能遠離何名

第一希有離一切相卽名諸佛故也

無著云無我等者無人取我相卽非相等者無法

取離一切相者顯示諸菩薩順學相諸佛世尊離

一切相是故我等應如是學

□六祖□須菩提深悟佛意呈自見處業盡垢除

慧眼明徹信解受持卽無難也世尊在世說法之

時亦有無量衆生不能信解受持何必獨言後五

百歲蓋佛在之日雖有下根不信及懷疑者卽往

問佛佛卽隨宜爲說無不契悟佛滅度後後五百

歲漸至末法去聖遙遠但存言敎若人有疑無處

諮決愚迷抱執不悟無生著相馳求輪□諸有於

此時中得聞深經淸心敬信悟無生理者甚爲希

有故言第一希有也於如來滅後後五百歲若有

人能於般若波羅蜜深經典信解受持卽知此人

無我人衆生壽者相無此四相是名實相卽是佛

心故云離一切諸相卽名諸佛也

□傅大士□空生聞妙理如蓬植在麻凡流信此

法同火出蓮華恐人生斷見大聖預開遮如能離

諸相定入法王家

□冶父□心不負人面無□色

佛有三身是法身耶報身耶化身耶看彼毗盧

者漢住處非三非一而三而一若使文殊不來

途中普賢忘□靑山早已辜負毗盧老漢辜負

毗盧則心有□然面有□色如今不然寒山忘

□來時路拾得相將□手歸所以心無□然面

無□色

舊竹生新荀新花長舊枝雨催行客路風送片帆

歸竹密不妨流水過山高豈□白雲飛

本始雙成父子同業旣然同業莫戀家裡事好

作途中客亦莫戀途中□向家裡歸雖然如是

途中不□家裡事家裡不□途中事看看文殊

普賢左旋右轉毗盧滿面笑春風

□圭峰□三如來印定

佛告須菩提如是如是

□六祖□佛印可須菩提所解善契我心故重言

如是也

□圭峰□四聞時不動希有勝

若復有人得聞是經不驚不怖不畏當知是人甚爲

希有

空生希有之說妙契於理故讚言如是如是衆

生違背覺壬其來久矣聞佛開示多生驚怖苟

不驚怖甚爲希有比之窮子□□孤露爲日已

久得見父王實爲天幸然其父門庭高峻窮子

志意下劣見已未免驚怖去在見已不驚怖者

甚爲希有

論云驚者謂非處生懼怖者不能斷疑心故畏者

一向怖故其心畢竟墮驚怖故

□六祖□聲聞久著法相執有爲解

爲解作所解

不了諸法本空一切文字皆是假立忽聞深經諸

相不生言下卽佛所以驚怖唯是上根菩薩得聞

此理歡喜受持心無怖畏退轉如此之流甚爲希

有也

□傅大士□如能發心者應當了二邊涅槃無有

相菩提離所緣無乘及乘者人法兩具指欲達眞

如理應當識本源

□冶父□祇是自家底

不生驚怖說爲希有是則是矣而父子本自同

氣亦自同家何曾驚怖雖不驚怖亦何希有

毛呑巨海水芥子納須彌碧漢一輪滿淸光六合

輝踏得故鄕田地穩

鄕一作關

更無南北與東西

塵毛芥子物之最微者也巨海須彌物之最大

者也以最微攝最大非情識之所到然智以照

之則塵毛芥子不曾小巨海須彌不曾大容巨

海於毛端納須彌於芥子是吾輩之常分非假

於他術因甚如此性天覺月虛徹靈明輝騰六

合光被萬像洪纖巨細無一不容其光焉踏得

這般境界見得這般消息更說甚□旦東是西

是南是北南北東西皆吾化一切由我摠無妨

恁□則建立亦在我掃蕩亦在我

□圭峰□五大因淸淨第一勝

何以故須菩提如來說第一波羅密非第一波羅密

是名第一波羅密

聞經不怖因甚道甚爲希有此法物無與等而

能與物爲等深玄幽奧不近人情聞者多生驚

怖信解者誠難如今能生淨信不生驚怖所以

希有

何以故者有二一□前不驚等徵二都□前勝以

徵論云此法門名爲大因勝餘脩多羅故名爲淸

淨無量諸佛同說故故彼珍寶檀等無如是功德

是故彼福德中此福爲勝

□六祖□口說心不行卽非口說心行卽是心有

能所卽非心無能所卽是

□傅大士□波羅稱彼岸於中千種名高卑緣妄

識次第爲迷情□裡尋求水空中覓響聲眞如何

得失今始號圓成

□冶父□八字打開兩手分付

第一波羅蜜更無向上非第一波羅蜜不異向

下是名第一波羅蜜是向上耶向下耶向上向

下都說示兩手分付了也

是名第一波羅蜜萬別千差從此出鬼面神頭對

面來此時莫道不相識

第一波羅蜜差別所從出□然幽奧深難測爭

奈頭頭當現露常現露別無眞此時莫道不相

識

□圭峰□第八斷持說未脫苦果疑論云向說捨

身苦身果報故福劣若爾依此法門持說諸菩薩

行苦行亦是苦果云何此法不成苦果斷之文二

一明超忍以斷疑  二勸離相以安忍  初中

文二一明忍體

須菩提忍辱波羅密如來說非忍辱波羅密

忍到彼岸已離苦相況彼岸非岸誰苦誰忍  二

明忍相於中又二  初引一生證極苦忍又二

一正明

何以故須菩提如我昔爲歌利王割截身體我於爾

時無我相無人相無衆生相無壽者相

歌利王此云極惡佛昔作仙在山中脩道王獵疲

寢妃共禮仙王問得四果不皆答云不王怒割截

天怒雨石王懼而懺悔仙證本無嗔王乃免害論

云不但無苦而乃有樂以慈悲故  二反顯

何以故我於往昔節節支解時若有我相人相衆生

相壽者相應生瞋恨

上讚信解令發心竟將勸菩薩離相發心先擧自

已行菩薩道時逢難安忍離相之跡忍辱波羅蜜

者逢難安忍求到彼岸也非忍辱波羅蜜者辱境

本空忍心本寂無彼岸可到也爲甚如此如我昔

爲歌利割截不見有辱境當情亦不見有身心當

彼所害初無我人之相尙不見有辱境身心何更

見有彼岸可到也因甚知無我相我於彼時若有

我相應生瞋恨旣不生瞋故知無相也

□六祖□見有辱境當情卽非不見有辱境當情

卽是見有身相當彼所害卽非不見有身相當彼

所害卽是如來因中在初地時曾爲忍辱仙人被

歌利王割截身體無一念痛惱之心若有痛惱之

心卽生瞋恨歌利王是梵語此云無道極惡君也

一說如來因中曾爲國王嘗行十善利益蒼生國

人歌稱此王故云歌利王求無上菩提脩忍辱行

爾時天帝釋化作□陀羅乞王身肉王卽割施殊

無瞋惱今存二說於理俱通

□冶父□智不責愚

仙人逢難不動歌利昧仙證空愚智皎然逢難

不動是不責愚

如刀斷水似火吹光明來暗去那事無妨歌利王

歌利王誰知遠煙浪別有好商量

商一作思靈源湛寂攪之不可動靈焰□赫吹

之不可滅任他八風交馳內智湛爾常凝歌利

之愚焉知逢難之中具無限好消息也

□圭峰□後引多生證相續忍

須菩提又念過去於五百世作忍辱仙人於爾所世

無我相無人相無衆生相無壽者相

非但一生安忍無相五百生中瀕遭此苦悉皆

無相

累苦故忍忍熟而樂但與正定慈悲相應故偈云

離我及□相實無有苦惱共樂有慈悲如是苦行

果

□六祖□世者生也如來因中於五百生修行忍

辱波羅蜜以得四相不生如來自述往因者欲令

一切修行人成就忍辱波羅蜜行忍辱波羅蜜人

旣行忍辱行先須不見一切人過惡□親平等無

是無非被他打罵殘害歡喜受之倍加恭敬行如

是行者卽能成就忍辱波羅蜜

□傅大士□暴虐唯無道時稱歌利王逢君出遊

獵仙人橫被傷頻經五百世前後極時長承仙忍

辱力今乃證眞常

□冶父□目前無法從敎柳緣花紅耳畔無聞一

任鶯吟燕語

深達法性空塗割兩無心達性空則根塵無□

得無心則事事無妨所以道智明頭頭明心閑

事事閑

四大元無我五蘊悉皆空廓落虛無理乾坤萬古

同妙峰□□常如故誰管顚號括地風

四大五蘊同鏡像空空無我亦無人無我無人

性常住同地同天古到今古到今無變異從敎

八風來彭彭

□圭峰□二勸離相以安忍  論云若有菩薩不

離我相見苦行苦欲捨菩提心故勸離相無著云

爲對治不忍因緣不忍因緣有三種苦謂流轉苦

衆生相違苦乏受用苦於中文二  一摠標

是故須菩提菩薩應離一切相發阿□多羅三□三

菩提心

旣悟自心與佛無殊更能塵塵無著念念無生

是眞發心名眞菩薩由是凡有發心者要應離

相也此正勸離相發心也又離相發心者是非

人我俱是虛妄悉應遠離但發無上菩提之心

也然所謂離相但了相虛妄能所不生卽名爲

離非別有相爲可離也

若離相發心雖逢大苦卽能不捨無著云離一切

相者爲離如是三苦相也

□冶父□是卽此用離此用

旣云離相發心心與相去多少沖虛妙粹廣大

靈明離諸幻妄名之爲心日用是非人我現前

色香味觸俱是虛妄皆名爲相然相非外來全

是自心起用伊□則此心卽此用離此用若道

卽此用爭奈絶相離名若道離此用爭奈不□

諸相畢竟作□生道若人識得心大地無寸土

所以道於一毛端現寶王刹坐微塵裡轉大法

輪

得之在心應之在手

在一作於

雪月風花天長地久朝朝□向五更啼春來處處

山花秀

失其旨也離□日用別求生涯得其源也機境

上把得便用伊□則頭頭淨妙國上物物常住

眞身一切聲是佛聲一切色是佛色觸處天眞

雌黃無分□向五更啼處處山花秀可得雌黃

□

□圭峰□二別顯於中文二  一對治不忍流轉

苦

不應住色生心不應住聲香味觸法生心應生無所

住心

□六祖□不應住色生心者是都標也聲香等別

列其名也於此六塵起憎愛心由此妄心積集無

量業結覆蓋佛性雖種種勤苦修行不除心垢終

無解脫之理推其根本都由色上住心如能念念

常行般若波羅蜜推諸法空不生計著念念常自

精進一心守護無令放逸淨名經云求一切智無

非時求大般若經云菩薩摩訶薩晝夜精進常住

般若波羅蜜多相應作意無時□捨

若心有住卽爲非住

若心住涅槃非是菩薩住處不住涅槃不住諸法

一切處不住方是菩薩住處上文說應無所住而

生其心者是也

是故佛說菩薩心不應住色布施

菩薩不爲自身五欲快樂而行布施但爲內破□

心外利益一切衆生而行布施

□圭峰□初正明流是集諦轉是苦諦無著云若

著色等則於流轉苦中疲乏故菩提心不生後引

證引前說無住施具舍六度證此文矣  二對治

不忍相違苦

須菩提菩薩爲利益一切衆生應如是布施

識浪內湧則境風作而常動智水內凝則風塵

息而常靜靜無靜相眞明自照是謂無住生心

是眞菩薩住處由是發心之者凡於應用之際

但當無念而應不應著意攀緣著意墮魔坑非

眞菩薩住處也所以然者菩薩發心只爲益生

自若有住豈能令□無住所謂有諸已然後求

諸人無諸已然後非諸人是也所謂無念無住

正似秋天野水森羅自顯豈同寒灰枯木一於

忘懷者哉忘懷沈鬼密亦非菩薩住處也若眞

住處不依有住而住不依無住而住亦不依中

道而住如是而住也

□六祖□菩薩者行法財等施利益無彊若作能

利益心卽是非法不作能利益心是名無住無住

卽是佛心也

□傅大士□菩薩懷深智何時不帶悲投身憂虎

餓割肉濟鷹飢

濟一本作恐

精勤三大劫曾無一念疲如能同此行皆得作天

師

□冶父□有佛處不得住無佛處急走過三十年

後莫言不道

有佛處有敎可遵無佛處無敎可效然有敎無

敎盡令人不得□□落落旣不坐於兩邊亦不

滯於中道透過三關已亦復不留□

朝遊南嶽暮往天台追而不及忽然自來獨行獨

坐無拘繫得寬懷處且寬懷

彼此無所止中間亦無□蕭然獨脫無拘繫雲

□鶴態喩難齊旣不坐於三千里內亦不立於

三千里外是可謂逸驗之於春風廣野神龍之

於月明滄海

如來說一切諸相卽是非相又說一切衆生則非衆

生

諸相本空無相可住衆生本寂無生可度也此

所以勸離相發心也

□六祖□如者不生來者不滅不生者我人不生

不滅者覺照不滅下文云如來者無所從來亦無

所去故名如來如來說我人等四相畢竟可破壞

非眞覺體也一切衆生盡是假名若離妄心卽無

衆生可得故言卽非衆生也

□冶父□別有長處不妨拈出

相卽非相生卽非坐只說得一半說不及一半

一半更須拈出始得

不是衆生不是相春暖黃鶯啼柳上說盡山雲海

月情依前不會空□□休□□萬里無雲天一樣

纖毫不掛處萬像頓彰時山頂白雲封不開海

天明月正蕭然見已情自悅此情說向誰傍有

遠鄕客作夢扶起分明說此情睡初起眼昏昏

依前不會空□□休□□一道寒光滿目前

□圭峰□無著云旣爲衆生行施云何於彼生嗔

由不能無衆生想故衆生相違時卽生疲乏故顯

示人無我法無我其第三苦此不用之論云諸相

者衆生相也非相者無我也陰中見我是衆生相

一切衆生者五陰法也非衆生者陰空故法無我

也  第九斷能證無體非因疑  論云於證果中

無道云何彼於果能作因斷之文二  初斷疑

須菩提如來是眞語者實語者如語者不□語者不

異語者

諸法實相說也說盡乃云我所說法眞不僞實

不虛上不違如理下不□衆生佛佛皆然初無

異說

佛所有說皆如其事令說證果何疑不然眞語者

說佛大菩提法也是眞智故實語者說小乘四諦

諦是實義如語者說大乘法說大乘法有眞如小

乘無也說大乘故決定說大乘有佛性故不異語

者說三世授記等事更無參差佛將此四語不□

衆生是故秦譯加不□語

□六祖□眞語者說一切有情無情皆有佛性實

語者說衆生造惡業定受苦報如語者說衆生脩

善法定受樂報不□語者說般若波羅蜜法出生

三世諸佛決定不虛不異語者如來所有言說初

善中善後善旨意微妙一切天魔外道無有能超

勝及破壞佛語者也

□傅大士□衆生與蘊界名別體非殊了知心似

幻迷情見有餘眞言言不妄實語語非虛始終無

變異性相本來如

□冶父□知恩者少負恩者多

諄諄之慈靡所不至隨語生解者衆承言會旨

者解承言會旨所以知恩隨語生解所以負恩

兩箇五百是一貫阿爺元是丈夫漢分明對面向

渠言

向一作報

爭奈好心無好報眞語者實語者呵呵呵□□□

天下無二道聖人無兩心如來眞實說只說這

個法琴上分明彈報知一曲無生和者稀邈然

天地間唯師獨知恩忍俊不禁笑呵呵肯心自

許云□□且喜瞿曇逢此老白雲千載一知音

連下三聲字細看亦與忠老作知音

□圭峰□二離執

須菩提如來所得法此法無實無虛

前明所說此明所得所說亦只是不二法所得

亦只是不二法無實無虛是言不二

無實者如其言說性非有故無虛者不如言說自

性有故

□六祖□無實者以法體空寂無相可得然中有

□沙性德用之不□故言無虛欲言其實無相可

得欲言其虛用而無間是故不得言有不得言無

有而不有無而不無言辭不及者其唯眞智乎若

不離相修行無由臻此也

□冶父□水中鹹味色裡膠淸

是有是無是實是虛

硬似鐵軟如□看時有覓還無雖然步步常相守

要且無人識得渠 □

且强且柔易見難曉雖一切處披露分明乃一

切處摸索不著更知道十聖三賢不知處有時

閑掛寺門前

□圭峰□第十斷如遍有得無得疑  論云若聖

人以無爲眞如法得名彼眞如一切時處□有何

故有得者有不得者斷之文二  一擧喩斷疑

須菩提若菩薩心住於法而行布施如人入闇則無

所見若菩薩心不住法而行布施如人有目日光明

照見種種色

論云無智住法心不淸淨故不得有智不住法心

淸淨故得有目者如得對治法日光者如所治暗

盡能治現前旣有目及日光合見虛空空喩眞如

之性種種色喩性上萬德

□六祖□於一切法心有住著則不了三輪體空

如盲處暗無所曉了華嚴經云聲聞在如來會中

聞法如盲如聾爲住法相故若菩薩常行般若波

羅蜜多無著無相行如人有目處於皎日之中何

所不見也

□傅大士□不拘寂靜地縱橫觸處通若心依相

住有作枉施工離法如行慧淸光一鏡中靈源常

獨照坦蕩摠含容

□圭峰□三讚經功德於中有二  一摠標

須菩提當來之世若有善男子善女人能於此經受

持讀誦則爲如來以佛智慧悉知是人悉見是人皆

得成就無量無邊功德

前明無住所以此喩明無住法本無實不應住

於有法本無虛不應住於無住於有則違於空

寂之本體住於無則違彼靈明之本用旣與本

體本用相違則性上萬德無由顯發如人入闇

卽無所見是可謂盲者不知光所在低頭□坐

暗思量不住有則契乎本體不住無則美乎本

用旣處本體本用相契則性上萬德當處現前

如人有目當陽見色是可謂決散浮雲孤月上

大千沙界一時明

無著云讀誦者此說受持因故爲欲受故讀爲欲

持故誦論云受持修行依摠持法故讀誦修行依

聞慧廣故是則從他聞法內自思惟爲得修行智

也故偈云脩從他及內

□六祖□當來之世如來滅後後五百歲濁惡之

時邪法競起正法難行於此時中若有善男子善

女人得遇此經從師稟授讀誦在心專精不忘依

義修行悟入佛之知見則能成就阿□多羅三□

菩提以是三世諸佛無不知之

□傅大士□證空便爲實執我乃成虛非空亦非

有誰有復誰無對病應施藥無病藥還祛須觀三

空理穎脫入無餘

□冶父□因地而倒因地而起地向□道什□

地不令人倒亦不令人起起倒由人不關於地

法不令人悟亦不令人迷迷悟在人不關於法

法不令人取亦不令人舍取舍由人不在於法

世間萬事不如常

不如常他本作總如常

又不驚人又久長如常恰似秋風至無意□人人

自□

世間萬事不過常與不常言其常也頂天立地

饑食渴飮又不驚人亦乃久長言其不常也身

上出水身下出火此則驚動人心又不久長雖

云奇特就實而觀不如常也伊□則觸目皆道

是平常平常何以使人驚不以有相驚於人不

以無相驚於人人於其間自生障□或以爲有

相著於有而落於常見之坑或以爲無相著於

無而落於斷見之坑正似秋風無心而人自□

迷悟亦然

□宗鏡□空生聞說是經解義趣而悲流雨淚仙

人垂慈弘忍笑雪刃而□斬虛空如是印可其詞

能離一切諸相未審感悟處有何奇特豁開慧眼

明如日返照微塵世界空

空生離相之言妙契於理佛稱如是印可其詞

善吉親聞徹見源悲欣交集讚慈尊心空法朗超

眞際堪報從前不報恩

金剛般若波羅蜜經 上

金剛般若波羅蜜經  下

□圭峰□二別顯於中文十

一捨命不如又二  一捨命福

持經功德分第十五

須菩提若有善男子善女人初日分以□河沙等身

布施中日分復以□河沙等身布施後日分亦以□

河沙等身布施如是無量百千萬億劫以身布施

偈云以事及時大福中勝福德  二信經福

若復有人聞此經典信心不逆其福勝彼何況書寫

受持讀誦爲人解說

世人□貪厚於地寸絲施人尙爲難況捨身命

而行永誰肯一念生其心今捨身命日三時施

經多劫尙無厭此事希奇絶無倫聞之使人□

寒毛今讚持經福勝彼信知此經爲無上佛訶

布施言爲劣以其不能無所著但能布施心無

住只此便是菩薩行

信經劣於持說多命勝於前喩

□六祖□佛說末法之時得聞此經信心不逆四

相不生卽是佛之知見此人功德勝前多劫捨身

功德百千萬億不可譬喩一念聞經其福尙多何

況更能書寫受持讀誦爲人解說當知此人決定

成就阿□多羅三□三菩提所以種種方便爲說

如是甚深經典□離諸相得阿□多羅三□三菩

提所得功德無有邊際蓋緣多劫捨身不了諸相

本空有能捨所捨心在元未離衆生之見如能聞

經悟道我人頓盡言下卽佛將彼捨身有漏之福

比持經無漏之慧實不可及雖十方聚寶三世捨

身不如持經四句之偈也

□傅大士□衆生及壽者蘊上立虛名如龜毛不

實似□角無形捨身由妄識施命爲迷情詳論福

比智不及受持經

□冶父□人天福報卽不無佛法未夢見在

捨身時事兩不輕人天福報孰敢先然所作出

於迷情終感不如意事若將經福論相去十萬

八千未是遠

初中後發施心同功德無邊算莫窮爭似信心心

不立一拳打透大虛空

三時捨身福無邊爭似聞經一念信一念了達

無生佛其量恢恢大如空更把虛空令粉碎人

天福報不堪論

□圭峰□二餘乘不測

須菩提以要言之是經有不可思議不可稱量無邊

功德

偈云非餘者境界無著云不可思議者唯自覺故

不可稱量者無有等及勝故

□六祖□持經之人心無我所無我所故卽是佛

心佛心功德無有邊際故言不可稱量也

□圭峰□三依大心說

如來爲發大乘者說爲發最上乘者說

最上者一佛乘也

□六祖□大乘者智慧廣大善能建立一切法最

上乘者不見垢法可□不見淨法可求不見衆生

可度不見涅槃可證不作度衆生之心亦不作不

度衆生之心是名最上乘亦名一切智亦名無生

忍亦名大般若有人發心求無上道聞此無相無

爲甚深之法聞已卽便信解受持爲人解說令其

深悟不生毁謗得大忍力大智慧力大方便力卽

能流通此經

□冶父□如斬一握絲一斬一切斷

此經令人斷障則如斬一握絲一斬一切斷令

人成德則如染一縷絲一染一切染

一拳打倒化城關一脚□□玄妙寨南北東西信

步行休覓大悲觀自在  大乘說最上說一棒一

條痕一掌一握血

□倒化城踏玄關闊步如來廣大刹旣能與佛

同活計大悲提接更何求大乘說最上說一棒

可當五千部一掌擊盡八萬門只此已成多事

在何更□□話葛藤一條痕一握血乾坤失色

日月無光

□圭峰□四具德能傳

若有人能受持讀誦廣爲人說如來悉知是人悉見

是人皆得成就不可量不可稱無有邊不可思議功

德如是人等則爲荷擔如來阿□多羅三□三菩提

此經旣爲上智說來若人持說此必上智得佛

知見荷擔菩提必無疑矣

成就等者偈云滿足無上界荷擔者無著云肩負

菩提重擔故

□六祖□上根之人聞此深經得悟佛意持自心

經見性究竟復能起利念之行爲人解說令諸學

者自悟無相之理得見本性如來成無上道當知

說法之人所得功德無有邊際不可稱量聞經解

義如敎修行復能廣爲人說令諸衆生得悟修行

無相無著之行以能行此行卽有大智慧光明出

離塵勞雖離塵勞不作離塵勞之念卽得阿□多

羅三□三菩提故名荷擔如來當知持經之人自

有無量無邊不可思議功德

□冶父□擘開泰華手須是巨靈神

荷擔佛菩提須是介中人

堆山積岳來一一盡塵埃眼裡瞳人碧胸中氣若

雷出邊沙塞靜入國貫英才一片寸心如海大波

濤幾見去還來

若是介中人無理不窮無事不通直令虛空粉

碎大地平沈假使十方諸佛同時興現種種神

變此人面前盡成塵埃爲甚如此拈槌□拂他

亦不顧語言三昧他亦不聞眼光□破三千界

裡有瞳睛碧眸寒胸次□落渾忘世中有番霆

氣宇新外應衆緣隨處寂內□一寂應無虧□

裡恢恢如海大一任千差有與無

□圭峰□五樂小不堪

何以故須菩提若樂小法者著我見人見衆生見壽

者見則於此經不能聽受讀誦爲人解說

因甚道此經爲發大乘者說爲發最上乘者說

乃至云如是人等卽爲荷擔阿□菩提此經直

示大人境界非是小根小智所能□任故也

□六祖□樂小法者爲二乘聲聞人樂小果不發

大心以不發大心故卽於如來深法不能受持讀

誦爲人解說

□冶父□仁者見之謂之仁智者見之謂之智

此經以智立體念念無生以行起用繁興無際

此乃文殊普賢大人境界非小根小智所能掛

懷伊□則非智無以窮其體非仁無以盡其用

依此而修者可謂行悲悲廣大用智智能深

不學英雄不讀書波波役役走長途娘生寶藏無

心用甘作無知餓死夫  爭□得別人

能文能武世第一免見人間貧賊苦仁智於人

亦如然習來能得免沈淪如今仁智兩不習故

於迷途長匍匐德性寶藏雖然在不解用自取

□□苦旣然自取歸咎何人

□圭峰□六所在如塔

須菩提在在處處若有此經一切世間天人阿修羅

所應供養當知此處則爲是塔皆應恭敬作禮圍繞

以諸華香而散其處

此經從來無處不在只因埋塵不顯人不得知

唯有大智人破塵擎來廣爲人說此有此經之

處也此是人天眼人天所應供

□六祖□若人口誦般若心行般若在在處處常

行無爲無相之行此人所在之處如有佛塔感得

一切人天各持供養作禮恭敬與佛無異能受持

經者是人心中自有世尊故云如佛塔廟當知是

人所作福德無量無邊

□傅大士□所作依他性脩成功德林終無趣寂

意唯有濟群心行悲悲廣大用智智能深利他兼

自利小聖□能任

□冶父□鎭州蘿蔔雲門胡□

供養此經以何爲供養具鎭州蘿蔔雲門胡□

僧問雲門如何是超佛越祖之談門云胡□開

先進和尙擧此話云如今二百員衲子東京西

洛出一叢林入一道場到處嫌冷愛熱喫□多

少了也還有一人識得雲門胡□也未山僧不

是壓良爲賤敢道未識得在何故山僧二十年

前藏在衣□下鬼神亦不能知□這一隊漢向

甚□處摸索若也不信今日普將供養大衆遂

拈起柱杖□一圓相云好手底拈取復云收須

知所以爲供養具始得此一枚胡□非但可以

供養一衆亦可以供養十方諸佛亦可以供養

六途含靈作□生供養鎭州一頭蘿蔔天衲僧

咬嚼來咬嚼去苟知呑吐咬嚼早已供養了也

與君同步又同行起坐相將歲月長曷飮飢食常

對面不須回首更思量

只如供養底一卷經向什□處看一切時處□

面相呈擬議思量對面千里

□宗鏡□布施千萬億劫之身福深於海爲發最

上乘者說擔重如山慶快□起便行且請依然放

下

然當作前

何故大力量人元不動等閑抹過上頭關

舍身之福深則深矣於此上乘了沒交涉菩提

重擔□起便行快矣請依前放下爲甚如此若

是大力量人不肯聽他最上乘說踏斷千差直

過那邊

倒握吹毛掃異□頓令心地盡開通鋒芒獨露毗

盧頂凡聖齊敎立下風

倒握一柄吹毛掃盡千差萬別頓令心地豁然

開通毗盧頂上鋒芒獨露威光赫赫寓目皆喪

所以凡聖立在下風

□圭峰□七轉罪爲佛

能淨業障分第十六

復次須菩提善男子善女人受持讀誦此經若爲人

輕賤是人先世罪業應墮惡道以今世人輕賤故先

世罪業則爲消滅當得阿□多羅三□三菩提

爲人輕賤明無我人大率有我人者只欲爲人

之上不欲爲人之下達無我人者貴之不喜賤

之不怒能下心於一切衆生甘爲人之下也由

是昔年忍辱仙人爲歌利割截不輕菩薩爲四

衆打罵此皆輕賤之事初無瞋恨之心故知爲

人輕賤之事乃達無我人者之所爲也苟達無

我則爲人輕賤猶爲法樂法無彼此見起我人

因有我人起業造罪罪業相形障菩提路欲成

菩提先除罪業欲除罪業先斷我人若聞經解

義達無我理又能修行無我之行更不造生死

之業則罪根永除故縱有先世無量罪業卽同

□消瓦解當成無上佛果菩提故云若善男子

善女人受持讀誦此經若爲人輕賤是人先世

罪業卽爲消滅當得阿□多羅三□三菩提雖

然受持讀誦此經若貪名聞利養不能生淨信

心亦不能知無我理行無我行則塵勞業用依

舊熾然非唯不能轉罪成佛亦乃未免當墮惡

途

輕賤者摠包於中或打或罵故隋譯云輕賤甚輕

賤無著云此毁辱有無量門故復云甚輕賤當得

菩提者罪滅故

□六祖□佛言持經之人合得一切天人恭敬供

養爲多生有重業障故今生雖得受持諸佛如來

甚深經典常被人輕賤不得人恭敬養自以受持

經典故不起人我等相不問□親常行恭敬心無

惱恨蕩然無所計較念念常行般若波羅蜜曾無

退轉以能如是修行故得從無量劫以至今生所

有極重惡障悉皆消滅又約理而言先世者卽是

前念妄心今世者卽是後念覺心以後念覺心輕

賤前念妄心妄不能住故云先世罪業卽爲消滅

妄念旣滅罪業不成卽得菩提也

□傅大士□先身有報障今日受持經暫被人輕

賤轉重復還輕若了依他起能除遍計情常依般

若觀何慮不圓成

□冶父□不因一事不長一智

無我不造業斷障成菩提全承受持經力伊□

則不因了得一大事不能證之一切智

讚不及毁不及若了一萬事畢無欠無餘若大虛

爲君題作波羅蜜

此一大事釋梵諸天稱讚不及天魔外道毁謗

無門若能了得一大事諸佛祖神通機用百千

三昧無量妙義只向一念間了畢無餘此一大

事無名字相無迷悟相圓同大虛無欠無餘只

爲未了底人施設文字言詞

□圭峰□八超事多尊  論云示現速證菩提法

故於中文二  一供佛多中全具福

須菩提我念過去無量阿僧祇劫於然燈佛前得値

八百四千萬億那由他諸佛悉皆供養承事無空過

者

那由他者十億爲洛放十爲俱□十俱□爲那由

也

□傅大士□如來說那由那由幾劫中我人衆生

壽壽者盡俱空若悟菩提道道者盡通同二體俱

實際際度出凡籠

□圭峰□二持經多中少分福

若復有人於後末世能受持讀誦此經所得功德於

我所供養諸佛功德百分不及一千萬億分乃至□

數譬喩所不能及

佛不外求只向心覓若欲見佛唯須內照承事

諸佛福則不無然亦未免向外馳求一念間經

能生淨信卽自見性直了成佛所以供佛不及

持經

□六祖□供養□沙諸佛施寶滿三千界捨身如

微塵數種種福德不及持經一念悟無相理息希

望心遠離衆生顚倒知見卽到波羅彼岸水出三

塗苦證無餘涅槃

□傅大士□然燈未敎化呼爲在佛前得値河沙

聖供養不爲難末法難調製開經暫展看斯人生

斷見萬劫自安閑

□冶父□功不浪施

持經一念圓證直了成佛所以功不浪施

億千供佛福無邊爭似常將古敎看白紙上邊書

黑字請君開眼目前觀風寂寂水漣漣謝家人祗

在魚船

他本謝家人在釣魚要識古敎在處□似海之

深如山之高要識古敎文彩□煦日發生鋪地

錦無紋印字錦上內外無侵眞境現一人獨擅

其中事

□又□古敎者以跡言之則古佛能詮之敎也

以理言之則學人一卷經也此一卷經佛祖相

傳底法印衆生本有底一著子其來無始故云

古敎白紙上邊書黑字者經卷本具文彩也白

屬偏自性隨緣二用也黑屬正寂滅一體也請

君開眼目前觀者勸令諸人不離日用轉一大

經卷也風寂寂云云若轉得一大經卷則外而

境風自寂內而智水澄淸隨緣任眞遂處逍遙

一似虛舟駕浪自東自西隨高隨下也

□又□風寂寂云云謂釣得錦鱗時也合風停

而水面漣漣觀照實相時也宜情忘而智水澄

澄船爲釣魚之具敎爲悟眞之法悟眞者事心

悟眞之法則必有悟眞之期釣魚者只在釣魚

之船則必有釣魚之時也

□圭峰□九具聞則疑

須菩提若善男子善女人於後末世有受持讀誦此

經所得功德我若具說者或有人間心則狂亂狐疑

不信

□六祖□佛言末法衆生德薄垢重嫉□彌深衆

聖潛隱邪見熾盛於此時中如有善男子善女人

受持讀誦此經圓離諸相了無所得念念常行慈

悲喜捨謙下柔和究竟成就無上菩提或有聲聞

小見不知如來正法常在不滅聞說如來滅後後

五百歲有人能成就無相心行無相行得□□多

羅三□三菩提則心生驚怖狐疑不信

□傅大士□了妄心明遣無爲業漸離狂迷心境

滅凡夫盡摠祛經中稱末世狐疑且自迷性慧脩

眞實只此是菩提

□圭峰□十摠結幽邃

須菩提當知是經義不可思議果報亦不可思議

廣讚持經說經之功德不可得而思議乃云所

得功德我若具說者或有人聞心則狂亂狐疑

不信乃至二果報亦不可思議聞經不信受良

藥現前不知服果報不思議服來

無著云此顯示彼福體及果不可測量故

□六祖□是經義者卽是無著無相行云不可思

議者讚歎無著無相行能成就阿□多羅三□三

菩提也

□傅大士□果報分明在善惡分兩枝末法難調

製妄經失路迷狐疑生斷見脩卽是便宜覺悟無

前後成佛不爲遲

□冶父□各各眉毛眼上橫

佛所說法只說得眼上眉毛若是眼上眉毛生

而固有誰獨且無

良藥苦口忠言逆耳冷暖自知如魚飮水何須他

日待龍華今朝先授菩提記

旣皆同有聞不信受□□只爲大近難曉雖然

如是飮承隨時飢飽自知伊□則人人位同毗

盧一一同居寂光何待龍華記別擧足卽是寂

場以本分論之則理合如斯若作金仙只是不

肯下口亦如忠言信受自知非能爲衆中尊只

是不肯信受唯有利根人言下自知非一聞能

摠持鯤鯨飮海水位同大覺已極果更何疑果

報不思議誠哉佛所說

□宗鏡□宿業緣墮惡報今人賤而罪卽消供諸

佛誦此經功德勝而喩莫及只如無著無相底還

有果報也無妄心滅盡業還空直證菩提超等級

惡因誰作罪誰招眞性如空不動搖曠劫無明俱

蕩盡先天後地寂寥寥

□圭峰□第十一斷住脩降伏是我疑  佛敎我

住脩降伏兼不住前十重疑執過患若無我者誰

人受敎誰人住脩誰人如此離過云云亦云除微

細執故偈云於內心修行存我爲菩薩此卽障於

心違於不住道斷之文二  初問

究竟無我分第十七

爾時須菩提白佛言世尊善男子善女人發阿□多

羅三□三菩提心云何應住云何降伏其心

二答文三  一若名菩薩必無我

佛告須菩提善男子善女人發阿□多羅三□三菩

提者當生如是心我應滅度一切衆生滅度一切衆

生已而無有一衆生實滅度者

滅度一切衆生不同二乘悲化含生無一衆生

滅度智□眞際不生於化此當安住降心也

□六祖□須菩提問佛如來滅後後五百歲若有

人發阿□多羅三□三菩提心者依何法而住如

何降伏其心佛言當發度脫一切衆生心度脫一

切衆生盡得成佛已不得見有一衆生是我度者

何以故爲除能所心也除有衆生見也亦除我見

也

□冶父□有時因好月不覺過滄洲

駕起鐵船入海來釣竿揮處月正明性愛蟾光

寒照影滄溟過來渾不覺更知道途中□憶靑

山事終日行行不知行

若問云何住非中及有無頭無纖草蓋足不履閻

浮細似□虛□輕如蝶舞初衆生滅盡知無滅此

是隨流大丈夫

要識眞住處非中及有無脫然無所托□重淨

無痕靑山留不得紫陌豈能容化生而無化隨

流大丈夫

□圭峰□二若有我相非菩薩

何以故須菩提若菩薩有我相人相衆生相壽者相

則非菩薩

□六祖□菩薩若見有衆生可度卽是我相有能

度衆生心卽是人相謂涅槃可求卽是衆生相見

有涅槃可證卽是壽者相有此四相卽非菩薩也

□圭峰□三能所俱寂是菩提

所以者何須菩提實無有法發阿□多羅三□三菩

提者

因甚道要須不生於化若謂我能度生我是發

心者我人競作能所紛然卽非菩薩我能我是

因甚道非菩薩實際理地曾無伊□事我人頓

盡能所俱寂方與實際相應去在

□六祖□有法者我人衆生壽者四法也若不除

四法終不得菩提若言我不發菩提心者亦是我

人等法我人等法卽是煩惱根本

□傅大士□空生重謂回無心爲自身欲發菩提

者當了現前因行悲疑似妄用智最言眞度生權

立我證理卽無人

□冶父□少他一分又爭得

我人頓盡能所俱寂功極則不無以實而觀又

爭得也

獨坐□然一室空更無南北與西東雖然不借陽

和力爭奈桃花一樣紅

脫然物外更無隔泊處莫把此境云究竟敢道

此亦猶未在雖然不用苦□鍊自有本地風光

爛

□圭峰□第十二斷佛因是有菩薩疑  論云若

無菩薩云何釋迦如來於然燈佛所行菩薩行斷

之文四  一擧疑處

須菩提於意云何如來於然燈佛所有法得阿□多

羅三□三菩提不

降怨王請然燈佛入城城中長幼盡迎路泥善慧

布髮佛與授記故擧此問   二斷疑念

不也世尊如我解佛所說義佛於然燈佛所無有法

得阿□多羅三□三菩提

善慧彼時都無所得離諸分別由無法故得記若

有法者是有相心不順菩提佛不與記

□六祖□佛告須菩提我於師處不除四相得受

記不須菩提解無相之理故言不也

□圭峰□三印決定

佛言如是如是

上明菩薩無我之意今擧自已無所得重明無

我之意佛欲明無得假以有得問也空生善契

佛意答以無得可謂好知音也再歎如是須著

眼蒲口許他見家風

□六祖□善契佛意故言如是如是之言是印可

之辭

□冶父□若不同床睡爭知□被穿

同聲相應同氣相求

打鼓弄琵琶相逢兩會家君行楊柳岸我宿渡頭

沙江上晩來疏雨過

疏一作初

數峰蒼翠接天霞

空生見世尊打鼓人逢弄琴者見來歌何事君

上晩數峰蒼翠接天霞箇中無限淸意味江上

一句都說破

須菩提實無有法如來得阿□多羅三□三菩提

□圭峰□論云我於彼時所修諸行無有一法得

阿□菩提功德施論引佛說云若見於佛卽見自

身見身淸淨見一切淸淨見淸淨智亦復淸淨是

名見佛我如是見然燈如來得無生忍一切智智

明了現前卽得授記是授記聲不至於耳亦非餘

智之所能知我於此時亦□□無覺然無所得

四反覆釋

須菩提若有法如來得阿□多羅三□三菩提者然

燈佛則不與我受記汝於來世當得作佛號釋迦牟

尼以實無有法得阿□多羅三□三菩提是故然燈

佛與我受記作是言汝於來世當得作佛號釋迦牟

尼

得失之言只緣迷悟而其實則迷介什□悟介

什□迷悟旣無得何曾得失何曾失旣然不可

言有得亦復不應言無得我佛見然燈了應如

是知

無著云若正覺法可說如彼然燈所說者我於彼

時便得正覺然燈則不與我授記言來世當得以

法不可說故我於彼時不得正覺是故記言來世

當得

□六祖□佛言實無我人衆生壽者始得授菩提

記我若有發菩提心然燈佛卽不與我授記以實

無所得然燈佛始與我授菩提記此一段文摠成

須菩提無我義

□冶父□貧似范丹氣如項羽

貧則貧矣自有衝天意氣

上無片瓦下無卓錐日往月來不知是誰  噫

淸貧無所有意氣不敢籠

□圭峰□第十三斷無因則無佛法疑於中文三

一斷一向無佛疑論云若無菩薩卽無巷諸佛如

來有如是謗謂一向無佛爲斷此疑故云如來者

卽是眞如於中文二  一顯眞如是佛故非無

何以故如來者卽諸法如義

旣得如來號必得菩提道因甚道無所得得名

如來無別意以了諸法是眞如眞如平等性淸

淨所得何以論其中

無著云眞如淸淨故名如來猶如眞金

□六祖□言諸法如義者諸法卽是色聲香味觸

法於此六塵中善能分別而本體湛然不染不著

曾無變異如空不動圓通瑩徹歷劫常存是名諸

法如義菩薩瓔珞經云毁譽不動是如來行入佛

境界經云諸欲不染故敬禮無所觀

□冶父□住住動著則三十棒

只如眞如平等底道理作□生道

生佛幷沈自□俱泯天地地天天地轉水山山

水水山空雖然如是法法本來安本位誰喚燈

籠作露柱伊□則不應動著動著則三十棒

上是天兮下是地男是男兮女是女牧童撞著放

牛兒大家齊唱□□□  是何曲調  萬年歡

天天地地何曾轉水水山山各死然百億活釋

迦醉舞春風端韻曲自然誰不解和萬年歡曲

緣何有人人自有無生樂

□圭峰□二明佛卽菩提故無得

若有人言如來得阿□多羅三□三菩提須菩提實

無有法佛得阿□多羅三□三菩提

先標錯解魏云若有人言如來得阿□菩提者是

人不實語  後釋正見偈云菩提彼行等謂等前

菩薩行無得也無著云或謂然燈佛所於法不得

正覺世尊徵時自得正覺爲離此取故云若人言

等  二斷一向無法疑  論云有人謗言若無因

行則如來不得阿□菩提爲斷此疑故云如來所

得等於中文二  初遣執遮疑

須菩提如來所得阿□多羅三□三菩提於是中無

實無虛

前言佛以明無得無實此言法以明所得無虛

若論佛義猶如大虛廓然無諸相寂然無去住

盡十方世界都盧是一身更無二相傳介什□

得介什□所以道實無有法如來得阿□菩提

等若論法義如彼大虛白日相似萬像森羅差

別全身見聞覺知應用無妨這裡說聽亦不無

傳得亦不無所以道無實無虛雖然無實亦非

無實也

論云無色等相故彼卽菩提相故無著云顯眞如

無二故謂言說故謂彼正覺不無世間言說故

□六祖□佛言實無所得心而得菩提以所得心

不生是故得菩提離此心外更無菩提可得故言

無實也所得心寂滅一切智本有萬行悉圓備□

沙德性用無乏少故言無虛也

□冶父□富嫌千口少貧恨一身多

實而無實虛而無虛

生涯如夢若淨雲活計都無絶六親留得一雙靑

白眼笑看無限往來人

莫□寥寥無一物伊家活計自如然莫謂一向

空無物左之右之應無虧

□圭峰□二釋義斷疑

是故如來說一切法皆是佛法

前言無實則法法無自性內而根身外而器界

相相皆爲虛妄無可指陳此言無虛則法法依

位住鶴長鳧短松直棘曲相相元眞無非實相

牛佛馬佛男佛女佛不相借借各受法樂

□冶父□明明百草頭明明祖師意

袒意明明百草頭百草頭上好開眸

會造逡巡酒能開頃刻花琴彈碧玉調爐煉白□

砂幾般伎倆從何得須信風流出當家

造酒開花伎倆多端如是伎倆匪從他得

須菩提所言一切法者卽非一切法是故名一切法

前言無實無虛則捏取彼開此言法卽非法則

放開捏取伊□則佛則是法法則是佛佛法無

二道方現前

□圭峰□論云一切法皆眞如體故皆佛法卽非

者由色等法卽眞如故卽非色等法眞如常無色

等諸相故是名者卽是眞如法自性矣

□六祖□能於諸法心無取捨亦無能所熾然建

立一切法而心常空寂故知一切法皆是佛法恐

迷者貪著一切法以爲佛法爲遣此病故言卽非

一切法心無能所寂而常照定慧齊行體用一致

是故名一切法也

□冶父□上大人丘乙已

其道之體最尊極無上廣□無邊表混空爲體

性無物爲等倫所以道上大人丘乙已上大人

之言世稱孔聖之談然此乃天下之公名豈一

人之獨稱哉但孔聖深體乎此而其德之大成

未嘗有問然故稱之云然如所謂佛者妙契天

眞佛體故稱之爲佛也

是法非法不是法死水藏龍活□□是心非心不

是心逼塞虛空古到今□者是絶追尋無限野雲

風捲盡一輪孤月照天心

法則是心不是法死水藏龍活□□法旣非法

心亦非非心心體塞天地塞天地今古應無墜

分明在目前在目前何用區區□追尋是非雲

盡心法雙忘大人面目當陽顯赫

□圭峰□三顯眞佛眞法體

須菩提譬如人身長大須菩提言世尊如來說人身

長大則爲非大身是名大身

此身無限量無邊表無一物可等伊無一物能

蓋伊設道同須彌早已局限他了也量同大虛

亦局限他了也因甚道非身本是尊貴人不居

尊貴位須彌頂上尋不遇芳草岸頭或相逢是

名爲大身令人特地愁摩竭爲之曾掩關毗耶

爲之口掛壁

偈云依彼法身佛故說大身兪身離一切障及遍

一切境功德及大體故卽說大身非身卽是身是

故說非身  論云非身者無有諸相故大身者有

眞如體故無著云攝一切衆生大身故於彼身中

安立非自非他故

□六祖□如來說人身長大卽爲非大身者以顯

一切衆生法身屎二無有限量是名大身法身本

無處所言卽非大身又以色身雖大內無智慧卽

非大身也色身雖小內有智慧得名大身雖有智

慧不能依行卽非大身依敎修行悟入諸佛無上

知見心無能所限量是名身

□冶父□喚作一物卽不中

設道卽心卽佛爭奈非心非佛設道一物亦非

一物

天産英靈六尺軀能文能武經書一朝識破孃面

方信閑名滿五湖

能文武善經書可謂天産之英靈人間之俊傑

然只得雙眼圓明未開得頂門正眼識得大人

面目然後計伊開得頂門正眼伊□則目前所

作只是閑事所間亦只是閑名

□圭峰□第十四斷無人度生嚴土疑  論云若

無菩薩者諸佛亦不成菩提衆生亦不入涅槃亦

無淸淨佛土何故諸菩薩發心欲令衆生入涅槃

起心修行淸淨佛土斷之文三  一遮度生念文

三  一明無念

須菩提菩薩亦如是若作是言我當滅度無量衆生

則不名菩薩

偈云不達眞法界起度衆生意及淸淨國土生心

卽是倒  二明無人

何以故須菩提實無有法名爲菩薩

無法名菩薩豈有我度衆生  三引前說

是故佛說一切法無我無人無衆生無壽者

始因空生問住降敎以滅度而無滅以住也次

言實無有法如來得阿□等又言一切法以至

云大身卽非大身以明佛法道二皆空而無住

此言菩薩亦如是至實無有法名爲菩薩重明

無住無我之意乃云是故佛說一切法無我無

人無衆生無壽者伊□則現前天地日月萬像

森羅以至二乘諦緣菩薩六度諸佛無上正等

菩提一一無住一一無相一一淸淨一一寂滅

一一如銀山鐵壁相似無有一法容思議於其

間矣

□六祖□菩薩若言因我說法除得彼人煩惱卽

是法我若言我能度得衆生卽有我所雖度脫衆

生心有能所我人不除不得名爲菩薩熾然說種

種方便化度衆生心無能所卽是菩薩也

□冶父□喚牛卽牛呼馬卽馬

旣一一如銀山鐵壁喚牛卽牛呼馬卽馬法本

是無道無亦不乖法體法本是有道有亦不乖

法體

借婆衫子拜婆門禮數周旋已十分竹影掃階塵

不動月穿潭底水無痕

看取門前禮數儀借來堂上婆子衫有影掃階

塵不動當軒翠竹舞婆娑有華透水水無痕在

天明月光熔曜空耶有耶吾不稱斷

□圭峰□二遮嚴土念於中文二  一明失念

須菩提若菩薩作是言我當莊嚴佛土是不名菩薩

二釋所以

何以故如來說莊嚴佛土者卽非莊嚴是名莊嚴

□六祖□菩薩若言我能建立世界者卽非菩薩

雖能建立世界心有能所卽非菩薩熾然建立世

界能所心不生是名菩薩最勝妙定經云假使有

人造得白銀精舍滿三千大千世界不如一念禪

定心心有能所卽非禪定能所不生是名禪定禪

定卽是淸淨心也

□圭峰□三釋成菩薩

須菩提若菩薩通達無我法者如來說名眞是菩薩

前依度生以明無我此依嚴土復明無我乃云

若菩薩通達無我法者如來說名眞是菩薩只

如無我底道理作□生道內不見有五蘊身天

地萬物爲一已更有一道理亦名無我法寒山

拾得兩相隨在山在途影從形若使二人如有

我一在靑山一在途作□生通達智窮文殊之

智源權相垢衣伊□來行窮普賢之行海□莊

珍御伊□去

論云若起度生嚴土心卽是顚倒非菩薩者起何

等心名爲菩薩故經言通達等無著云謂人無我

法無我

□六祖□於諸法相無所滯□是名通達不作解

法心是名無我法無我法者如來說名眞是菩薩

隨分行持亦得名爲菩薩然未爲眞菩薩解行圓

滿一切能所心盡方得名爲眞是菩薩也

□傅大士□人與法相待二相本來如法空人是

妄人空法亦祛人法兩俱實授記可非虛一切皆

如幻誰言得有無

□冶父□寒卽普天寒熱卽普天熱

妙造文殊之智境朔風洌霜雪漫天高蹈普賢

之行門熏風習習靑黃蒲地

有我元無我寒時燒軟火無心似有心半夜拾金

針無心無我分明道不知道者是何人 呵呵

本是無我人度生權立我寒時軟火不是可□

內同枯木假現威儀夜半拾針不是無知分明

道出無我理不知道者是何人呵呵是有我無

我有心無心

□宗鏡□妄盡還眞衆生何曾滅度法空無我菩

提本自圓成直饒遇然燈印證而不疑已隔來世

況釋迦重審而方悟轉涉途程且道不涉途底人

脚□還點地□丈夫自有衝天智不向如來行處

行

直指單傳密意深本來非佛亦非心分明不受然

燈記自有靈光耀古今

密意圓成更無求自有靈光耀古今

□圭峰□第十五斷諸佛不見諸法疑  論云前

說菩薩不見彼是衆生不見我爲菩薩不見淸淨

國土若如是則諸佛不見諸法斷之文二  一約

能見五眼明見淨於中又三  一以偈摠標偈融

雖不見諸法非無了境眼諸佛五種實以見彼顚

倒  二約經別釋於中文五  一肉眼

一體同觀分第十八

須菩提於意云何如來有肉眼不如是世尊如來有

肉眼

肉團中有淸淨色見障內色名爲肉眼佛具諸根

故有肉眼  二天眼

須菩提於意云何如來有天眼不如是世尊如來有

天眼

於肉眼邊引淨天眼見障外色依大般若說佛肉

眼能見人中無數世界不唯障內若佛天眼能見

諸天所有細色除見天外見人等事名肉眼矣淨

名云唯佛世尊得眞天眼照見□沙佛土不以二

相  三慧眼

須菩提於意云何如來有慧眼不如是世尊如來有

慧眼

以根本智照眞理  四法眼

須菩提於意云何如來有法眼不如是世尊如來有

法眼

後得智說法度人  五佛眼

須菩提於意云何如來有佛眼不如是世尊如來有

佛眼

上明無住無我之意此歷擧五眼以明如來如

先廣大纖悉沙界衆生染淨善惡差別心行不

可得而掩也意在令捨顚倒知見契乎無住大

道也若使衆生住無住佛眼雖明□不見

前四在佛摠名佛眼又見佛性圓極名爲佛眼

三以論摠釋無著云爲令知見淨勝故顯示有五

種眼略說有四種謂色攝第一義諦攝世諦攝一

切種一切攝

□六祖□一切人盡有五眼爲迷所覆不能自見

故佛敎除□迷心卽五眼圓明念念修行般若波

羅蜜法初除迷心名爲肉眼見一切衆生皆有佛

性起憐憫心是名天眼癡心不生名爲慧眼著法

心除名爲法眼細惑永盡圓明遍照名爲佛眼又

云見色身中有法身名爲肉眼見□明徹能所永

除名爲天眼見一切衆生各具般若性名爲慧眼

見一切佛法本來自備名爲法眼見般若波羅蜜

能出生三世一切法名爲佛眼也

□傅大士□天眼通二□肉眼□非通法眼唯觀

俗慧眼直緣空佛眼如千日照異體還同圓明法

界內無處不鑑容

鑑他本作含

□冶父□盡在眉毛下

如來五種眼盡在眉毛下張三一雙眼亦在眉

毛下旣然同在眉毛下應用亦應無兩般

如來有王眼張三只一雙一般分□白的的別靑

黃其間些子爻訛處六月炎天下雪霜

五眼一雙名雖異誰將□白謂靑黃春來同見

芳草緣秋來同見黃葉彫佛之所以異於人熾

然作用無其□無其□六月炎天下雪霜

□圭峰□二約所知諸心明知淨於中文五  初

約一箇□河以數沙

須菩提於意云何□河中所有沙佛說是沙不如是

世尊如來說是沙

二約一河中沙以數河

須菩提於意云何如一□河中所有沙有如是等□

河

三約□河中沙以數界

□當作多

是諸□河所有沙數佛世界如是寧爲多不甚多世

尊

□六祖□□河者西國祇洹精舍側近之河也如

來說法常指此河爲喩佛說此河中沙一沙況一

佛世界以爲多不須菩提言甚多世尊佛擧此衆

多國土者欲明其中所有衆生一一衆生皆有□

許心數

□圭峰□四約爾所芥中所有生

佛告須菩提爾所國土中所有衆生

五約一一衆生所有心於中文三  一摠明染淨

以標悉知

若千種心如來悉知

如來心地月照臨諸刹海刹海都一撮諸心一

點雲

無著云若干種者有二種謂染及淨卽共欲心離

欲心等

□冶父□曾爲蕩子偏憐客慣愛貪盃惜醉人

客作他鄕□□事可哀醉迷衣寶癡迷情可愍

惜塵背眞覺枉趣輪轉事如然我佛曾經今故

愍慈眼普照輪中人

眼觀東南意在西北將謂□白更有□黑一切衆

生一切心盡逐無窮聲與色  喝

白雲兒向萬里飄從來不忘靑山父將謂牟尼

是大睍更有毗盧最是慈乃何遊子不知返累

他慈父送人尋不知還長在迷途遂風波喝金

剛寶劍倚天寒一揮能□萬□峰遍界魔軍從

此落有何精魅□其中

□圭峰□二會妄歸眞以釋悉知

何以故如來說諸心皆爲非心是名爲心

靈源湛寂本自無生一念波興諸妄競作波非

水性妄非眞源是可名爲虛妄淨心

□又□前念今念後念念念思無量善事思無

量惡事念念遷流起滅不停如是等心是名諸

心而此諸心刹那無有生相刹那無有滅相更

無生滅可滅是名非心旣無生滅可滅唯一妙

圓眞心常住不滅是名爲心所以佛頂經云見

與見緣幷所想相如空中花本無所有此見及

緣元是菩提妙精明體

大雲云由一切妄心依眞如體都無其性佛證眞

如故悉知之諸心者標指非心者妄識本空是名

心者眞心不滅若本論釋則與此殊偈云種種顚

倒識以離於實念不住彼實智是故說顚倒

□六祖□爾所國土中所有衆生一一衆生皆有

若干差別心數心數雖多摠名妄心識得妄心非

心是名爲心此心卽是眞心常心佛心般若波羅

蜜心情淨菩提涅槃心也

□冶父□病多□藥性

世人無病醫王拱手衆生無垢佛自無爲

一波□動萬波隨似蟻循環豈了期  □  令日

與君都割斷出身方號丈夫兒

虛妄淨心其勢然也□妄想林向靈鋒斷於焉

方現本來身

□圭峰□三推破妄染以釋非心

所以者何須菩提過去心不可得現在心不可得未

來心不可得

因甚道諸心非諸心是名常住妙圓眞心若定

諸心是妄非眞何者是過去心何者是現在心

何者是未來心過去心不可得現在心不可得

未來心不可得旣摠不可得唯一妙圓眞心無

去來相無現在相光通三際體遍十方佛之所

以言此者示現沙界衆生差別心行卽是如來

妙圓眞心與佛無殊也所以永嘉云諸行無常

一切空卽是如來大圓覺然此但依會妄歸眞

之義論之而已若但伊□商量恐妨捨妄歸眞

之路若以捨妄歸眞之義論之則沙界衆生若

干種心如來□知因甚得知之也沙界衆生若

干種心卽非常住眞心皆爲虛妄浮心故得知

之也因甚如此若是常住眞心是過去耶現在

耶未來耶若道過去心過去已滅心不可得若

道現在心現巷在空寂心不可得若道未來心

未來未至心不可得寂然無有去住廓然無有

諸相一切時中不可得而見也一切法中亦不

可得而知也佛之所以言此者令捨虛妄浮心

契乎常住眞心也所以道妄心滅盡業還空直

證菩提超等級

無著云過去已滅故未來未有故現在第一義故

□六祖□過去心不可得者前念妄心瞥爾已過

追尋無有處所現在心不可得者眞心無相憑何

得見未來心不可得者本無可得習氣已盡更不

復生了此三心不可得是名爲佛也

□傅大士□依他一念起俱爲妄所行便分六十

二九百亂縱橫過去滅無滅當來生不生常能作

此觀眞妄坦然平

□冶父□低聲低聲直得鼻孔裡出氣

此心向三際求求之不得向十方覓覓之無□

進之如銀山鐵壁退之若萬丈深坑無有掛目

處無有下脚處雖然如是若但伊□提持後學

無有進身之路便見陸地平沈所以道低聲低

聲直得鼻孔裡出氣

三際求心心不見兩眼依前對兩眼不須遺劍刻

舟尋雪月風花常見面

作□生出氣去三際求心心不見兩眼似前對

兩眼要識兩眼對兩眼□看取古鏡裡影子不

須求劍劍不曾失不須刻舟刻舟奚爲只如古

鏡裡影子作□生看取雪月風花無限事頭頭

常現劍全身

□宗鏡□五眼悉圓明如揭日翟□沙之世界三

心不可得似撥火覓滄海之浮□縱使窮諸玄辯

竭世樞機到此摠須茫然且道是何標格直饒講

得千經論也落禪家第二籌

心眼俱通法界周□沙妙用沒□由雲收江湛天

空闊明月蘆花一樣秋

此心周法界佛眼亦乃通此心妙用沒□由佛

眼雖明□不得伊□則十方都是一眼睛更無

纖塵到此間

□圭峰□第十六斷福德例心顚倒疑  論云向

說心住顚倒皆不可得若如是福德亦是顚倒何

名善法斷之文二  一問福答福

法界通化分第十九

須菩提於意云何若有人滿三千大千世界七寶以

用布施是人以是因緣得福多不如是世尊此人以

是因緣得福甚多

以是離相無倒行施因緣成無漏福離於二障旣

非顚倒故得福多  二及釋順釋

須菩提若福德有實如來不說得福德多以福德無

故如來說得福德多

福有者取相也福無者離相也經中凡所以訶

之者警其住相也贊之者進其離相也離相行

施是眞修行故知凡言施者非但爲較量經勝

蓋責其住相也前則責其住相故寶施福德皆

歸世諦有漏此則直示無相無住故寶施福德

得歸眞淨無漏

偈云佛智慧爲本非顚倒功德論云顯示福非顚

倒佛智爲本故福有實者取相也福無者離相也

問福性空故福多者前說妄心性空妄亦應多答

福以佛智爲本順於性空故悟性空福則甚多心

識顚倒違於性空故悟性空則心識都盡

□六祖□七寶之福不能成就佛果菩提故言無

也以其在量數故外曰多如能超過量數卽不說

多也

□傅大士□三千大千界七寶滿其中有人持布

施得福也如風猶勝□貪者未得達眞宗終須四

句偈知覺證全空

□冶父□由勝別勞心

但知作福不解性空果招象身七寶珍但觀性

空不解作福果招羅漢應供薄此與大道皆不

相契然此二 政量觀空者差勝所以道莫言

空打坐猶勝別勞心

羅漢應供薄象身七寶珍雖然多濁富爭似少淸

貧罔象□因無意得□婁失在有心親

因若偏修果闕圓常觀空作福二俱差過然於

中觀空猶勝觀空因甚有勝處罔象只因無意

得作福因甚有劣處□婁失在有心親

□宗鏡□布施因緣實人天有漏之果無爲福德

超凡聖通化之功噫有爲雖僞□之則功行不成

無爲雖眞擬之則聖果難證且道不擬不□時如

何是聖諦第一義達磨當機曾直指廓然元不識

梁王

寶施□中福倍常花開錦上最難量就中□到空

王殿露柱燈籠盡放光

寶施因緣福中之勝無爲福德勝中之勝寶施

心有住無爲解猶存月入雲籠天下暗大地山

河無其光寶施心無住無爲解亦亡果日當空

宇宙淸觸目無非淸淨色伊□則智淨影方明

事事得無□

□圭峰□第十七斷無爲何有相好疑  論云若

諸佛以無爲得名云何諸佛成就相好而名爲佛

此約法身佛故以爲疑斷之文二  一由無身故

現身

離色離相分第二十

須菩提於意云何佛可以具足色身見不不也世尊

如來不應以具足色身見何以故如來說具足色身

卽非具足色身是名具足色身

卽隨形好也如鏡中無物方能現物故論云法身

畢竟非色身非諸相然相好二種亦非不佛此二

不離法身故是故此二亦得言無故說非身亦得

言有故說成就

□六祖□佛意恐衆生不見法身但見三十二相

八十種好紫磨金軀以爲如來眞身爲遣此迷故

問須菩提佛可以具足色身見不三十二相卽非

具足色身內具三十二淸淨行是名具足色身淸

淨行者卽六波羅蜜是也於五根中修六波羅蜜

於意根中定慧雙脩是名具足色身徒愛如來三

十二相內不行三十二淸淨行卽非具足色身不

愛如來色相能自持淸淨行亦得名具足色身

□圭峰□二由無相故現相

須菩提於意云何如來可以具足諸相見不不也世

尊如來不應以具足諸相見何以故如來說諸相具

足卽非具足是名諸相具足

卽三十二相也一一如前色身中說

□六祖□如來者卽無相法身是也非肉眼所見

慧眼乃能見之慧眼未明具足我人等相以觀三

十二相爲如來者卽不名爲具足也慧眼明徹我

人等相不生正智光明常照是名諸相具足三毒

未泯言見如來眞身者固無此理縱有見者□是

化身非眞實無相之法身也

□傅大士□八十隨形好相分三十二應物萬般

形理中非一異人法兩俱遣色心齊一□所以證

菩提實由諸相離

□冶父□官不容針私通車馬

公門不容私鄕黨豈無情

請君仰面看虛空廓落無鄕邊不見□若解轉身

些子力頭頭物物摠相逢

正體從來絶聲色覓則知君不見□妙峰頂上

一轉身十方無處不逢渠

□宗鏡□有相有身如來莊嚴具足分賓分主空

生解辨疏親直得賓主兩忘色相俱離如何是主

中主君臣道合無□玄認得分明不是渠

誰將佛身辨疏親珍重空生分主賓賓主兩忘

色相俱離如何是主中主君臣道合絶疏親蕩

蕩無依鳥道玄只此妙中妙何更生認著生認

著□頭□子過新羅

□圭峰□第十八斷無身何以說法疑  論云若

如來色身相好不可得見云何言如來說法斷之

文三  一遮錯解

非說所說分第二十一

須菩提汝勿謂如來作是念我當有所說法莫作是

念

谷中無人能作音聲  二釋所以

何以故若人言如來有所說法卽爲謗佛不能解我

所說故

佛說一切法湛然常寂滅但信佛無言可稱爲

子期

世尊達諸法空畢竟無執今言有說是謗佛執法

也

□冶父□是則是大藏小藏從甚處得來

佛無所說是則固是頓漸偏圓大小乘藏充樑

溢字如今天下無在不在若都無說如是法門

其誰說來

有說皆成謗無言亦不容爲君通一線日向嶺東

紅

有說無說二俱擔板漢無念說示同谷響亦如

目輪照無心

□圭峰□三示正見

須菩提說法者無法可說是名說法

法身本無說報化方有說有說非眞說無說是

眞說□方佛土中唯有一乘法離此一乘法更

無可說底故云無法可說只以一乘法開示諸

衆生故云是名說法若是一乘法直是無開口

處然亦不離底衆生日用

偈云如佛法亦然所說二差別不離於法界說法

無自相大雲云若言無說是眞說法若云有說不

名說法是謗佛故

□六祖□凡夫說法心有所得故佛告須菩提如

來說法心無所得凡夫作能解心說如來語默皆

如所發言辭如響應聲任運無心不同凡夫生滅

心說若言如來說法心有生滅者卽爲謗佛維摩

經云夫說法者無說無示聽法者無聞無得了萬

法空寂一切名言皆是假立於自空性中熾然建

立一切言辭演說諸法無相無爲開導迷人令見

本性脩證無上菩提是名說法

□冶父□□角杖龜毛拂

古人道四十九年積累功龜毛□角蒲虛空一

冬臘雪垂垂下落在烘爐烈焰中則許多年露

胸跣足拖泥帶水拔濟沈淪如是功能如夢相

似無一毫許可與相許雖然如是畢竟作□生

道拈起□角杖拈開一路涅槃門□起龜毛拂

拂盡三千空假中

多年石馬放毫光鐵牛哮吼入長江虛空一喝無

□跡不覺潛身北斗藏  且道是說法不是說法

寂滅場中不曾□步生死海裡橫身而入以鐵

牛而作哮吼致令聲者得聞且喝得虛空令北

斗裡藏身且道是說法不是說法若道是說爭

乃石馬鐵牛有甚閑情有甚閉氣若道不說爭

乃放光哮吼解喝虛空

□又□須信四十九年說石馬放光鐵牛吼石

馬鐵牛竟無力虛空一喝便無□伊□則虛空

一喝大烘焰裡放光哮吼一冬片雪

爾時慧命須菩提白佛言世尊頗有衆生於未來世

間說是法生信心不佛言須菩提彼非衆生非不衆

生何以故須菩提衆生衆生者如來說非衆生是名

衆生

空生以後世信與不信發問佛以是生非生答

者以是生故困於生死以求出要應有信之之

理以非生故本來是佛不應以佛求佛應有不

信之理不信佛法是眞生信以無法相故也

幽冥禪師續加

□傅大士□不言有所說所說妙難窮有說皆爲

謗至道處其中多言無所解默耳得三空知覺刹

那頃無生無有終

□冶父□火熱風動水濕地堅

孺子入井見皆憐可稱人天調御師毁聲入耳

聞皆怒是則難當聖人名伊□則面前驢脚背

後龍鱗是凡是聖定當不得然雖如是凡住凡

位聖住聖位凡聖路別不可得而混也

指鹿豈能成駿馬言烏誰謂是翔鸞雖然不許纖

毫異馬字驢名幾百般

盜□不應號文蕩誰喚波旬作牟尼雖然理上

融無二爭奈難齊聖凡名

□宗鏡□如來無所說慈雲甘露□□□慧命未

嘗聞明月淸風空寂寂正恁□時且道是何境界

欲得不招無間業莫謗如來正法輪

如來無說說出岫雲無心慧命不聞聞風月□

蕭然

道本無言喚不醒藥因救病出金甁可憐億萬人

天衆依舊□□側耳聽

道本無言常寂滅吉祥難敎女子醒佛爲敎敎

生出乎眞浩浩宜揚非本心可憐億萬人天衆

不知黃葉竟非錢若使人天知本心何用□□

側耳聽

□圭峰□第十九斷無法如何脩證疑  論云如

來不得一法云何離上上證轉轉得阿□菩提爲

斷此疑示現非證法名爲阿□菩提斷之文三

一以無法爲正覺

無法可得分第二十二

須菩提白佛言世尊那得阿□多羅三□三菩提爲

無所得耶如是如是須菩提我於阿□多羅三□三

菩提乃至無有少法可得是名阿□多羅三□三菩

提

上言生不生此言佛無得蓋菩提生佛平等之

本有於中不應分別是凡是聖有得無得

以無法爲正覺者偈云彼處無少法知菩提無上

論云彼菩提處無有一法可證名爲阿□菩提

□六祖□須菩提言所得心盡卽是菩提佛言如

是如是我於菩提實無希求心亦無所得心以如

是故得名爲阿□多羅三□三菩提也

□傅大士□諸佛智明覺覺性本無涯佛因有何

得所得爲無耶妙性難量比得理則無差執迷不

悟者路錯幾河沙

□冶父□求人不如求自己

求自一作自求旣是平等何以遠推諸聖旣是

本有何須向外馳求若能反求諸已驀然觸著

鼻孔坐斷報化佛頭去在所以求人不如求自

己

滴水成□信有之緣楊芳草色依依秋月春花無

限意不妨閑聽□□啼

此事寒威威冷敬秋滴水滴凍江河絶流纖塵

不立寸草不生雖然如是寒暄不常日煖風和

山川競秀玄黃可判黑白分明伊□則秋月春

花無限事各各自有無限意事事一一天眞著

著可以明宗可以向翠竹黃花邊明得此事可

以向鶯吟燕語邊明得此事以至一見一聞一

一皆是發機的時節一色一香一一開我活眼

的物事須信道山僧末陞座風鐸已搖舌

□宗鏡□法無可得是名阿□菩提道無可傳直

指涅槃正眼只如得而不得傳而不傳畢畢竟是

何宗旨三賢尙未明斯旨十聖那能達此宗

從來無說亦無傳□涉思惟便隔關語默離微俱

掃盡寥寥獨坐古靈山

此宗本無生生心卽差違有心無心俱蕩盡空

空唯有一靈臺

□圭峰□二以平等爲正覺

復次須菩提是法平等無有高下是名阿□多羅三

□三菩提

偈云法界不增減論云是法平等是故名無上以

更無上上故  三以正助脩爲正覺

以無我無人無衆生無壽者修一切善法則得阿□

多羅三□三菩提

佛因空生之問答以生亦非生佛亦無得乃云

是法平等無有高下是名阿□菩提生非生則

不異於佛佛無得則不異於生是名平等無有

高下前言無得此言卽得何也前明本有令不

屈於凡下此明新熏使功齊於諸聖若恃其本

有不以新熏熏之則持珠行□永處輪□

□六祖□菩提法者上至諸佛下至昆蟲盡含種

智與佛無異故言平等無有高下以菩提無二故

但離四相修一切善法卽得菩提若不離四相修

一切善法轉增我人欲證解脫之心無由可得若

離四相而修一切善法解脫可期修一切善法者

於一切法無有染著對一切境不動不搖於世出

世法不貪不愛於一切處常行方便隨順衆生使

之歡喜信服爲說正法令悟菩提如是始名修行

故言修一切善法

□冶父□山高海深日生月落

所謂平等豈是夷岳實淵截鶴續鳧然後然哉

長者任其長短者任其短高處任其高低處任

其低

僧是僧號俗是俗喜則笑號悲則哭若能於此善

參詳六六從來三十六

何須喚僧作俗不必忍喜云哭但能隨流認性

彼彼元來平等

須菩提所言善法者如來說非善法是名善法

了得平等理無我修善法善法非善法與惡性

無殊是名眞善法不同於有漏

□圭峰□無我等是了因卽正道也修一切善法

是緣因卽助道也卽得阿□菩提是正覺所言善

法者標指也說非等者論云彼法無有漏法故名

非善法以有無漏法故名爲善法

□六祖□修一切善法希望果報卽非善法六度

萬行熾然俱作心不望報是名善法

□傅大士□水陸同眞際飛行體一如法中無彼

此理上絶親疏自他分別遣高下執情除了斯平

等性咸共入無餘

□冶父□面上夾竹桃花□裡侵天荊棘

善耶惡耶

是惡非惡從善非善逐符行兵隨印轉有時獨立

妙高峰□來端坐閻羅殿見盡人間□點頭大悲

手眼多方便

惡非惡善非善善惡性無殊擧一相隨來涅槃

生死兩逍遙雖知無化常演化

□宗鏡□法無高下故諸佛心內衆生時時成道

相離我人故衆生心內諸佛念念證眞所以道念

佛不□參禪參禪不□念佛至於念而不念參而

不參洞明本地風光了達惟心淨土溪山雖異雲

月是同且道那裡不是平等之法要知縱橫不□

處□處處緣楊堪繫馬家家有路透長安

本來是佛一念而迷迷不曾失現成受用聞聲

是證時見色是證時一見一聞擧足下足一一

皆是寂場所以道念念釋迦出世步步彌勒下

生旣然如是何容分別是凡是聖昔日而迷今

日而悟悟無所得念念無生雖然念念興悲未

嘗一念離眞所以道終日度生不見生之可度

旣然如是何曾見有能度所度所以念無念無

□究竟終無二致只如無二底道理作□生道

溪山雖異雲月是同要知縱橫不□處□處處

緣楊堪繫馬家家有路透長安

山花似錦水如藍莫問前三與後三心境廓然忘

彼此大千沙界摠抱含

□圭峰□第二十斷所說無記非因疑論云若修

一切善法得阿□菩提者則所說敎法不能得菩

提以是無記法故

福智無比分第二十四

須菩提若三千大千世界中所有諸須彌山王如是

等七寶聚有人持用布施若人以此般若波羅密經

乃至四句偈等受持□誦爲他人說於前福德百分

不及一百千萬億分乃至□數譬喩所不能及

持經行施功行不等所以不等只在頓漸

偈云雖言無記法而說是彼因是故一法寶勝無

量珍寶論云以離所說法不能得大菩提

故此法能爲菩提因又言汝法是無記而我法是

記是故勝捨無量七寶

□六祖□大鐵圍山高廣二百二十四萬里小鐵

圍山高廣一百一十二萬里須彌山高廣三百三

十六萬里以此名爲三千大千世界約理而言卽

貪嗔癡妄念各具一千也如爾許山盡如須彌以

況七寶數持用布施所得福德無量無邊終是有

漏之因而無解脫之理摩訶般若波羅蜜多四句

經文雖少依之修行卽得成佛是知持經之福能

令衆生證得菩提故不可比也

□傅大士□施寶如沙數唯成有漏因不如無我

觀了妄乃名眞欲證無生忍要假離貪嗔人法知

無我逍遙出六塵

□冶父□千錐箚地不如鈍□一捺

無明堅厚猶如地□漸斷頓除千錐一捺寶施

只度□貪般若直度無明頓漸懸殊優劣皎然

麒麟鸞鳳不成群尺璧寸珠那入市逐日之馬不

□馳倚天長劍人難比乾坤不覆載劫火不能壞

凜凜威光混大虛天上人間摠不如  噫

麒麟之爲物頭戴一角性含仁心鸞鳳之爲物

身備五彩聲含五音天下有道則至無道則隱

此事亦然本是一道開有四心五位諸佛時乃

說之衆生時乃得聞不成群則彼物無伴侶此

事無多字尺璧寸珠體具溫閏明瑩之德亦有

剛强淸淨之相此事亦然擧體隨緣而照無遺

餘隨緣不變而物不能汚那入市則此寶人人

珍之不用賤賣此事佛佛密護罕爲人說亦迅

速如良馬不爲鈍根之所追快然如利劍魔外

於是乎心寒恢恢乎乾坤覆載不著確確乎劫

火燒壞不得凜凜乎光□億萬乾坤嵬嵬乎絶

對天上人間得之者所以殊勝無譬

□宗鏡□福等三千施須彌之七寶經持四句耀

智海之明珠能冷識浪澄淸頓使義天開朗弘慈

普濟廣利無邊夜半正明還在何處三身四智體

中圓八解六通心地印

施寶福無邊箭射虛空極還墜持經智乃明驪

珠獨耀於滄海智明理旣顯弘慈利無邊心地

悲花秀霜夜月正明且道夜半正明還在何處

三身四智體中圓八解六通心地印只如體中

圓心地印且作□生道大虛寥廓淨無雲一輪

高朗照三千旣知夜半正明須知天曉不露只

如天曉不露且作□生道月落寒潭可□攬展

手欲捉捉不得

寶聚山王□莫窮還如仰箭射虛空洞明四句超

三際絶勝僧祗萬倍功

□圭峰□第二十一斷平等云何度生疑  論云

若法平等無高下者云何如來度衆生斷之文四

一遮其錯解

化無所化分第二十五

須菩提於意云何汝等勿謂如來作是念我當度衆

生須菩提莫作是念

二示其正見

何以故實無有衆生如來度者

偈云平等眞法界佛不度衆生以名共彼陰不離

於法界論云衆生假名與五陰共不離於法界

二反釋所以

若有衆生如來度者如來則有我人衆生壽者

衆生本成佛佛不度衆生爲甚如此眞如界內

無生佛平等性中無自□見有可度成自他豈

謂如來無我人

論云若如來有如是心五陰中有衆生可度者此

是取相過無著云如來如爾炎而知是故若有衆

生想則爲有我取

□六祖□須菩提意謂如來有度衆生心佛爲遣

須菩提如是疑心故言莫作是念一切衆生本自

是佛若言如來度得衆生成佛卽爲妄語以妄語

故卽是我人衆生壽者此爲遣我所心也夫一切

衆生雖有佛性若不因諸佛說法無由自悟憑何

修行得成佛道

□冶父□春蘭秋菊各自馨香

十類生與十方佛一時成道十方佛與十類生

同日涅槃生佛相本寂能所度亦寂能所度旣

寂我人相何有伊□則釋迦眼橫鼻直人人亦

眼橫鼻直同居常寂光土共受無生法樂

生下東西七步行人人鼻直兩眉橫□□悲喜皆

相似那時誰更問尊堂還記得在□

釋迦□生母胎周行七步人人□生母胎眼橫

鼻直□□□□兼悲喜人家孺子皆相似性本

神解自如然誰向尊堂問何爲傾心吐露報君

知問君於斯記取否

□圭峰□四展轉拂跡

須菩提如來說有我者則非有我而凡夫之人以爲

有我須菩提凡夫者如來說則非凡夫

雖云有我我性本空凡夫不知以爲有我雖曰

凡夫凡夫相寂滅凡夫相寂滅故說非凡夫

□又□前念不覺名凡夫後念卽覺說非凡夫

□六祖□如來說有我者是自性淸淨常樂我淨

之我不同凡夫貪嗔無明虛妄不實之我故言凡

夫之人以爲有我有我人卽是凡夫我人不生卽

非凡夫心有□滅卽是凡夫心無生滅卽非凡夫

不悟般若波羅蜜多卽是凡夫悟得般若波羅蜜

多卽非凡夫心有能所卽是凡夫能所不生卽非

凡夫也

□傅大士□衆生脩因果果熟自然圓度何必要

人牽恰似捕魚者得魚忘□筌若道如來度從來

度幾船

□冶父□前念衆生後念佛佛與衆生是何物

前念起妄後念卽覺前念有著後念卽離妄還

覺著□離爲聖爲凡是善是惡定當不得

不現三頭六臂□能拈匙放箸有時醉酒罵人忽

爾燒香作禮手把破砂盆身被羅錦綺做模打樣

百千般驀鼻牽來□是□  □

□一作□非能非不能非善非不善非貴非不

貴貴賤善惡能否異正眼看來唯一人

□宗鏡□無我無人衆生自成正覺不生不滅如

來說非凡夫雖然箇事分明爭奈當機蹉過昔有

僧問翠巖云還丹一粒點鐵成金至理一言轉凡

成聖學人上來請師一點師云不點僧云爲什□

不點師云恐汝落凡聖且道不落凡聖底人具什

□眼直饒聖解凡情盡開眼依然在夢中

佛不度衆生衆生自成正覺衆生相寂滅如來

說非凡夫雖曰人人具足爭奈日用而不知翠

岩曾不點恐落凡聖路且道不落凡聖底人具

什□眼直饒不落凡聖路敢道猶未具眼在

到岸從來不用船坦然大道透長安了然元不因

他悟面目分明摠一般

悟了不應守方便何更從他問長安一條活路

如絃直千聖皆從此路歸

□圭峰□第二十二斷以相比知眞佛疑  論云

雖相成就不可得見如來而以見相成就比智則

知如來法身斷之文五  一問以相表佛

法身非相分第二十六

須菩提於意云何可以三十二相觀如來不

二答因苗識根

須菩提言如是如是以三十二相觀如來

空生彼中跡同中容權示悟入故言不可以三

十二相得見如來此中跡同下根權示未悟故

言可以三十二相觀如來彼中言見此中言觀

亦有以也

問善現前頻答此義皆悟佛身非相如何今答以

相觀佛有云前實理答今假設答又前依眞答此

據俗答又有云欲二十一段明法身妙體假示此

答兩疏皆錯前何不假示今始假示假示須有綸

緖理例□合先假示迷後假示俉豈可前悟而後

□迷又有云前悟色身此迷法身此亦錯解前已

悟法非唯悟色非不證眞而能達俗今細詳之此

問及答與前皆殊前問以相爲佛故答云不也今

問可以相觀知是無相佛不故設答云可以相觀

意云相雖非佛但見外具相好卽表知內證法身

無相眞佛故論云比智知也由此科云因苗識根

大雲最後釋云意謂法身旣流出相身卽由此相

知佛證得無相法身此卽順矣

□冶父□錯

色身非是佛音聲亦復然而云以相觀如來所

以云錯

泥塑木雕□綵□堆靑抹緣更□金若將此是如

來相笑煞南無觀世音

執相執情之見違於離塵復性之觀取笑菩薩

其在□焉

□圭峰□三難凡聖不分

佛言須菩提若以三十二相觀如來者轉輪聖王則

是如來

偈云非是色相身可比知如來諸佛唯法身轉輪

王非佛  四悟佛非相見

須菩提白佛言世尊如我解佛所說義不應以三十

二相觀如來

蒙佛痛與針箚方得醒悟乃云不以相觀是則

是矣猶未澈見

□六祖□世尊大慈恐須菩提執相之病未除故

作此問須菩提未知佛意乃言如是如是早是迷

心更人以三十二相觀如來又是一重迷心離眞

轉遠故如來爲說除彼迷心若以三十二相觀如

來者轉輪聖王卽是如來輪王雖三十二相豈得

同如來也世尊引此言者以遣須菩提執相之病

令其所悟深徹須菩提被問迷心頓釋故言如我

解佛所說義不應以三十二相觀如來須菩提是

大阿羅漢所悟甚深方便示其迷路以兼世尊除

遣細惑令後世衆生所見不課也

□冶父□錯

亦不離色聲見佛神通力而云不以相觀所以

亦錯

有相身中無相身金香爐下鐵崑崙頭頭盡是吾

家物何必靈山問世尊  如王秉劍

卽相卽眞相外無眞頭頭物外家風事事目前

三昧處處得進渠何必向外求如王秉劍者以

有相求亦錯以無相求亦錯有相無相都盧是

錯如王秉劍罪來卽斬一得知非便令□□操

縱在捏殺活臨時

□圭峰□五印見聞不及

爾時世尊而說偈言若以色見我 以音聲求我 是

人行邪道不能見如來

色見聲求是行邪道作□生不行邪道去但知

聲色本非眞自然不被聲色惑見盡自於玄旨

會情忘能與道相親

魏加後偈云彼如來妙體卽法身諸佛法體不可

見彼識不能知偈云唯見色聞聲是人不知佛以

眞如法身非是識境故無著云以彼法身眞如相

故非如言說而知唯自證知故

□六祖□若以兩字是發語之端色者相也見者

識也我者是一切衆生身中自性淸淨無爲無相

眞常之體不可高聲念佛而得成就會須正見分

明方得解悟若以色聲二相求之不可見也是知

以相觀佛聲中求法心有生滅不悟如來矣

□傅大士□涅槃含四德唯我契眞常齊名八自

在獨我最靈長非色非聲相心識豈能量看時不

可見悟理卽形彰

□冶父□直饒不作聲色求是亦未見如來在且

道如何得見

聲至是一作聲求色見

不審不審

佛不在色聲亦不離色聲卽色聲求佛亦不得

見離色聲求佛亦不得見卽色離色兩不得見

且道如何得見不審不審看看黃頭老現也

見色聞聲世本常一重雪上一重霜君今要見黃

頭老走入摩耶腹內藏□此語三十年後擲地金

聲在

沙圓眞淨劫前身莫將知見妄疏親見色聞聲

世本常莫離色聲別求眞占人道道不屬見聞

覺知亦不離見聞覺知則卽見聞覺知求道亦

錯離見聞覺知求道亦錯卽色聲求佛亦錯離

色聲求佛亦錯將錯就錯雪上加霜如斯見佛

終不得見君今要見黃頭老走入摩耶腹內藏

古人道摩耶□裡堂法界體一如若是法界體

爲相爲非相非相非非相諸佛所同歸要見黃

頭老便向此中尋此語三十年前未得分曉三

十年後一似擲地金聲在

□宗鏡□妙相端嚴聖王相卽如來相法身周遍

如來身異法王身若向這裡見得徹去鷺依雪果

□棲月殿其或未然石火一揮天外去癡人猶看

月邊星

如來與聖王以其相則毫釐無差以其證則天

地何遠若向這裡見得徹去鷺依雪巢□棲月

殿其或未然火飛天外目送星邊

公案現成重審問愛情□款錯承當不應聲色行

邪道結罪無因見法王

如來重審問空生錯承當適來雷天大壯今日

地下明夷法王體寂滅從來非色聲色見聲求

應結罪結罪無因見法王

□圭峰□第二十三斷佛果非關福相疑由前以

相比知法身是失又聞以色見聲求是邪遂作念

云佛果一向無相無爲若爾則脩福德之因但成

相果相旣非佛佛果則不以具相而得故佛果畢

竟不關福相故論云有人起如是心若不依福德

得大菩提如是諸菩薩則失福德及失果報斷之

文四  一遮毁相之念

無斷無滅分第二十七

須菩提汝若作是念如來不以具足相故得阿□多

羅三□三菩提須菩提莫作是念如來不以具足相

故得阿□多羅三□三菩提

華嚴經云色身非是佛音聲亦復然亦不離色聲

見佛神通力肇云不偏在色聲故言非非不身相

故復言是大雲云若言如來不以相具斷滅見矣

故佛止之莫作是念  二出毁相之過

須菩提汝若作是念發阿□多羅三□三菩提者說

諸法斷滅相莫作是念

毁相則墮斷滅斷滅是損減之過斷見邊見之過

三明福相不失

何以故發阿□多羅三□三菩提心者於法不說斷

滅相

訶相與非相恐伊落斷常若謂佛無相早已成

斷滅

無著云於法不說斷滅者謂如所住法而通達不

斷一切生死影像法於涅槃自在行利益衆生事

此中爲遮一向寂靜故顯示不住涅槃偈云不失

功德因及彼勝果報論云雖不依福德得眞菩提

而不失福德及彼果報以能成就智慧莊嚴功德

莊嚴故

□六祖□須菩提聞說眞身離相便謂不脩三十

二淸淨行得佛菩提佛語須菩提莫言如來不脩

三十二淸淨行而得菩提汝若言不脩三十二淸

淨行得□□菩提者卽是斷滅佛種無有是處

□傅大士□相相非有相具足相無憑法法生妙

法空空體不同斷滅不斷滅知覺悟深宗若無人

我念方知是志公

□冶父□剪不齊號理還亂□起頭來割不斷

剪欲其齊不能使之齊理欲無亂不能使之無

亂□來割欲斷不能使之斷伊□則雖云無色

聲亦不□色聲

不知誰解巧安排捏聚依前又放開莫謂如來成

斷滅一聲還續一聲來

旣言非諸相又道是具足恐人生斷見辭言莫

作念

□宗鏡□相非具而本具常自莊嚴法雖傳而不

傳何曾斷滅昔世尊於靈山會上人天衆前云吾

有淸淨法眼涅槃妙心付囑飮光廣令傳化且道

當時付箇甚□靑蓮目顧人天衆金色頭陀獨破

顔

一燈能續百千燈心印光通法□行千聖不傳吹

不滅聯輝列焰轉分明

燈能然百千燈靈焰綿□到如今十聖不傳作

狂風吹滅此燈燈不滅燈不滅聯輝列焰轉分

明

□圭峰□四明不失所以於中文二  一明得忍

故不失

不受不貪分第二十八

須菩提若菩薩以滿□河沙等世界七寶布施若復

有人知一切法無我得成於忍此菩薩勝前菩薩所

得功德

布施不住於相前讚福等十方虛空知法無我

得成於忍今讚福勝河沙布施今此一言可以

攝前住降等意所謂不貪不受蓋是住修降心

之意也

論云有人起如是心諸菩薩得出世智失彼福德

及彼果報爲遮此故偈云得勝忍不失以得無垢

果無我者二種無我也

□六祖□通達一切法無能所心者是名爲忍此

人所得福德勝前七寶之福也

□冶父□耳聽如聾口說如啞

知法無我則彼我相泯得成於忍則能所情忘

能所情忘則無念智現彼我相泯則平等理現

到伊□時眼見聞分別不生開口動舌分別不

生不生不生何□如聾若啞直如明鏡照物空

谷應聲熾然照應而無照應所以道常應諸相

用而不起用想劫火燒海底風鼓山相繫眞常

寂滅樂涅槃相如是

馬下人因馬上君有高有下有疏親一朝馬死人

歸去親者如同陌路人□是舊時人改劫舊時行

履處

窮寒淸苦拙郎君本來無焉亦無人自有馬人

分高下親反成疏疏反親一朝馬死人歸去親

者如同陌路人馬死人歸親亦疏依舊窮寒拙

郎君

□又□淸淨本解脫我人相元無自有我人相

高下執情生高下情生與道疏無明三毒以爲

親我人山向一念□所親三毒反成疏反成疏

依舊淸淨本解脫

□圭峰□二明不受故不失於中文二  一正明

須菩提以諸菩薩不受福德故

知法無我得成於忍何勝布施之福耶布施但

住相福德爲究竟菩薩則不然通達法惟空福

德尙不受所以爲勝也

論云彼福德得有漏果報故可呵無著云此顯示

不著生死故若住生死卽受福德  二徵釋

須菩提白佛言世尊云何菩薩不受福德須菩提菩

薩所作富德不應貪著是故說不受福德

了知福德元無性不應於中生染著貪求已泯

徹底空日入萬金渾不知

□六祖□菩薩所作福德不爲自已意在利益一

切衆生故言不受福德也

□傅大士□布施有爲相三生□被呑七寶多行

慧那知捨六根但離諸有欲旋幷愛情恩若得無

貪相應到法王門

□冶父□裙無腰□無口

裙□雖然在與無□一般經云不受福其旨正

如斯

似水如雲一夢身不知此外更何親箇中不許容

他物分付黃梅路上人

只此一夢身似水無情逐處方圓如雲無心捲

舒自由此外別無親何物此中歸曠然無人縛

解脫更何求信老曾將此消息分付黃梅路上

人

□宗鏡□有求有苦八風五欲交煎無著無貪三

明六通自在便恁□去水邊林下月冷風淸不恁

□去槁斷路窮別通消息還委悉□老僧笑指猿

啼處更有靈□在上方

有心皆苦無心乃樂一得其樂消息分明樂亦

不存沒通消息作□生是別通消息行到路窮

好轉身十方無處匪通程是通程□點靑天猿

掛樹

友行梵字雲中□一曲無生澗底琴德勝河沙渾

不用淸風明月是知音

雲中□寫數行字澗底琴彈一曲歌此中無德

爲可用自有風月是知音

□圭峰□第二十四斷化身出現受福疑  論云

若諸菩薩不受福德云何諸菩薩福德衆生受用

斷之文二  一席錯解

威儀寂靜分第二十九

須菩提若有人言如來若來若去若去若臥是人不

解我所說義

偈云是福德報應爲化諸衆生自然如是業諸佛

現十方  二示正見

何以故如來者無所從來亦無所去故名如來

前言不可以身相得見如來不可以三十二相

得見如來佛不應以具足色身見不應以三十

二相觀如來此皆明佛非有相次言莫作是念

如來不以具足相故得阿□菩提此明佛非無

相此言無所從來亦無所去此明佛無去來伊

□則眞法性身非相非非相性相相融無去亦

無來動靜一如

偈云去來化身佛如來常不動大雲云衆生心水

若淸淨則見佛來來無所從濁則見佛雙林示滅

則云佛去去無可至肇云解極會如體無方所緣

至物見來無所從感畢爲隱亦何所去

□六祖□如來者非來非不來非去非不去非坐

非不坐非臥非不臥行住坐臥四威儀中常在空

寂卽是如來也

□傅大士□如來何所來脩因幾劫功斷除人我

見方用達眞宗見相不求相身空法亦空從來無

所著來去盡通通

□冶父□山門頭合掌佛殿裡燒香

雖云無去來山門殿裡進止從容合掌燒香威

儀炳著

衲捲秋雲去復來幾□南岳與天台寒山拾得相

逢笑且道笑箇甚□笑道同行步不□

飄然一條衲來去雲無心大千寄脚底台岳經

幾□撞著寒山與拾得笑道同行步不□□生

是同行步不□寒山也宜去拾得也宜來寒山

之與拾得來而不知去拾得之與寒山去而不

知來相緣不自由取笑於焉在此衲不如彼來

去自從容

□宗鏡□坐臥經行本自無來無去威儀不動寂

然非靜非搖要解如來所說義否隨緣赴感靡不

周而常處此菩提座

巍巍不動法中王那有□□跳六□笑指眞空無

面目連雲推月下千江

巍巍不動尊號爲法中王古殿寥寥常放光六

□虛靜絶喧煩眞淨界中留不住興悲運智爲

機來爲機來緣楊芳草岸無處不稱尊

□圭峰□第二十五斷法身化身一異疑  據前

不可以化相比知法身法身無去來坐臥卽似眞

化異據遮斷滅之念又顯不失福相卽似眞化一

故成疑也此約微塵世界委釋非一非異義以斷

此疑斷之文二  一約塵界破一異文五  一細

末方便破鹿色

一合理相分第三十

須菩提若善男子善女人以三千大千世界碎爲微

塵於意云何是微塵衆寧爲多不甚多世尊

偈云於是法界處非一亦非異論云彼諸如來於

眞如法界中非一處住亦非異處住爲示此義故

說世界碎爲微塵故偈云世界作微塵此喩示彼

義無著云爲破名色身故說界塵等於中細末方

便及無所見方便及無所見方便微塵甚多者是

細末方便大雲云卽是□塵至於細末以此方便

破鹿色矣此言微塵依大乘宗於一搏色假想分

析至極略色爲塵非小乘宗實塵矣  二不念方

便破微塵

何以故若是微塵衆實有者佛則不說是微塵衆所

以者何佛說微塵衆則非微塵衆是名微塵衆

前現如來之身非眞假無去來此擧微塵非微

塵世界非世界以明去相卽非法相何也前則

現佛眞體也所悟亦此也所證亦此也此則現

法眞體也收言拂跡示返眞源也佛身本無爲

隨機有眞應去來法性本無生對機有權實頓

漸故於一身現三身於三身現微塵數身於一

法演三乘於三乘演微塵友法如實而觀佛無

眞應去來之□法無權實頓漸之異不解細者

以爲佛身實有如是差別法門實有如是名數

如淨塵尼隨方各現映於五色諸愚癡者說淨

摩尼實有五色故說佛則云若以色見聲求是

行邪道乃至云若言來去是不解義此現佛眞

體也說法則云若言佛說四見是不解義乃至

云所言法相者卽非法相此現法眞體也嘗觀

說來之意佛身無爲卽二邊而離二邊法性無

生卽名數而超名數今此二義上來亦有其文

所謂不可以身相得見如來所謂不可以三十

二相得見如來所謂佛不應以具足色身見此

等諸文現佛眞體也所謂無有定法如來可說

所謂如來無所說所謂汝勿謂如來作是念我

當有所說法此等諸文現法眞體也佛之所以

言此者皆爲廣闢人之邪見大開佛之知見下

文所謂如是知見信解者夫是之謂歟千之異

名以比一心開爲三智一境開爲三諦一念開

爲三惑一法開爲三乘體雖是一開有三名復

以三千碎爲微塵等者以比三智開爲無邊觀

智三諦開爲無邊諦境三惑開爲無盡塵勞門

三乘開爲無盡修多羅門本雖是三開爲無量

佛擧塵界問空生欲明諸法無體性果能答以

非實有善知黃葉竟非錢

論云碎塵爲末故非一處塵衆聚故故非異處如

是佛住法界中非一處住非異處住又若塵衆實

有者世間凡夫悉亦自知何須佛說□爲不知體

不成就故佛說矣故無著云世尊說非者以此聚

體不成就故若異此者雖不說亦自知是聚

□六祖□佛說三千大千世界以喩一一衆生性

上妄念微塵之數如三千大千世界中所有微塵

一切衆生性上妄念微塵卽非微塵聞經悟道覺

慧常照趣向菩提念念不住常在淸淨如是淸淨

微塵是名微塵衆也

□冶父□若不入水爭見長人

黃葉非錢是則固是理非言外卽言卽理何須

拂去文字別求忘言之旨乎敎海裡得大解脫

知解上建大法幢乃可謂寬腸沒量大人也

□又□今師直取塵界以明衲僧不斷煩惱而

入涅槃之義也伊□則所謂微塵塵勞業用熾

然競作之謂也若向塵勞中任性浮沈而得自

在則可謂寬腸沒量大人也須信道霜天知勁

草火裡見精金

一塵□起□磨空碎抹三千數莫窮野老不能收

拾得任敎隨雨又隨風

名數之於靈覺猶微塵之於大淸微塵不勝數

名數亦如然衲僧自知無一字從敎名數亂縱

橫

□又□箇裡從來無一物瑩若淸空絶點霞一

念□起性空暗諸妄競作浩無邊衲僧自知妄

元無無心除斷任浮沈休笑此衲不斷妄火裡

生蓮終不壞

□圭峰□三不念方便破世界

世尊如來所說三千大千世界則非世界是名世界

本論破世界不實之義可知無著云此破名身世

界者衆生世故  四俱約塵界破和合

何以故若世界實有者則是一合相如來說一合相

則非一合相是名一合相

論云若實有一世界如來則不說三千界大雲云

若實有一界冥然是一和合矣則不合有多差別

今旣三千明非冥然一矣故約三千破一界也無

著云爲□說若世界若微塵界故有二種搏取謂

一搏取及差別搏取大雲云此明塵衆及衆生類

俱名世界一合相者有二搏取搏取爲一故云和

合故此一和合有二搏取一者一搏取卽是世界

和合爲一二差別搏取卽是微塵有衆多極微名

差別搏取非一合者第一義中二界無實故  五

佛印無中妄執有

須菩提一合相者則是不可說但凡夫之人貪著其

事

微塵旣非實有三千亦非實有三千非實而有

三千之名者但假其名以分其界而已而其實

則豈有三千之異乎何以故然一地是實三千

是假一地是實故爲一合相也三千是假故非

一合相也三千若實卽是一合相而非異相但

是異相而非一合相所以三千卽非實有三千

旣非實有一地亦非實有何則三千不外乎一

地一地亦不外乎三千是眞一合相言詞相寂

滅但諸凡夫人不解其所以語三千而取三千

之名語一地而生一地之解以明名數旣非實

有三乘亦非實有三乘非實而有三乘之名者

但假其名以接其根而已而其實則豈有三乘

之異乎何以故然一乘是實三乘是權一乘是

實故爲一合相也三乘是權故非一合相也三

乘若實卽是一合相而非異相但是異相而非

一合相所以三乘卽非實有三乘旣非實有一

乘亦非實有何則三乘不外乎一乘一乘亦不

外乎三乘是眞一合相言詞相寂滅但諸凡夫

人不解其所以語三乘而取三乘之名語一乘

而生一乘之解所謂錯認何曾解方便者是已

只如一合相且作□生道諦緣六度幷一乘混

然一味難分□乘一合相又作□生道一河雖

然不可分象馬□三爭奈異伊□則非但異相

不應執一合相亦不可守

論云以彼聚集無物可取虛妄分別故云妄取若

實有者卽是正見無著云世諦說搏取第一義不

可說彼小兒凡夫如言說取大雲云執見五蘊取

其和合是貪著事迷於事法起煩惱矣

□六祖□三千者約理而言卽貪嗔癡妄念各具

一千數也心爲善惡之本能作凡作聖動靜不可

測度廣大無邊故名大千世界心中明了莫過悲

智二法由此二法而得菩提說一合相者心有所

得故卽非一合相心無所得是名一合相一合相

者不壞假名而談實相由悲智二法成就佛果菩

提說不可盡妙不可言凡夫之人貪著文字事業

不行悲智二法而求無上菩提何由可得

□傅大士□界塵一何異報應亦如然非因亦非

果誰後復誰先事中通一合理卽兩俱指欲達無

生路應當識本源

□冶父□捏聚放開兵隨印轉

有時開三有時合一合一卽三開三卽一三一

相離三一相卽非三而三非一而一三一俱非

三一俱是伊□則殺活臨時收放自由

渾□成兩片擘破□團圓細嚼莫咬破

咬破他本作空碎

方知滋味全

欲言非異爭奈異欲言非一爭奈一欲空三一

還三一三一方知本圓成

□又□一本云細嚼莫空碎理之極致要須著

意精詳不應偶爾念過古人道知有底人細嚼

來嚥不知有底人一似渾□呑可棗末後圓成

處精詳始應知

□宗鏡□以世界碎如微塵慈尊喩巧而玄要立

權名談其實相凡夫意絶於貪求與□會得返本

還源背覺合塵不與□會智同諸佛悲合衆生摠

不與□巨靈□手無多子分破華山千萬重

碎界爲塵喩巧意玄依權顯實凡絶追求顯實

相則智境全彰絶追求則塵勞頓息息塵勞則

智日高懸昏衢大朗上同諸佛順塵勞則慈雲

廣布甘露普閏下合衆生亦不息塵勞亦不順

塵勞巨靈□手威動地萬重山向一□開

一段生涯六不收

六當作本

從前萬法盡非□輕輕擘破三千界直得□河水

逆流

一法本有不可收萬法無根摠非眞法法會來

歸本源免敎人人逐風波

□圭峰□二約止觀破我法於中文二  一除我

執又二  一席錯解

知見不生分第三十一

須菩提若人言佛說我見人見衆生見壽者見須菩

提於意云何是人解我所說義不世尊是人不解如

來所說義

二遣言執

何以故世尊說我見人見衆生見壽者見卽非我見

人見衆生見壽者見是名我見人見衆生見壽者見

論云我見虛妄分別佛說卽是不見無著云此顯

示如所不分別云何顯示如外道說我如來說爲

我見故安置人無我又爲說有此我見故安置法

無我如是觀察菩薩入相應三昧時不復分別卽

此觀察爲入方便

□六祖□如來說此經令一切衆生自悟般若智

自修行菩提果凡夫之人不解佛意便爲如來說

我人等見不知如來說甚深無相無爲般若波羅

蜜法如來所說我人等見不同凡夫我人等見如

來說一切衆生皆有佛性是眞我見說一切衆生

無漏智性本自具足是人見說一切衆生本無煩

惱是衆生見說一切衆生性本自不生不滅是壽

者見也

□圭峰□二除法執文二  一除分別

須菩提發阿□多羅三□三菩提心者於一切法應

如是知如是見如是信解不生法相

無著云此顯示何人無分別於何法不分別何方

便不分別此顯示增上心增上智故於無分別中

知見勝解於中若智依止奢摩他故知依止毗□

舍那故見此二依止三摩提故勝解以三摩提自

在故解內攀緣影像彼名勝解云何無分別此正

顯無分別大雲云前之方便是加行智今不分別

是根本智卽親證眞如離能所取名不分別  二

顯本寂

須菩提所言法相者如來說卽非法相是名法相

正顯法相卽非法相合上塵界非塵界之喩也

所說無量特擧四見者此是三乘所斷□細惑

之摠名八萬四千諸妄染之頭數故上來頻說

之於此特擧問耳意通明能治所治一切諸法

皆非實有也佛說我見人見衆生見壽者見卽

非我見人見衆生見壽者見以此例之則佛說

四聖諦卽非四聖諦佛說十八不共法卽非十

八不共法乃至八萬四千多羅尼門卽非八萬

四千多羅尼門伊□則從初轉四諦至今談般

若所說諸法無一字可以掛在目前無一言可

以記在胸中所謂一相一味究竟涅槃常寂滅

相於是乎現於此可以悟佛知見入佛知見於

此可以發眞正信心得眞正妙解也豈可尼言

敎而爲究竟墮在名數之中也所以云發菩提

心者於一切法應如是知見如是信解不生法

相以至云所言法相者卽非法相是名法相一

切法三字摠該大小乘法非法相三字通明所

說諸法皆歸寶相妙空□生是皆歸實相妙空

千重百□無□玄大家靜處薩婆訶

無著云此顯示法相中不共義及相應義如前已

說

□六祖□發菩提心者應見一切衆生皆有佛性

應見一切衆生無漏種智本自具足應信一切衆

生自性本無生滅雖行一切智慧方便接物利生

不作能所之心口說無相法而心有能所卽非法

相口說無相法心行無相行而心無能所是名法

相也

□傅大士□非至眞如理棄我入無爲衆生及壽

者悟見摠皆非若悟菩提道彼岸更求離法相與

非相了應如是知

□冶父□飯來開口睡來合眼

黃面老子從寂滅場入生死海張大敎網□人

天魚無一衆生入彼網中何以故然人人有脚

要行卽行要住卽住不要別人介介有手要捉

卽捉要放卽放不借他力以至飯來開口睡來

合眼一切自由不借他能旣然如是何有衆生

爲佛所度伊□則四十九年伊□來終無得物

空手□

千尺絲綸直下垂一波□動萬波隨夜靜水寒魚

不食滿船空載月明歸

錦鱗正在深深處千絲綸也須垂佛性深在五

蘊海要以大悲能引出一開大悲門無盡法門

從□始無明長夜靜心水本淸□淸淨妙覺性

不受大悲化生旣不受化佛亦不住世無底船

留大智月□向靑山更那邊雖然伊□恐人錯

會莫謂多時空下釣如今釣得滿船歸

□宗鏡□若著見聞覺知不解如來妙義悟無我

人壽命還同陽□空花楞嚴云知見立知卽無明

本知見無見斯卽涅槃只如法相不生時還信解

□大千沙界海中□一切聖賢如電拂

取法元是迷悟空亦非眞悟心斯亡處是得涅

槃時只如法相不生作□生道目前絶纖塵號

誰爲聖賢

法空非我道非親樹倒藤枯笑轉新風掃止啼黃

葉盡千林全體露天眞

空有已兩亡一亦不掛懷大千爲自身所以笑

轉新快然不爲方便惑本地風光觸處彰

□圭峰□第二十六斷化身說法無福疑  因聞

眞化非一非異意云若就非一化卽唯虛假若就

非異又唯冥合歸一法身卽化身終無自體若爾

卽所說法受持演說無福斷之文二  一明說法

功德

應化非眞分第三十二

須菩提若有人以滿無量阿僧祇世界七寶持用布

施若有善男子善女人發菩薩心者持於此經乃至

四句偈等受持讀誦爲人演說其福勝彼

偈云化身示現福非無無盡福論云雖諸佛自然

化身作業而彼諸佛化身說法有無量無盡無漏

功德  二明說法不染

云何爲人演說

□冶父□要說有甚難卽今便請  諦聽諦聽

只如四句要說有甚難卽今便請諦聽諦聽

行住坐臥是非人我忽喜忽嗔不離這箇□這箇

驀面唾平生肝膽一時傾四句妙門都說破

日用行住坐臥嗔喜是非畢竟承誰恩力要之

摠不離這介只這介堂堂□面露親模了了圓

成無比格然雖如是莫作這介會若作這介會

便是眼中屑不作這介會方得契如如比如淸

□他四面皆可入亦如猛火聚四面不可入妙

門諒斯在如今都說破

不取於相如如不動

法界本無說對緣而有說說法無自性終不離

法界若是法界體爲有爲空爲非空有有空不

空空有不有旣非空有中亦非中是知法界體

上三相元來空寂云何演說得與法界相應去

在說理而卽事不取於空說事而卽理不取於

有說中而卽邊不取於中故云不應取法不應

取非法合卽法非法之二相開卽有無中之三

相離三相而安住實際坐一如而曾不動搖說

是經者妙造乎此則不見有我爲能渡有生爲

所度不見有法爲可說有人爲能說所以道始

從鹿野死終至跋提河於是二中間未曾說一

字伊□則內絶已躬外無可化終日度生未曾

度生舌頭無骨語下無跡終日說示未曾說示

雖彌天敎海蒲地葛藤如紅爐上一點殘雪如

是解者是眞正解如是說者是眞實說

□冶父□

拂盡今時始得就體須知三點水□向裡頭圓

末後一句始到牢關直得三世諸佛四目相觀六

代祖師退身有分可謂是江河徹凍水泄不通極

目荊榛難爲措足到這裡□一絲毫如眼中著刺

減一絲毫似肉上□瘡非爲坐斷要津蓋爲識法

者恐雖然恁□佛法只如此便見陸地平沈豈有

燈燈續焰川上座今日不免向猛虎口中奪食獰

龍□下穿珠豁開先聖妙門後學進□有路放開

一線又且何妨語則全彰法體點則獨露眞常動

則隻鶴片雲靜則安山列嶽擧一步如象王回顧

退一步若師子嚬呻法王法令當行便能於法自

在□如末後一句又作□生道還委悉□  雲在

嶺頭閑不徹水流澗下大忙生

最初敷座仗劍當路號令天下未治不動斬盡

精靈秉劍歸位這一柄吹毛體絶纖塵光□大

塵寫目者喪膽亡魂近傍者身分兩段直得三

世諸佛□不及歷代祖師親不得伊□則深深

乎不通風凜凜乎難掛目終年竟歲威且險不

通凡聖絶去來到這裡開口也錯閉口也錯動

靜俱非進退俱失此非强爲法爾如然雖然伊

□若一向收而不放合而不開則致令後代兒

孫□脚不起便見陸地平沈豈有子子相傳孫

孫相繼所以今日向荊棘林中啓一線道不通

風處別通消息所以然者無施設中不妨有施

設不風流處不妨有風流語點動靜本見成擧

步退步俱自若到這裡妙用縱橫不存軌則蕩

一切法亦在我建一切法亦在我如王秉劍似

虎戴角有意氣時□意氣得寬懷處且寬懷只

如末後一句又作□生道還委悉□山不露頂

雲不徹望之令人摠愁殺澗水冷冷流大忙行

人到此快精神要會箇中意雙暗亦雙明

得優游處且優游雲自高飛水自流□見黑風□

大浪未聞沈□釣魚舟

自由更自由閑忙共一時風□白浪尋常事漁

艇從來不見沈

□六祖□七寶之福雖多不如有人發菩薩心受

持此經四句偈等爲人演說其福勝彼百千萬倍

不可譬喩說法善巧方便觀根應量種種隨宜是

名爲人演說所聽法人有種種相貌不等不得作

分別心但了空寂一如之心無所得心無勝負心

無希望心無生滅心是名如如不動

□圭峰□無著云爲說法無染故以有如是大利

益故決定演說如是演說卽無所染云何演說等

者顯示不可言說故若異此者則爲染說以顚倒

義故又云說時不求信敬等亦爲無染說法大雲

云若能不以生滅心行說實相法卽如彼眞如故

曰如如又心如境如不動者則無染義  第二十

七斷入寂如何說法疑  論云若諸佛如來常爲

衆生說法云何言如來入涅槃

何以故一切有爲法如夢幻泡影如露亦如電應作

如是觀

演說是經何須不取於相如如不動一切有爲

化演之法若離法界無自體相如彼六喩皆非

究竟所以應如是觀不取於相不取於相以不

取三相言者眞如自性非有相非無相非非有

相非非無相爲破常見說一切空爲破斷見說

一切有恐落二邊說不空不有此皆對緣施設

非爲究竟由是不應取於三相違彼如如妙境

此則單約化演說耳且通約世出世法以明三

觀一心一心三觀之意內而根身外而器界依

正淨穆上至諸佛下至□蟻凡聖因果等法皆

從緣有盡屬有爲因心所現皆無自體如夢因

想有無自體幻因物有無自體泡因水有無自

體影因形有無自體所以諸法無不是空雖無

自體依正淨纖相相死然凡聖因果不可云無

如彼草霧雖非常住暫焉得住所以諸法無不

是假旣如夢卽空如露卽假亦如電光無中忽

有有中忽無刹那卽住刹那卽滅有卽非有無

卽非無旣非有無所以諸法無非中道生卽無

生滅卽無滅生滅旣虛所以諸法無非實相所

以道因緣所生法我說卽是空是名爲假名亦

名中道義伊□則三相不離一境一竟圓含三

相欲言三相死是一境欲言一境死是三相三

一一三圓融互照此是如如大摠相法門也取

於有得□取於空得□取於中得□取三相得

□取一相得□應觀卽三之一契乎三觀一心

之門觀卽一之三契乎一心三觀之門頓超三

一之外安住如如妙境持是絶者入此觀門不

用解一理會盡無量義說是經者入此觀門不

用說一字常轉正法輪未治一偈妙超情謂千

古令人□□落落凡看讀者尤須著眼

釋此文三  一約兩論釋魏本中九喩  二約諸

經論顯諸虛假喩之大意  三會通秦譯經本

初中魏本九喩經云一切有爲法如星□燈幻露

泡夢電雲應作如是觀於中文二  一約本論斷

疑偈云非有爲非離諸如來涅槃九種有爲法妙

智正觀故論云諸佛得涅槃化身說法故非有爲

非離有爲何故示現世間而不住有爲由妙智正

觀有爲如九喩虛假故  後兼無著釋相無著云

此偈顯示四有爲相於中文四  一自性相此見

相識三用識爲體生死根本故於中文三  一星

喩能見分無著云無智闇中有彼光故有智明中

無彼光故  二□喩所見分論云如人目有□則

見毛輪等色觀有爲法亦爾以顚倒見故無著云

人法我見如□以取無義故三燈喩識燈約膏油

相續不絶識依貪愛生死無休二著所住味相論

云幻喩所依住處以器世間種種差別無一體實

故無著云味著顚倒境故大雲云幻出城郭□人

識變山河不實  三隨順過失相身及受用是過

失也觀此無常是名隨順又解云隨順身受卽是

過失於中文二  一露喩身論云身亦如是妙時

住故  二泡喩受用事論云所受用事亦復如是

以受想因三法不定故無著云顯示隨順苦體以

受如泡故功德施云觀察壽如水上泡

壽當作受

或始生未成體或□生或暫停住卽歸散滅  四

隨順出離相無著云隨順人法無我故得出離於

中文三  一夢喩過去無著云彼過去行以所念

故如夢新論云應觀過去所有集造同於夢境但

唯念性故功德施云觀察作者如夢中隨先見聞

憶念分別熏習住故雖無作者種種境界分明現

前如是衆生無始時來有諸煩惱善不善業熏習

而住雖無我足能作者而現無涯生死等事  二

電喩現在論云以刹那不住故功德施云觀察心

如電生時卽滅  三雲喩未來論云以於子時阿

黎耶識與一切法爲種子根本無著云彼□惡種

子似虛空引心出故如雲又云如是知三世行則

達無我此顯示隨順出離相大雲云過未無體現

又不住則三世空達無我矣二約諸經論顯諸虛

假喩之大意者佛說一切法空疑云云何現見一

切境界故說如幻幻法雖無分明可見又疑云幻

法旣無人何愛著故說如陽□渴鹿謂之爲水愛

著奔趣又疑云渴鹿畢竟不得水貪者如何皆得

受用故說如夢夢中所見亦得受用又疑云夢造

善惡寤無業報夢打尊長寤無憂懼故該如影如

響雖全無體明鏡對色空谷對聲姸□高位一一

皆應必無雜亂必無參差又疑云若都無實菩薩

何以作利樂事故說如化謂變化者雖知不實而

作化事  三會通秦譯經本者夢幻泡影空理全

彰露電二喩無常足顯悟眞空則不住諸相觀生

滅則警策修行妙符破相之宗巧示忘情之觀略

者良以星燈有體雲種含生恐難契空心潛滋相

想取意譯之妙在□焉

□六祖□夢者是妄身幻者是妄念泡者是煩惱

影者是業障夢幻泡影業是名有爲法眞實離名

相悟者無諸業

□傅大士□如星□燈幻皆爲喩無常漏識修因

果誰言得久長危脆同泡露如雲影電光饒經八

萬劫終是落空亡

□冶父□行船盡在把梢人

蒿師行船要東卽東要西卽西或東或西去住

自由洪波涌浪隨高隨下以觀智入法性波瀾

是則俱是非則俱非掃蕩亦在我建立亦在我

我爲法王於法自在

水中捉月鏡裡尋頭刻舟求劍騎牛覓牛空華陽

□夢幻浮□一筆句下要休便休巴歌社酒村田

樂不風流處自風流

我不是渠認影爲眞日用便是向外尋眞一切

皆非可以句下一切皆是要休便休村田何荒

□固非風流處歌酒樂自娛是則也風流六喩

取一幻以明箇中意一切皆如幻幻外無非幻

幻與非幻成一家頭頭自有無生樂此名大幻

法門亦名大幻三昧古今證者同證此大幻三

昧古今說者同說此大幻法門以此大幻法門

能作種種佛事以此大幻三昧能現種種神變

大幻之義何止從古于今亦乃天上天下一喩

已如是餘喩亦如然

□宗鏡□施七寶滿僧祗福有求而卽妄持此經

演四句德雖勝而非眞宴坐水月道場成就空花

佛事度幻化之含識證寂滅之菩提凡情聖解俱

空生死涅槃如夢昔梁武請傳大士講經大士揮

案一聲便乃下座如斯洪範千古今明不吝弘慈

當機辨著噫大士揮尺講經猶是曲垂方便美了

則未了若論最上頓宗直是不通凡聖以金剛王

寶劍盡情掃蕩無餘一任渠明來暗來四方八面

來普敎他休去歇去一念萬年去然雖如是且道

末后一句誰堪奉行□直得虛空悉消殞天龍八

部遍流通

求福元是妄持經亦非眞道場如水月宴坐者

阿誰佛事若空花成就介什□含識卽幻化無

生可度菩提本寂滅無法可證凡情聖解所以

俱空生死涅槃所以如夢大士揮尺講經垂範

千古卽不無於此最上頓宗了沒交涉若是最

上頓宗高去然雖如是末后一句誰敢奉行□

金剛寶劍倚天寒直得虛空悉消殞奉行何必

推諸聖天龍八部遍流通

空生疊疊窮迷妄大覺重重說偈言末后了然超

百億明如□日耀乾坤

空生疊疊窮迷妄大覺重重說偈言說到如如

不動處見盡情忘無所依無所依脫然更在靑

山外靑山尙不戀紫陌豈留情笑指白雲多事

在長空掛目不□頭不□頭通身光燦爛□日

耀乾坤

□圭峰□第三流通分

佛說是經已長老須菩提及諸比丘比丘尼優婆塞

優婆夷一切世間天人阿修羅聞佛所說皆大歡喜

信受奉行

靈鋒獨露四相俱破慈雨普潤九類同沾三觀

智滿一乘理圓四衆齊悟群疑頓釋正眼圓明

心鏡豁爾妙體實相瞭然目前信受奉行妙益

斯在

尼者此云女也優婆塞此云近事男優婆夷此云

近事女親近比丘比丘尼而承事故阿修羅此云

非天皆大等者文殊所問經云有三種義歡喜奉

行一說者淸淨不爲取著利養所染二所說淸淨

以如實知法體三得果淸淨以得淨妙境界無著

云若聞如是義於大乘無覺我念過於石究竟無

因故天親云諸佛希有摠持法不可稱量深句義

從尊者聞及廣說□此福德施群生大雲云大聖

說經妙理斯畢二空圓極四衆奉行肇云同聽齊

悟法喜蕩心服玩遵式永崇不朽資聖去般若深

經三世佛母一聞四句以超惡趣之因一念淨持

必獲菩提之記故人天異類莫不奉行

□冶父□三十年後莫敎忘□老僧不知誰是知

恩者  呵呵  將謂無人

三關已透一鏃遼空更須奮丈夫志拗折一鏃

向碧空外相見老僧若與老僧相見可謂知恩

報恩不知誰是知恩者呵呵將謂無人

饑得食渴得漿病得□熱得□貪人遇寶□兒見

孃飄舟到岸孤客歸鄕早逢甘澤國有忠良四夷

拱手八表來降頭頭摠是物物全彰古今凡聖地

獄天堂東西南北不用思量刹塵沙界諸群品盡

入金剛大道場

佛坐道場北辰居其所十方同聚衆星皆拱北

諸子癡迷捨父逃逝流落天涯爲日已曠父王

設權號令天下諸子知非今盡來歸各□無知

願聞慈誨如飢思食如渴思漿水澄月現感應

交生甘露門開皆得法喜斷常爲病惱亂法身

法爲良藥一聞便除貪愛爲熱煩煎心海法爲

淸□一開頓歇乏功德財日受貧苦一聞法要

寶藏現前爲迷所覆覺性不現一得開悟妙體

昭彰失正知見飄□苦海方便風生得到彼岸

□□五道客作多年今始得歸常樂家鄕惑日

煩蒸道芽□枯法雨遐霑心花發明心王作夢

識臣檀權淸平世界風塵競作天君一覺識變

成智風塵頓息六國晏然萬法歸已天下大平

千途異徹共向帝都長安路通萬戶千門古今

也無疑□凡聖也無疑□以至地獄天堂東西

南北悉無疑□不用思量祇園一會利如斯從

此含靈盡歸源

□宗鏡□提頌綱要後序

夫欲了最上大乘須具金剛正眼看釋迦老與須

菩提顯大機施大用聚須彌山王等七寶碎大千

沙界若微塵盡僧祗劫布施將來獨最上乘無法

可得直得天人膽喪魔外心寒俱能捨命承當依

舊白雲萬里所以解此經者八百餘家頌此經者

不滿屈指蓋古人錯答一字尙墮野狐課頌此經

應入地獄宗鏡自惟不入地獄何由拯濟群生旣

能爲法忘軀豈避彌天逆罪橫按寶劍重說偈言

欲了最上大乘須具金剛正眼若不具眼爭見

大家風月要見大家風月看彼釋迦老子機用

齊施殺活自由底手段若向這裡見得破許□

具金剛眼庶幾明得最上宗乘最上宗乘因甚

得伊□奇特聚寶如須彌碎界若微塵布施盡

僧祗此則出於有心盡屬情見獨最上乘凡情

聖解湊泊不得如倚天長劍寒威威光□□凜

凜然不可犯其鋒□所以天人膽喪魔外心寒

忽有人雖能捨命承當依舊白雲萬里此最上

宗乘若是其高危逈絶所以得此宗者鮮古人

錯□一字尙墮野狐謬頌此經應入地獄若爾

何事無益自求其苦只應端然拱手以求自度

從他法門興廢任他衆生起倒扶持末運紹續

慧命無暇介於胸中雖然如是爲已不爲法辜

負佛祖深恩爲已不爲人墮在二乘境界自身

寧入地獄經百千劫務使人人開覺慧命無窮

旣能爲法亡軀豈畏彌天逆罪橫按寶劍重說

偈言

□涅槃心滅正法眼掃除知見截斷命根堪報不

報之恩用酬難酬之德耳

涅槃正法眼□哉是什□縱然超佛祖不許立

知見掃□滅跡除根帶是名眞實報恩者此老

伊□提持且作□生道定亂扶危天地泰□邪

顯正日月閑因憶丹霞施手處一星揮了世界

安

金剛般若波羅蜜經 下

金剛般若波羅密經綸貫

涵虛堂 得通述

p.116

上

夫金剛者 言簡意密 事周理圓 凡出世因緣 度生體裁 含攝無餘 於戱 諸佛能事 一部盡之矣 經云爲發大乘者說 爲發最上乘者說 豈欺人哉 若使具眼者見之 一見便見無疑 若不具眼到此摠 須茫然 有客問余曰 大凡經文皆有序正流通 其間必文字相因 鉤鎖連環 意義相次 血脈貫通然後 能使人開卷寓目 易曉其義 今此一部金剛序分流通 就正宗一分 文意重踏 律呂不次 致令讀者 騰疑未決 如經初卷住降已 乃問云 可以身相見如來不安名勸持 以至說塵非塵界 又問云可以三十二相見如來不 明福德有實無實 又問云 佛可以具足身相見不明不作念度生 以至明我非我凡非凡 又問云 可以三十二相見如來不一般 佛身可以四重問來 又空生前三問 則一一答契佛意 何以於最後一問 錯承佛意 累他如來 再三提警

中

又空生得六萬三昧 解空第一 又於前經 屢問三空之義 何以到此相見 未忘蒙佛 痛與針□ 方始知非 又滯致見 致令如來更敎不起斷滅之見 此未徹證而然歟 自己徹證方便爲機而然歟 若道自未徹證而然 其爲人 穎悟特達 早向敷座處 徹見如來心肝 出來道希有 又經云 須菩提聞說是經 深解意趣 涕淚悲泣 而白佛言 希有世尊云云 然則豈謂自未徹證而然耶 共道方便爲機而然 爲機之言 何所據依 又前三問 則皆云見如來最後獨言觀如來見歟 觀相去多小 爲有淺深 爲無淺深 又下經云 無所從來 亦無所去 故名如來 一箇如來 前已重重現示 何更此示 致令文義叢雜乎 又空生兩重問 云何住降兩重問 頗有衆生生信心不 如來一一隨問有答 問答語意多相似 但增減不同耳 又如來兩重問 如來有所說法不 兩重問大身 兩重問塵界 空生亦一 一隨問有答 此等問答亦語意多相似 又云汝勿謂如來作是念 我當度衆生 說法度生 皆屬化門

下

此皆明化無所化也 與上無所說等文 文雖小異 意實相同 又讚福德者非一 又以內外財較量者 亦非一二 如上諸說隨其類 但標一語 而義已現矣 何以重重說示乎 若欲垂範後世 固當發言有條理 說義有倫序 今則反是 似乎叢雜 佛爲人天師 法中王 一擧而爲天下法 一言而爲萬世鑑 如上重重說示者 豈徒然哉 學人有疑 願聞其說

圓法不自明 明之由人 苟得其人 文文秦鏡互望 帝珠聯輝 未曾見有絲毫隱蔽 苟非其人 字句失次 語意矛楯 未免見有曖昧之愆 如一味之水 牛飯之而成乳 蛇飮之而成毒 今此一部金剛 載於般若第五百七十七卷 而其文義 最爲精密 解者雖衆 唯圭峯所論 盖臻其奧 序云住一十八處 密示階差 斷二十七疑 潛通血脈 觀此一語 足見一經之始末矣 余稟受此經 展玩披味亦有年矣 近於二十七疑外

p 7-117

自見前後文義 各以類應 甄明喜雜 君旣呈疑 請嘗言之 盖諸佛所說理與行果而已 菩薩所趣悟與修行而已 群經所載 多種名義 皆攝三更無餘 趣雖有之 源其所自 皆根此而言也 今於此經 次第開示 究其始終 累累而說 齊被三根 語簡故義隱難明 累說故文似相似 讀者所以疑而未決 盖以是也 問何爲次開示 曰所謂次第開示者 今經凡有十門 最初師子際會門 一時佛至五十人俱是也 最後奉敎流通門佛說是經已等是也 就中正宗一分 凡有八門 一依理起信門 二依悟起修門 三成行就果門 四因果圓融門 五法通未來門 六依理拂迹門 七現勝勸持門 八還示拂迹門 時衆久經淘汰 根緣已熟 時我滿淨覺者 遂欲示之以般若頓宗 於是着衣持鉢 入城乞食 收衣洗足 敷座宴坐 時有空生 一見便悟 出衆讚佛 今當依理起信門也 從爾時世尊食時 着衣持鉢 至付屬諸菩薩是也

理旣頓悟 事難頓除 若不起修 終難趣證 由是空生 更欲起修

中

問佛住修降心之義 佛敎以住四心修六度 於中無着 以成妙行 今當依悟起修門也 世尊善男子善女人 發阿□多羅三□三菩提心 至菩薩應如是布施不住於相是也 妙行已立 妙果當成 是以旣悟之以無住妙行 更十方虛空 喩明福不可量 今當成行趣果門也 何以故若菩薩不住相布施 其福德不可思量 至無住相布施福德 亦復如是 不可思量是也 所謂但應如所敎住者 言苟能成行 必當趣果 若欲趣果 但順吾敎 此佛之所以□寧告戒 而使之勃然而作快然勇進 更無猶預也

上已開示悟修證門 更欲現示初後無別 於是擧問如來眞身 卽今所聞底之眞身 卽前空生所悟底眞體也 今當因果圓融門也 須菩提於意云何 可以身相見如來不 至卽見如來是也 此盖如善財 初從文殊發心 歷城一百有十參友五十有三 其一一友說誠實言 我已先發菩提心 云何學菩薩道 行菩薩行 彼諸善友 各以所得法門開示 善財一一依敎奉行 終於彌勒 一彈指頃頓忘從前所得法門 復依彌勒敎

下

再見文殊也 但文殊表卽理之智也 如來表卽智之理也 彼此皆發心 畢竟二不別也 但經文豊約之不同耳 今佛只一舌頭 說五十三諸友所說法門 空生不動一步 聞善財百十城所得法門 故知此未足數紙之金剛 廣該三十九品之華嚴 三十九品之華嚴摠在此 未足數紙之金剛 由是觀之 則今此一部 亦可謂之圓也 亦可謂之頓也 盖空生之自己無慮乎 能見善財所見之境也 但未知其足能履乎 善財所履之地 如上所說法門 窮玄絶妙 宏遠淵深 苟非其人難能生信 時衆親從佛聞 得生淨信 至於末世 去聖時遙 可以根微志劣 於此最上頓宗 慮無生信之者 空生自知法無今後 世不乏人 爲決衆疑 而發問云 頗有衆生 得聞如是言說章句 生實信否 佛徠云 莫作是說 乃言曰 如來滅後後五百歲 有持戒修福者 於此章句 能生信心 以此爲實 當知是人 不於一佛二佛三四五佛 而種善根 已於無量千萬佛所 種諸善根 又云是諸衆生 得如是無量福德 又云何以故是諸衆生

p 7-118

無復我相人相衆生相壽者相 無法相亦無非法相 乃至云 法尙應捨 何況非法 意謂後五百歲 濁惡亂時 其有衆生 多是□貪疾妬 不持淨戒 亦不修福 於此時中 持戒修福者 甚爲希有 其有持戒修福者 已於過去承事諸佛 種諸善根 如是衆生聞我此法 必能生信 以爲實然也 是諸衆生 已信此法 深達無我之理故 亦能忘其信心 而所忘亦忘 更無有我人等相也 以旣能持戒修福 又能信此法 信心頓忘 而所忘亦忘 更無有我人等相故 必得如是無量福德也 是諸衆生 雖能信此法 若未能忘其信心 而法相猶存 則是則有我人等相也 豈許當得無量福德也 須知我所說法 只爲入道方便 入已 捨其方便 亦能忘其捨心夫然後 許伊當得無量福德也 今當法通未來門也 頗有衆生 至何況非法是也 此中亦具悟修證門 所謂於此章句 能生信心 悟也 持戒修福 乃至無我人等相 修也 得如是無量福德證也

前已開示悟修證門 次開示因果圓融門

中

次又開示法通未來 且欲拂其得之之迹 說之之痕 以明無法可得 無法可說 於是特擧問云 如來得菩提耶 如來有所說法耶 空生已知如來本無所得 其所說法 從本無爲 而有差別 而此差別 卽是無爲 亦不可取說 而白佛言 如我解佛所說義 無爲定法名阿□菩提 亦無有定法可說 乃至云一切賢聖 皆以無爲法 而有差別 今當依理拂迹門也 如來得阿□多羅三□三菩提耶 至而有差別是也

上已拂迹 令不着相 又恐隨言起執 妄廢斯敎 於是現經殊勝 勸令持說 向下又明佛之與法 皆從經出 以現經勝之所以 次明佛非佛法非法 以至聲聞無取 菩薩無得 以現佛法僧三 一一無相 又擧大身之喩 以喩此經體量廣大 能出生佛法 又說非身 喩明此經 喩明此經 亦皆無相也 次擧沙數之喩 更現經勝 仍明佛法僧 會歸一經也 終則安名 勸持令持無相經也 今當現勝勸持門也 須菩提於意云何 若人滿三千大千世界七寶 而用布施 至卽非般若波羅密是也 上已勸持令人生信

下

此又更示無法可說 喩以塵界無實 今當還示拂迹門也 如來有所說法不 只是名世界是也

從初敷座 極至於此 次第以悟修等 八門開示 以極夫宜化之體栽 此所謂次第開示       究其始終也 爲上根開示之經 於是焉窮

問何謂累累而說 曰所謂累累而說者 如上所說法門 各爲三根開示故也 何則 從初着衣持鉢 至是名世界 爲上根開示也 可以三十二相見如來不 至卽非凡夫 爲中根開示也 可以三十二相觀如來不 至應作如是觀 爲下根開示也 爲中下根開示 經中所說法式 例多如上 亦各具悟修證門 乃至拂迹觀持等門也 此所謂累累而說 齊被三根也 問上根開示 經中所說法式 已聞命矣 如中下根開示 輕重何處 爲悟修證門 何處爲因果圓融門 何處爲法通未來門 何處爲拂迹勸持門等耶 又中根開示之經 何自而知焉 下根開示之經 又何自而知焉

曰上智不言而信故 經初發心 以作用默然開示

p 7-119

中下因言方信故 此及下經假言開示 以發信也 此則可以三十二相見如來不 至是名三十二相是也 下經則可以三十二相觀如來不等是也 次觀經殊勝 助發心也 所言經之一字 遠該上來所說 近指見如來不等文也 須菩提若有善男子善女人 以恒河沙等身命布施 至其福甚多是也

空生前已上根示悟故 一見佛坐 直讚希有 此以中根示悟故 感發悲心然後 讚佛希有 此以中根示悟門也 爾時須菩提 聞說是經 深解意趣 至未曾得聞如是之經是也

次顯苟能生信證果無疑 次明今易後難 以讚末世信者 定能成佛 次佛印空生所讚 次明此法之所以難信 以顯能信者之所以希有也 世尊若復有人 得聞是經 信心淸淨 至是名第一波羅密是也 已上皆屬起信門也

已上發信 此下勸修 今明超忍無相 勸令離相修行也 須菩提忍辱波羅密 至應如是布施是也 次明法本無生 無法可住 生本寂滅 無生可度 次明眞實以示□寧之意 如來說一切諸相

中

卽是非相 至不異語者是也

次明法本無實 不應住於有 法本無虛 不應住於無 須菩提 如來所得法 此法無實無虛是也 次正勸無住 以明住法而昏 昏無所見 無住而明 明無不照 須菩提 若菩薩心住於法 而行布施 至日光明照見種種色是也 已上皆現修行降心也

次詳明如說修行 則定能趣果也 須菩提 若有善男子善女人 能於此經 受持讀誦 至果報亦不可思議是也 中間經有九箇 而遠該上來所說 近指離相修行等文 所謂成就無量無邊功德 所謂何擔如來阿□菩提等 皆明定能趣果也 所以如是開示者 意在令人慕果修因也 故知此中讚經諸文 皆屬修行降心也 盖異於上現勝勸持門也 彼則恐人因聞拂迹 無心奉敎故 勸令持說 此則因上修行降心之經 現勝勸持 令如說修行也 盖語同而趣異也

上明修行降心 此明安住降心 夫修行降心前已說也 安住降心前未說也 故於此問答發明也 爾時須菩提 白佛言 世尊 善男子善女人 發阿□多羅三□三菩提心

下

至實無有法發阿□多羅三□三菩提心者是也 次明佛無得法非法身非身 以顯佛法道三 皆空而無我 乃言曰 菩薩亦如是 若作是言 我當滅度無量衆生 卽不名菩薩 乃至云通達無我法者 如來說名眞是菩薩 深明無我之義 須菩提於意云何 如來於然燈所 有法得阿□多羅三□三菩提不 知如來說名眞是菩薩是也

次欲令衆生 遠離顚倒知見 契乎無住大道 於是歷擧五眼 以明沙界衆生染淨善惡差別心行 如來眼前 不可得而掩也 須菩提於意云何 如來有肉眼不至未來心不可得也 已上皆當依悟起修門也

次明有住行施所感福德 畢竟無實 不能超過數量 以現無住行布施所感福德 究竟眞實 浩不可涯 不能以多少待對之言稱之 佛之所以言此者 意在令人修無住行 成無上妙果也 今當成行趣果門也

須菩提於意云何 若有人滿三千大千世界七寶 以用布施 至如來說得福德 多是也 從忍辱波羅密 如來說非忍辱波羅密

p 7-120

極至於此 詳明住修之義 以現依悟起修成行就果門也 同前住降等文也

前旣以相非相發信 此又明佛非身相 以現初後無別也 今當因果圓融門也 須菩提於意云何 佛可以具足色身見不 至是名諸相具足是也 同前可以身相見如來等文也

次現無念無說 以拂言迹也 今當依理拂迹門也 須菩提 汝勿謂如來作是念 我當有所說法 至是名說法是也 同前無有定法如來可說等文也

次現上來所示悟修證門 亦當於末世衆生也衆生也 今當法通未來門也 須菩提白佛言 世尊 頗有衆生 於未來世 聞說是法 生信心不 至阿□多羅三□三菩提是也 同前頗有衆生等文也 但文有前却耳 前則先於拂迹 此則後於拂迹也 又前言悟則直云於此章句 能生信心 以此爲實 此則明生非生佛無得以現生佛平等 知生佛平等是悟也 又前言修則云持戒修福 又云無我相人相衆生相壽者相 此則云以無我無人無衆生無壽者 修一切善法

中

又前言證則云得如是無量 此則云得阿□多羅三□三菩提 盖大同而小異也

次顯經殊勝 勸令持說也 今當現勝勸持門也 須菩提 若三千大千世界中 所有諸須彌山王 如是等七寶聚 有人持用布施 至算數比喩 所不能及是也 同前若人滿三千大千世界七寶 以用布施等文也

從可以三十二相見如來不 極至於此 亦次第以悟修等七門開示 爲中根開示之經 於是     焉窮 八門中無還示拂迹門者 略之也

上來已爲中根開示 此下亦爲下根開示 今當發信也 須菩提於意云何 可以三十二相觀如來不是也 空生前以中根示悟 故慨然興悲 讚佛希有 此以下根權示未悟故 始以錯承佛意 滯在常見 中蒙佛呵 方始知非 終又落於斷見 致令更說不起斷滅之談 今當依理起信門也 須菩提言 如是如是 以三十二相觀如來 至於法不說斷滅相是也 前皆云見如來 此則獨言觀如來亦有以也

次合明有爲行施與成忍無着

下

以現成忍無着所獲福德 勝前有爲行施之福 今當依悟起修門 成行趣果門二也 須菩提 若菩薩 以滿恒河沙等七寶世界 持用布施 若復有人 知一切法無我得成於忍 至是故說不受福德是也 所謂知一切法無我得成於忍 與所謂所作福德 不應貪着 當於依悟起修門也 所謂勝前菩薩所得功德 當於成行趣果門也 此亦同前住降等文也

前以佛非相觀發信 此現佛無去來坐臥 以示初後無別 今當因果圓融門也 須菩提 若有人言 如來若來若去若坐若臥 至故如來是也 此亦同前可以身相見如來不等文

次擧塵界之喩 以明所說法相 卽非法相 今當依理拂迹門也 須菩薩 若善男子善女人 以三千大千世界 碎爲微塵 至是名法相是也 此亦同前無有定法如來可說等文也

次又較量現勝 勸令持說 今當現勝勸持門也 若有人 以滿無量阿僧祗世界 七寶持用 至其福勝彼是也 此亦同前 若人滿三千大千世界七寶 以用布施等文也 次現觀法無相 不取不動 今當還示拂迹門也

p 7-121

云何爲人演說 不取於相 如如不動 至應作如是觀是也 此亦同前如來無所說等文也

從可以三十二相觀如來不 極至於此 除法通未來一門 以悟修等七門 次第開示 爲下     根開示之經 於是焉窮 下經無法通未來一門者 盖以下根根微 不暇爲人 亦無遠大之志     故不及言也

問東風一拂 衆蘂開敷 雷音一作 百物咸甦 聖人之化亦然 一音密闡 隨類各解 何必累累開示然後 三根齊被乎 曰子但知一春之同 而不知有三月之分 但知物之敷榮 而不知物之作有早晩也 夫春行萬國 而寒暄有異 物遂其生 而早晩不同 聖人之化亦然 或不現聲敎 而全體示現 或俯就物機而假言開示 不待聲敎 而悟入者 上根也 如物之性早者 作於孟春也 因聲敎而方悟者 中根也 如物之次於性早者 作於仲春也 再三開示然後 乃悟者 下根也 如物之又其次者 作於暮春也 若使東風才一月而便復 則化功有所未周 而物生有所未盡

中

要須拂經三月然後 化無不周 而物無不作也 盖物之早晩不同矣 雖以造物之神功 何能使一時而同作 人之利鈍不一矣 雖以聖人之神化 何能使一擧而頓益乎 要須不□弘慈 再三提□然後 庶乎待機無遺矣 今佛所以累累開示者 不其然乎 曰一經始末 已聞命矣 只如八門節目 隱略難明 願更敷演雪盡餘疑

曰子何不擧三明三 更敎節間生枝中有請 不可無答 諦聽諦聽 夫般若之所以爲般若也 不外衆生日用 而衆生不知 現居諸佛果海 而諸佛不識 但能如是體解 長見風淸月瑩 只因眼□妄見空花 若遇開示 無不豁然 故有依理起信門也 然機有利鈍明昧有異故 或以作用 默然現示 或假以言說開 皆令悟入佛之知見也 所謂開示悟入佛之知見也 是也 雖然頓悟正遍知覺 元自具足 不因修證而得 愛欲□痴無始習氣 纏綿意地 暫伏還起 若不知對治之方 不知鍊磨之功焉 則無上果海 終難證入 故有依悟起修門也 所謂雖復本來金 終以銷成就是也 佛無上果 非行不階 若論行門 六度齊修

下

修至無修 方證果位 故有成行就果門也 所謂若能勤精進 菩提道自成是也 上來所示悟修證門 果因分明初後歷然 以實而觀 因該果海 果徹因源 知後無別 一理齊平 故有因果圓融門也 若無此門 但是行布而闕圓融 不言稱爲圓頓大敎 一音所演 今後俱利 非唯現益當機 亦乃流芳萬古 故有法通未來門也 若無此門 不知法門弘利無邊也

經稱得如是無量福德 得之迹分明 以悟修等五門 諄諄開示 說之之痕分曉 若不以理拂之 則非眞得說非眞說 所謂得說 便同魔作 得無所得然後 爲眞得 說無所說然後 爲眞說 故有依理拂迹門也 所以無得者 心存於得非眞得也 情存一念悟 寧越昔時迷是也 所以無說者 心存於說 非眞說也 說法有所得 是爲野干鳴是也

衆生顚倒 如言起執 因聞無得無心趣證 因聞無說 無心奉敎故 有現勝勸持門也 若無此聞 諸佛得道 摠是虛聲凡有敎文

p 7-122

盡成虛說 終無弘法利生之期矣

持說者 亦要事理俱通 旣尊重此敎 不廢於事 又無說持說 不廢於理 故有還示拂迹門也 若無此門 不知說無說之眞說 化無化之大化 而妄生顚倒知見矣 我大迦文 所以開化者 隨方解縛 應病與藥 無有定法指示人處 亦無有心指示於人 所謂無說 以至所謂不取不動 意在慈焉 如上八門 略言如是 廣如餘說應知 客唯唯而退

夫乾坤之化 日月之明 尙以僧由之妙筆 知其不敢繪 況其下者乎 理性之淵源 深深乎    不可得以窮焉 隨宜之大化 蕩蕩乎 不可得而名焉 以余淺近自知 不堪容擬議於其間 但    爲執指之迷徒 忘其隘陋 類辨之 以賽來問 若呑舟之巨鼈 豈可以纖鉤釣得 □天之俊□    不打籬邊之小兎 且知 弱羽不能高飛 破軍不能致遠 俯爲初機 書以傳後 所冀一言之下    迷雲豁開 一軸之中 義天朗耀 致令祇園勝席

中

展轉無窮般若良緣 綿綿不 延君國之鴻業享太平之風月 驅盡空之含識 到菩提之彼岸

金剛般若波羅密經綸貫終